
GRAD SPLIT

GRADSKO VIJEĆE

Na temelju članka 26. Zakona o prostornom uređenju („Narodne novine“, broj 30/94, 68/98, 61/00, 32/02 i 100/04), članka 11. Programa mjera za unapređenje stanja u prostoru Grada Splita („Službeni glasnik Grada Splita“, broj 12/03) i članka 33. Statuta Grada Splita – pročišćeni tekst („Službeni glasnik Grada Splita“, broj 22/01), Gradsko vijeće Grada Splita na 10. sjednici održanoj 28. prosinca 2005. donijelo je

O D L U K U

o donošenju Generalnog urbanističkog plana Splita

Članak 1.

Donosi se Generalni urbanistički plan Splita (u nastavku teksta: GUP ili ovaj Plan).

Članak 2.

GUP-om se, u skladu sa Strategijom i Programom prostornog uređenja Republike Hrvatske, Prostornim planom Splitsko-dalmatinske županije te s Prostornim planom uređenja Grada Splita, utvrđuje temeljna organizacija prostora, zaštita prirodnih, kulturnih i povijesnih vrijednosti, korištenje i namjena površina s prijedlogom prvenstva njihovog uređenja.

GUP sadrži način i oblike zaštite i korištenja, uvjete i smjernice za uređenje i zaštitu prostora, mjere za unapređenje i zaštitu okoliša područja s posebnim prostornim i drugim obilježjima, te druge elemente od važnosti za područje koje obuhvaća.

GUP-om su utvrđene granice užih područja za koja se izrađuju detaljniji planovi uređenja.

Članak 3.

GUP se donosi za dio područja Grada Splita utvrđen Prostornim planom uređenja Grada Splita, a obuhvaća kopneno gradsko područje od rta Marjana na zapadu do istočne granice Grada Splita (rijeka Žrnovnica) te pojas mora u širini 300 m od obalne crte; sjeverna granica GUP-a od Sjeverne luke prema istoku je granica Grada Splita, a istočno od križanja s produžetkom Puta Mostina prati sjevernu granicu koridora prometnice Trogir – Omiš do rijeke Žrnovnice.

Granice GUP-a prikazane su u grafičkom dijelu elaborata GUP-a iz članka 4. ove Odluke.

Članak 4.

GUP je sastavni dio ove Odluke i sadržan je u elaboratu „Generalni urbanistički plan Splita“, a sastoji se od:

Knjiga I – Tekstualni dio 

I. Obrazloženje

1. POLAZIŠTA

1.1st Položaj, značaj i posebnosti područja grada u odnosu na prostor i sustave županije i Države

1.1.1st Osnovni podaci o stanju u prostoru

1.1.2nd Prostorno razvojne i resursne značajke

1.1.3rd Obveze iz dokumenata prostornog uređenja šireg područja i ocjena postojećih prostornih planova

1.1.4th Ocjena stanja, mogućnosti i ograničenja razvoja u odnosu na demografske i gospodarske podatke te prostorne pokazatelje

2. CILJEVI PROSTORNOG RAZVOJA I UREĐENJA

2.1st Ciljevi prostornog razvoja gradskog značaja

2.1.1st Značaj posebnih funkcija grada

2.1.2nd Odabir prostorne i gospodarske strukture

2.1.3rd Infrastrukturna opremljenost

2.1.4th Očuvanje ekološke stabilnosti i vrijednih dijelova okoliša

2.2nd Ciljevi prostornog uređenja grada

2.2.1st Racionalno korištenje i zaštita prostora u odnosu na postojeći i planirani broj stanovnika, gustoću stanovanja, obilježja izgrađene strukture, vrijednosti i posebnosti krajobraza, prirodnih i kulturno-povijesnih cjelina

2.2.2nd Unapređenje uređenja naselja i komunalne infrastrukture

3. PLAN PROSTORNOG UREĐENJA

3.1st Temeljna organizacija prostora grada u odnosu na prostornu i gospodarsku strukturu

3.2nd Organizacija, korištenje, namjena, uređenje i zaštita površina

3.2.1st Prikaz gospodarskih djelatnosti

3.2.2nd Prikaz mreža društvenih djelatnosti

3.2.3rd Prikaz prometne i telekomunikacijske mreže

3.2.4th Prikaz komunalne infrastrukturne mreže

3.2.5th Uvjeti korištenja, uređenja i zaštite površina i građevina

3.2.6th Područja primjene posebnih mjera uređenja i zaštite

3.2.7th Način i uvjeti gradnje

3.3rd Iskaz prostornih pokazatelja za namjenu, način korištenja i uređenja površina

3.4th Sprječavanje nepovoljna utjecaja na okoliš.

II. Odredbe za provođenje

1.
Uvjeti određivanja i razgraničavanja površina javnih i drugih namjena

2.
Uvjeti uređenja prostora za građevine od važnosti za Državu i Županiju

3.
Uvjeti smještaja građevina gospodarskih djelatnosti

4.
Uvjeti smještaja građevina društvenih djelatnosti

5.
Uvjeti i način gradnje stambenih građevina

6.
Uvjeti utvrđivanja trasa i površina prometne, telekomunikacijske i komunalne infrastrukturne mreže

  7.
Uvjeti uređenja posebno vrijednih i/ili osjetljivih područja i cjelina

  8.
Urbana pravila

  9.
Mjere očuvanja i zaštite krajobraznih i prirodnih vrijednosti i kulturno-povijesnih cjelina

10.
Postupanje s otpadom

11.
Mjere sprječavanja nepovoljna utjecaja na okoliš

12.
Mjere provedbe plana

12.1. Obveza izrade detaljnih planova uređenja

12.2. Mjere uređenja i zaštite zemljišta

12.3. Rekonstrukcija građevina čija je namjena protivna planiranoj namjeni

Knjiga II - Grafički dio:

1.
Korištenje i namjena prostora, mjerilo 1:10.000

2.
Mreža gospodarskih i društvenih djelatnosti, mjerilo 1:10.000

3.
Prometna i komunalna infrastrukturna mreža

3.a
Promet, mjerilo 1:10.000

3.b
Pošta i telekomunikacije, mjerilo 1:10.000

3.c
Energetski sustav, mjerilo 1:10.000

3.d
Vodnogospodarski sustav, Vodoopskrba, mjerilo 1:10.000

3.e
Vodnogospodarski sustav, Odvodnja otpadnih voda, mjerilo 1:10.000

4.
Uvjeti za korištenje, uređenje i zaštitu prostora.

4.a
Uvjeti korištenja, mjerilo 1:10.000

4.b
Urbana pravila, mjerilo 1:10.000

4.c
Područja i dijelovi primjene planskih mjera zaštite, Obuhvat detaljnijih planova, mjerilo 1:10.000

4.d
Područja i dijelovi primjene planskih mjera zaštite, Važeći planovi, mjerilo 1:10.000

Knjiga III - Grafički dio:

1.
Korištenje i namjena prostora, mjerilo 1:5.000

II. Odredbe za provođenje

1st UVJETI ZA RAZGRANIČAVANJE POVRŠINA JAVNIH I DRUGIH NAMJENA

1.1st Uvjeti za određivanje površina za javne i druge namjene

Članak 5.

Organizacija, uvjeti i načini uređivanja prostora se utvrđuju namjenom površina i uvjetima za korištenje, uređenje i zaštitu prostora. Namjena površina utvrđuje dopuštene djelatnosti koje se mogu odvijati u nekoj zoni obuhvata plana. Namjena površina može biti isključiva ili mješovita. Isključiva namjena se određuje za veće građevine ili za koncentraciju građevina javne namjene, za veće radne zone, zone komunalnih građevina, zone parkova, zone zaštitnog zelenila itd. Mješovita namjena se određuje za zone u kojima je dopušteno i poželjno miješanje više djelatnosti od kojih jedna može ili ne mora biti prevladavajuća – pretežito stambena (M1), poslovna i stambena (M2), stanovanje i turizam (M3). Mješovite namjene koje uključuju međusobno kompatibilne djelatnosti pridonose fleksibilnosti prostornog rješenja u pogledu kapaciteta, urbanom karakteru i poželjnim socijalnim obilježjima prostora te efikasnosti funkcioniranja djelatnosti kroz umanjenu potrebu za masovnijim transportom ljudi i roba.

Članak 6.

Uvjeti za određivanje korištenja površina za javne i druge namjene u Generalnom urbanističkom planu su:

· funkcije i obveze grada kao makroregionalnog središta i ciljevi razvitka grada,

· zaštita vrijednih područja i krajolika, posebno dijelova obalnog pojasa te zaštita vrijednih kulturnih dobara (pojedinačnih objekata i povijesnih cjelina),

· vrednovanje obalnog pojasa i korištenja prostora uz obalu prvenstveno za oblike javnog korištenja,

· postojeći i planirani broj stanovnika,

· planirani razvoj turizma kao pokretač razvoja mediteranskog grada,

· poštivanje principa održivog korištenja i kriterija zaštite okoliša,

· poticanje razvoja pojedinih gradskih prostornih cjelina i njihovih osobitosti,

· zadovoljenje prostornih potreba za radne djelatnosti te naročito područja posebnih lokacijskih prednosti (obalni rub),

· osiguranje prostora i lokacija za infrastrukturne i ostale objekte i sadržaje u skladu s potrebama demografskog i gospodarskog razvoja.

1.2nd Korištenje i namjena površina

Članak 7.

Površine javnih i drugih namjena razgraničene su i označene bojom i planskim znakom u grafičkom dijelu elaborata Generalnog plana, Knjiga I, kartografski prikaz broj 1. „Korištenje i namjena prostora“ u mjerilu 1:10.000 i Knjiga III, kartografski prikaz broj 1. „Korištenje i namjena prostora“ u mjerilu 1:5.000 i to:

1.
Stambena namjena (žuta)
S
2.
Mješovita namjena (oker)
M
· mješovita – pretežito stambena
M1
· mješovita – poslovna i stambena
M2

· mješovita – stanovanje i turizam
M3
3.
Javna i društvena namjena (narančasta)
D
· upravna
D1
· socijalna
D2
· zdravstvena
D3
· predškolska
D4
· školska
D5
· visoko učilište, znanost, tehnološki parkovi
D6
· kultura
D7
· vjerska
D8

· površine na kojima su moguće sve javne i
D

društvene namjene označene su kao D

(sve navedene i druge javne i društvene

namjene: HTV, financijske institucije,

političke organizacije, manje športsko –

rekreacijske dvorane i sl.)

  4.
Gospodarska namjena
· proizvodna namjena (ljubičasta)
I

· poslovna namjena (ljubičasta)
K
· poslovna namjena, komunalno

- servisna (ljubičasta)
K3
· poslovna namjena, rasadnici (ljubičasta)
K4

· poslovna namjena i stanovanje
K5
· ugostiteljsko – turistička namjena,

hoteli (crvena)
T1
· ugostiteljsko – turistička namjena,

kamp (crvena)
T3
· luka nautičkog turizma
LN

  5.
Športska i rekreacijska namjena
R

· športski centri (tamnozelena)
R1
· rekreacijska (svijetlozelena)
R2
· kupalište (plava)
R3
· sportska luka
LS
  6.
Javne zelene površine (zelena)

· park šuma
PŠ
· javni park
Z1
· uređeno zelenilo (odmorište)
Z3
· spomen park
Z4
  7.
Zaštitno zelenilo i pejsažne površine (zelena)

· zaštitno i pejsažno zelenilo
Z5
· zaštitno i pejsažno zelenilo

s postojećim građevinama
Z6
  8.
Posebna namjena (ljubičasta)
N
  9.
Površine infrastrukturnih sustava
(bijelo-crna)
IS
· morska luka (međunarodni značaj)
IS1
· željeznica (željeznička pruga, kolodvor)
IS2
· autobusni kolodvor (međunarodni)
IS3
· poštanski centar
IS4
· pročišćivač otpadnih voda
IS5

· transformatorska stanica 110/35 kV i više
IS6
10.
Groblje (crna, simbol)

Članak 8.

Na površinama svih namjena grade se nove te održavaju i po potrebi rekonstruiraju postojeće ulice i trgovi, javna parkirališta te komunalni objekti i uređaji.

Ugostiteljsko turistički sadržaji omogućeni u zonama drugih namjena odnose se na sve tipove ovih sadržaja (prema posebnim propisima) osim auto kampa, a ne uključuju smještajne kapacitete ukoliko je to posebno naglašeno. Ukoliko se navode samo ugostiteljski sadržaji oni ne uključuju smještajne kapacitete.

Unutar svih namjena iz ove točke je predviđena mogućnost daljnjeg razgraničavanja izradom detaljnijih planova.

1.2.1st Stambena namjena – S

Površine stambene namjene su površine na kojima su pretežno izgrađene građevine stambene namjene i na kojima se planiraju građevine stambene namjene.

Na površinama stambene namjene grade se i uređuju prostori za prateće sadržaje:

prodavaonice robe dnevne potrošnje do 150 m2 BRP,

· predškolske ustanove (dječji vrtići i jaslice) i škole,

· ustanove zdravstvene zaštite i socijalne skrbi,

· ostale namjene koje dopunjuju stanovanje kao osobne usluge (krojač, obućar, fotograf, servis kućanskih aparata i sl.) i intelektualne usluge - uredi, manji športsko i rekreacijski sadržaji i površine i sl.),

· ugostiteljsko turističke sadržaje,

· parkove i dječja igrališta,

· javna parkirališta i garaže,

· ulice i trgove, komunalne objekte i uređaje.

Na zasebnoj građevnoj čestici mogu biti: prodavaonice robe dnevne potrošnje (veličine čestice do 1000 m2), javni i društveni sadržaji, ugostiteljsko turistički sadržaji (hoteli, aparthoteli i pansioni, do 40 postelja) i manje komunalne građevine, igrališta, športsko rekreacijske površine i parkovi.

Ostali sadržaji se smještaju u sklopu stambene građevine (na građevnoj čestici stambene namjene), uz uvjet da unutar jedne stambene građevine mogu biti površine do najviše 100 m2 BRP-e za nisku gradnju, a najviše 10% BRPN (nadzemne) ili 100 m2 BRP-e za srednju gradnju (dozvoljava se veći broj). Postojeći prateći sadržaji veći od propisanih mogu se zadržati, ali bez povećanja.

Na površinama stambene namjene ne mogu se graditi građevine za proizvodnju, skladišta, servisi i drugi sadržaji koji utjecajima na okoliša iznad dopuštenih vrijednosti ometaju stanovanje. Postojeći takvi sadržaji se mogu zadržati, s tendencijom prenamjene u namjenu primjerenu stanovanju.

Postojeći kapaciteti za smještaj vozila u mirovanju, uključujući garaže, ne mogu se smanjivati.

Mješovita namjena – M

Članak 9.

Na površinama mješovite namjene moguće je graditi i uređivati prostore mješovite pretežito stambene namjene - M1, mješovite, poslovne i stambene namjene - M2 i mješovite stanovanje i turizam – M3.

Mješovita namjena - pretežito stambena - M1

Na površinama mješovite - pretežito stambene namjene postojeće i planirane građevine su pretežito stambene, a mogući su i sadržaji koji prate stanovanje te poslovni sadržaji koji ne ometaju stanovanje na način da stvaraju buku i prašinu, zagađuju zrak i tlo iznad dopuštenih vrijednosti ili zahtijevaju teški transport. Dopušteni prateći i poslovni sadržaji uključuju:

· trgovački sadržaji do 400 m2 BRP,

· predškolske ustanove i škole,

ustanove zdravstvene zaštite i socijalne skrbi,

· tihi obrt i usluge građanima (krojač, obućar, staklar, fotograf, servisi kućanskih aparata, servisi osobnih automobila, praonica osobnih automobila, kemijska čistionica, fotokopirnica, zdravstvene usluge, odvjetnički uredi i predstavništva, intelektualne usluge i sl.),

· političke, društvene organizacije i sadržaje kulture, vjerske zajednice,

· pošte, banke i sl.,

· šport i rekreaciju u manjim dvoranama,

· športsko rekreacijska igrališta,

· parkove i dječja igrališta,

· ugostiteljsko – turističku namjenu (restorani, caffe barovi i sl., hoteli, pansioni).

Na površinama mješovite - pretežito stambene namjene ne mogu se graditi građevine za gospodarske proizvodne i zanatske djelatnosti (osim osobnih usluga), skladišta i ostali sadržaji koji zahtijevaju intenzivan promet ili na drugi način ometaju stanovanje. Postojeći takvi sadržaji mogu se zadržati bez mogućnosti širenja i zamjene. Za dopuštene prateće i poslovne sadržaje može se koristiti dio stambene građevine, posebna građevina, dio građevne čestice i posebna čestica.

Na zasebnim građevnim česticama veličine do 1,0 ha mogu se graditi građevine javne i društvene namjene (predškolske ustanove i škole, socijalne ustanove, vjerske građevine), uredski poslovni prostori, sadržaji ugostiteljsko-turističke namjene, javne garaže, športske i rekreacijske površine i igrališta te javne i zaštitne zelene površine. Omogućava se realizacija ovih sadržaja i na većim građevnim česticama kroz izradu propisanih detaljnijih planova.

Mješovita namjena - poslovna i stambena - M2

Članak 10.

Na površinama mješovite namjene M2, planirane građevine (nova izgradnja i zamjena postojećih) su stambeno-poslovne i poslovne namjene, uz obvezni minimalni udio poslovne (nestambene) namjene od 25% BRPN (poslovne djelatnosti, trgovačke i uslužne, uredi, ugostiteljsko turistički sadržaji) uključujući obvezno nestambeno prizemlje.

Na ovim površinama mogu se graditi i jednonamjenske javne i poslovne građevine. Površine za mješovitu - poslovnu i stambenu namjenu smještene su uz značajnije gradske poteze, u središnjim gradskim prostorima i na području Stobreča. U starim dijelovima grada i povijesnim jezgrama potrebno je kroz izradu detaljnijih planova osigurati zaštitu stanovanja na način da se ne smanjuje udio stanovanja u odnosu na druge sadržaje te da se ne smanjuje udio građevina s javnim i poslovnim prizemljima.

Na površinama mješovite namjene M2 mogu se graditi i uređivati prostori za:

· javnu i društvenu namjenu,

· tržnice, manje robne kuće,

· ugostiteljsko – turističku namjenu (restorani, caffe barovi, hoteli, pansioni i sl.),

· šport i rekreaciju,

· parkove i dječja igrališta.

Na površinama mješovite namjene M2 unutar Zone B ne mogu se planirati opskrbni centri i robne kuće s otvorenim parkiralištem i skladišta kao osnovna namjena.

Mješovita namjena – stanovanje i turizam – M3

Članak 11.

Površine za stanovanje i turizam smještene su na dijelu obalnog pojasa Žnjana. Na površinama mješovite namjene – stanovanje i turizam planirane građevine su stambene, ugostiteljsko turističke, stambeno poslovne i stambeno turističke, prateće građevine stanovanja (pod uvjetima kao za zone stambene namjene), zabavne, rekreacijske, uslužne, javne i društvene i sl. namjene. Obvezni udio sadržaja ugostiteljske i turističke namjene je 10% ukupnog BRPN (nadzemnog) zone za ove sadržaje.

1.2.2nd Javna i društvena namjena - D

Članak 12.

Na površinama javne i društvene namjene mogu se graditi građevine za javnu i društvenu namjenu. U svim građevinama javne i društvene namjene mogu se uređivati prostori koji upotpunjuju i služe osnovnoj djelatnosti koja se obavlja u tim građevinama, npr. športski ili rekreacijski sadržaji.

Građevine za javnu i društvenu namjenu su: 

· upravne
D1

· socijalne (umirovljenički, đački,

studentski domovi)
D2
· zdravstvene
D3
· predškolske
D4
· školske
D5
· za visoko učilište i znanost, tehnološki parkovi
D6
· za kulturu
D7
· vjerske (crkve i samostani, župni dvor)
D8
· površine na kojima su moguće sve javne i

   društvene namjene
D
Unutar površine javne i društvene namjene za koju je određena vrsta sadržaja omogućava se dogradnja drugim javnim i društvenim sadržajem odnosno građevinom.

Na površinama i građevnim česticama za javnu i društvenu namjenu ne mogu se graditi stambene i poslovne građevine. Iznimno se u zoni D na Trgu Hrvatske bratske zajednice omogućava i gradnja poslovnih sadržaja, u zoni D na križanju Poljičke i Bruna Bušića gradnja tržnice s pratećim sadržajima i u drugim zonama prema urbanim pravilima i kartografskom prikazu br. 1. „Korištenje i namjena prostora“.

1.2.3rd Gospodarska namjena

Članak 13.

Proizvodna namjena – I

Na površinama proizvodne namjene I moguće je graditi i uređivati prostore za industrijske i zanatske pogone bez nepovoljnih utjecaja na okoliš iznad propisima utvrđenih graničnih vrijednosti, poslovne (uslužne i trgovačke), skladišne prostore, ugostiteljsko turističke građevine te sportske i rekreacijske sadržaje.

U zonama proizvodne namjene I, unutar zaštićenog obalnog područja mora, moguća je gradnja proizvodnih građevina za proizvodnju koja je funkcionalno povezana s morem i morskom obalom radi zaštite i očuvanja prostornih vrijednosti u svrhu njihove zaštite, svrhovitog, održivog, gospodarski učinkovitog korištenja i javnog interesa u korištenju osobitog pomorskog dobra kao i sanacijom osobito vrijednih i ugroženih područja uz obalu sa slobodnim pristupom i prolazom uz obalu.

Poslovna namjena – K

Na površinama poslovne namjene K moguće je graditi i uređivati prostore za uslužne i trgovačke sadržaje, zanatske sadržaje, skladišne prostore, upravne, uredske, ugostiteljsko turističke, sportske i rekreacijske, zabavne te javne i društvene građevine i sadržaje. U zonama poslovne namjene sjeverno od Puta Mostina a istočno od Ulice Zbora narodne garde omogućava se gradnja skloništa za životinje u skladu s programskim smjernicama higijensko veterinarske službe.

Na građevnim česticama minimalne površine 2000 m2 omogućava se izgradnja stambenog prostora maksimalne BRP 200 m2 kao prateći poslovnim sadržajima. 

Poslovna namjena – komunalno - servisna - K3

Komunalno - servisna namjena K3 omogućava izgradnju gradskih komunalnih sadržaja, pogona gradskih i komunalnih poduzeća, spremišta autobusa i kamiona, crpnih stanica i vodosprema, trafostanica, te pratećih skladišnih i sličnih prostora i građevina.

Komunalno - servisna namjena K3 Karepovac je postojeće odlagalište komunalnog otpada koje će se sanirati i konačno zatvoriti nakon puštanja u rad županijskog centra za gospodarenje otpadom.

Poslovna namjena – rasadnici – K4

Poslovna namjena – rasadnici – K4 omogućava izgradnju poslovnih, trgovačkih, uslužnih i skladišnih sadržaja te uzgoj bilja u funkciji rasadnika.

Poslovna namjena i stanovanje – K5

Na površinama mješovite namjene – poslovna namjena i stanovanje, planira se izgradnja građevina poslovne, stambeno poslovne i stambene namjene te građevina ostalih namjena dopuštenih u zonama poslovne namjene K. Unutar neizgrađenih dijelova ove zone potrebno je osigurati minimalno 50% površine za sadržaje poslovne i druge nestambene namjene.

Ugostiteljsko – turistička namjena, hoteli – T1

U zonama ugostiteljsko - turističke namjene T1 omogućava se gradnja hotela, ugostiteljskih, zabavnih, kulturnih, trgovačkih i uslužnih sadržaja, rekreacijskih i športskih otvorenih i zatvorenih sadržaja, parkova i sličnih prostora i građevina. U ovim zonama se ne dozvoljava izgradnja stambenih sadržaja namijenjenih za stalno ili povremeno stanovanje.

Sve smještajne jedinice moraju biti u sustavu hotela kao jedinstvene uporabne cjeline u smislu funkcioniranja, upravljanja i održavanja.

Ugostiteljsko – turistička namjena, kamp – T3

Kamp je određen za prostor ušća Žrnovnice u Stobreču. U sklopu kampa omogućava se uređenje otvorenih sportskih terena, građevine za uslužne i opskrbne sadržaje, sanitarne čvorove i slične prostore i građevine, do maksimalno 400 m2 BRPN/ha.

Luka posebne namjene – LN, je prostor za gradnju luke i pratećih sadržaja, ugostiteljsko turističkih sadržaja bez smještajnih kapaciteta, restorana, poslovnih sadržaja, skladišta i sličnih građevina u funkciji osnovne namjene.

1.2.4th Športska i rekreacijska namjena - R

Članak 14.

Športska i rekreacijska namjena sadrže površine za šport i rekreaciju.

Športski centri - R1

Na tim se površinama mogu graditi športske dvorane i stadioni, bazeni i druge zatvorene i otvorene športske građevine, sa ili bez gledališta, te drugi prostori što upotpunjuju i služe osnovnoj djelatnosti koja se obavlja na tim površinama i u građevinama, uključujući i poslovne, ugostiteljsko turističke i javne i društvene sadržaje ukoliko je to omogućeno urbanim pravilima. Omogućava se i izgradnja podzemnih garaža. Ukupna najveća površina prostora koji upotpunjuju osnovnu namjenu iznosi 30% izgrađene ukupne BRP-e osnovne namjene, osim kod stadiona, gdje udio može biti i veći.

Za manje zone R1 (Trstenik, Duilovo i dr.) utvrđuju se uvjeti: kig=0,50, maksimalna visina građevina 12 m do vijenca od mjerodavne kote. Iznimno, za zonu u Vukovarskoj natkriva se postojeće igralište.

Na površini športskog centra uz obalu mogu se urediti kupališta.

U slučaju prenamjene športskih objekata potrebno je osigurati odgovarajući zamjenski objekt. U detaljnijim planovima koji su propisani i za stanovanje i mješovite namjene obvezno je planirati športske sadržaje i igrališta za djecu i odrasle.

Rekreacijska namjena – R2

Na tim se površinama mogu uređivati otvorena igrališta te prateći sadržaji. Moguća je gradnja građevina što upotpunjuju i služe osnovnoj djelatnosti (garderobe, sanitarije, manji ugostiteljski sadržaji), ukupne do 150 m2 BRP/ha cjelovite uređene rekreacijske površine, osim za zonu R2 na ušću Žrnovnice gdje se dopušta do maksimalno 50 m2 BRP/ha, te za zonu R2 na nasipu Žnjanske plaže do maksimalno 500 m2 BRP/ha. Omogućava se izgradnja podzemnih garaža.

Prateći sadržaji se mogu graditi istovremeno ili nakon uređenja otvorenih rekreacijskih igrališta i površina.

Rekreacijska namjena – kupališta – R3

Na tim površinama mogu se uređivati plaže i oblikovati obalna linija, odnosno zadržavati obala u prirodnom stanju (na poluotoku Marjan i području Duilovo – Orišac - Stobreč). Površine se mogu uređivati za boravak na otvorenom uz obveznu sadnju visokog zelenila. Na uređenim plažama moguća je gradnja građevina što upotpunjuju i služe osnovnoj djelatnosti (garderobe, sanitarije, manji ugostiteljski sadržaji, spremišta rekvizita), ukupne BRP-e do maksimalno 200 m2/ha cjelovite uređene površine kupališta.

Sportske luke - LS

Postojeće i planirane sportske luke obuhvaćaju:

· Poljud s postojećim lučicama Split i Spinut, bez mogućnosti povećanja akvatorija i bez mogućnosti gradnje ugostiteljsko turističkih smještajnih kapaciteta;

· Poljud nove športske luke, dobiva se uređenjem nove obalne linije čime se ukidaju postojeće neuređene lučice i sanira obalni pojas;

· Jadran-Zvončac, lučica u sklopu bazena i hotela bez mogućnosti proširenja;

· Labud i Mornar na zapadnom dijelu Gradske luke, bez mogućnosti povećanja akvatorija i bez mogućnosti gradnje ugostiteljsko turističkih smještajnih kapaciteta;

· Matejuška, očuvanje postojeće lučice kao spomeničkog nasljeđa grada;

· Zenta, bez mogućnosti povećanja akvatorija;

· Stobreč, dovršenje luke u postojećoj veličini;

1.2.5th Javne zelene površine - Z

Članak 15.

Park šuma (Marjan) – PŠ, je šuma posebne namjene čije su funkcionalno oblikovne karakteristike određene prirodnim obilježjima. Park šuma se oblikuje kao parkovna površina, a gospodarenjem se zadržava njihova izvorna struktura šume uz mogućnost opremanja samo onim sadržajima koji će od opće korisnih funkcija šume imati naglašeniju rekreativnu funkciju. Površinu park šume koja će se uređivati i razinu opremanja određuje tijelo nadležno za upravljanje Park šumom i za zaštitu posebno vrijednih i zaštićenih dijelova prirode na području grada. Moguće intervencije na prostoru gradske Park Marjan određene su Programom gospodarenja Park šumom Marjan, propisanim Prostornim planom područja posebnih obilježja, detaljnijim planovima i urbanim pravilima ove odluke. Na rubnim dijelovima u Park šumu su uključene šumske i zelene površine koje nisu u formalnom režimu zaštite ali s Park šumom čine funkcionalnu cjelinu.

Javni park – Z1 je javni neizgrađeni prostor oblikovan planski raspoređenom vegetacijom i sadržajima temeljno ekoloških obilježja, namijenjen šetnji i odmoru građana.

Funkcionalno oblikovanje parka određuju prirodne karakteristike prostora, kontaktne namjene i potreba za formiranjem ekoloških, edukativnih, estetskih i rekreativnih površina.

Oblik parka određuje način i razinu opremljenosti sadržajima i drugom opremom, što se određuje detaljnijim planovima ili idejnim rješenjima za lokacijsku dozvolu temeljem programskih smjernica prihvaćenih od Gradskog poglavarstva. U javnom parku se omogućava uređenje otvorenih igrališta.

Gradnja građevina, sadržaja i opreme parka uvjetovana je realizacijom planirane parkovne površine u cjelini, a određena je urbanim pravilima.

Uređeno zelenilo (odmorišta) – Z3 su manji javni neizgrađeni prostori oblikovani uglavnom planski raspoređenom vegetacijom, namijenjeni za odmor i rekreaciju.

Funkcionalno oblikovanje uređenog zelenila određuju prirodne karakteristike prostora, kontaktne namjene i potreba za formiranjem estetskih i rekreativnih površina. Sadržaji i oprema uvjetovana je realizacijom planirane zone uređenog zelenila u cjelini i bez gradnje građevina, ukoliko nije drugačije određeno urbanim pravilima.

Spomen park (Sustipan) – Z4 je neizgrađeni prostor čije su oblikovne karakteristike zadane sadržajem (spomen park na mjestu iseljenog groblja, starohrvatske bazilike i samostana) i uz memorijalnu ima naglašenu vegetacijsku (hortikulturnu) komponentu.

1.2.6th Zaštitno zelenilo i pejsažne površine - Z

Članak 16.

Zaštitno i pejsažno zelenilo – Z5 je pretežno neizgrađeni prostor oblikovan radi potrebe zaštite okoliša (nestabilne padine, tradicijski krajolici, zaštita od buke, zaštita zraka, zaštita spomenika kulture - Dioklecijanov vodovod i druge zaštitne zone).

Unutar zona zaštitnog i pejsažnog zelenila mogu se graditi i manje građevine javne i društvene namjene, ugostiteljske i rekreacijske namjene kada je to određeno urbanim pravilima ove odluke ili detaljnijim planovima.

Vrijedno pejsažno zelenilo s postojećim građevinama – Z6 je dijelom izgrađeni vrijedan obalni prostor Meja i Bačvica. Dio stambenih građevina zaštićen je kao spomenici kulture. Uz građevine čuvaju se i pripadajući perivoji te neizgrađene površine. Uvjeti rekonstrukcije postojećih građevina, način uređivanja i gradnje pratećih i infrastrukturnih građevina određeni su ovim Planom. Unutar zone omogućava se izgradnja uređaja za pročišćavanje otpadnih voda Katalinića brig i crpna stanica za prepumpavanje otpadnih voda isključivo kao podzemni objekti.

1.2.7th Posebna namjena - N

Članak 17.

Zone posebne namjene određene su isključivo za potrebe obrane Republike Hrvatske i uređuju se prema posebnim propisima i urbanim pravilom broj 2.6.

Građevine i prostori od interesa za obranu su određeni u zonama posebne namjene i obuhvaćaju vojne komplekse:

· vojarna „Sveti Nikola“, Lora;

vojni kompleks „Rt Marjan“, postaja za razmagnetiziranje brodova;

Građevine i prostori od interesa za obranu uređuju se i grade u skladu s posebnim uvjetima nadležnog tijela obrane. GUP-om su određene zaštitne i sigurnosne zone u skladu sa zahtjevima MORH-a ili Vlade RH:

· zona zabranjene izgradnje - unutar te zone mogu se graditi samo građevine za potrebe obrane;

· zona ograničene izgradnje - unutar te zone nije moguća gradnja građevina koje svojom visinom nadvisuju vojne komplekse i time predstavljaju fizičku zapreku koja ometa rad vojnih uređaja. Unutar postojećih naselja za koje je utvrđen režim ograničene izgradnje moguća je gradnja novih stambenih i pratećih građevina ukoliko nisu protivne ograničenjima iz prethodne rečenice ovog pasusa. Za gradnju bilo koje vrste građevina, potrebno je prethodno pribaviti suglasnost nadležnog tijela obrane.

Pojedine površine određene za posebnu namjenu mogu se u detaljnijim planovima prenamijeniti za druge namjene uz prethodnu suglasnost nadležnog tijela obrane ili Vlade RH.

Zone vojnih kompleksa određene kao zone posebne namjene, prikazane su u grafičkom dijelu elaborata GUP-a, kartografski prikaz broj 1 „Korištenje i namjena prostora“ u mjerilu 1:10.000 i 1:5.000. Zone posebne namjene te zaštitne i sigurnosne zone vojnih objekata prikazane su u grafičkom dijelu elaborata GUP-a, kartografski prikaz broj 4a. „Uvjeti korištenja“ u mjerilu 1:10.000.

1.2.8th Površine infrastrukturnih sustava - IS

Članak 18.

Površine infrastrukturnih sustava su površine na kojima se mogu graditi komunalne građevine i uređaji i građevine infrastrukture na posebnim prostorima i građevnim česticama, te linijske i površinske građevine za promet.

Na zasebnim građevnim česticama, mogu se graditi i poslovne građevine (uredske i prateće) u vezi s obavljanjem osnovne djelatnosti. U zoni infrastrukturnih sustava na istočnoj obali Gradske luke, na maksimalno 10% površine zone, omogućava se i izgradnja građevina i sadržaja dopuštenih u zoni gradskog projekta – istočna obala.

Manje infrastrukturne građevine mogu se graditi u zonama drugih namjena, temeljem ovog Plana ili detaljnijih planova, u skladu s tehnološkim potrebama i propisima, na način da ne narušavaju prostorne i ekološke vrijednosti okruženja.

1.2.9th Groblje

Članak 19.

Groblja su površine na kojima se osim uređenja ukopnih mjesta mogu graditi prateći sadržaji koji služe osnovnoj funkciji groblja (crkve, kapele, obredne dvorane, mrtvačnice, cvjećarne i sl.). U ove površine su uključene i zone širenja za buduće uređivanje u skladu sa potrebama, važećim propisima i posebnim uvjetima. U obuhvatu groblja Lovrinac uređuju se i zaštitni zeleni pojasevi prema susjednim namjenama.

2nd UVJETI UREĐENJA PROSTORA ZA GRAĐEVINE OD VAŽNOSTI ZA DRŽAVU I ŽUPANIJU

Članak 20.

Građevine od važnosti za Republiku Hrvatsku i Županiju - prometne, energetske, vodne, proizvodne, športske, građevine za gospodarenje s otpadom, nepokretna kulturna dobra, građevine javne i društvene namjene i građevine posebne namjene grade se, dograđuju, nadograđuju i rekonstruiraju u skladu s korištenjem prostora, posebnim propisima i urbanim pravilima ovih odredbi.

Građevine od važnosti za Državu i Županiju moguće je smjestiti na površinama mješovite, javne i društvene, gospodarske, športsko-rekreacijske i posebne namjene, na površinama infrastrukturnih sustava, unutar vodnog dobra i iznimno na javnim i zaštitnim zelenim površinama.

Generalnim urbanističkim planom se određuju sljedeće građevine od važnosti za Državu:

1.
Prometne građevine

a)
Cestovne građevine s pripadajućim objektima i uređajima:

Gradska magistrala (brza državna cesta, ostale državne ceste):

· državna cesta D1 (dionica Solin–Klis), dionica dužine oko 1,0 km;

· Ulica Zbora narodne garde, Ulica kralja Stjepana Držislava (državna cesta D8 - obilaznica Splita), dovršetak ceste sa četiri nova denivelirana križanja, dionica dužine oko 6,5 km;

· brza državna cesta Trogir-Omiš, dionica unutar obuhvata Generalnog plana sa dva denivelirana čvorišta, dužine oko 2,4 km.

· planirana državna cesta na trasi postojeće županijske ceste Ž6144 (Stobreč D8 – TTTS), dužine oko 0,8 km.

Glavna gradska ulica (ostale državne ceste):

· Poljička i Pojišanska ulica (državna cesta D410), dužine 5,6 km;

· novi pristup gradskoj luci, nastavak Pojišanske ulice;

b)
Željezničke građevine s pripadajućim građevinama, postrojenjima i uređajima, osim industrijskih kolosijeka:

· Magistralna pomoćna željeznička pruga Split – Zagreb, dogradnja drugog kolosijeka od tunela Brda do granice grada Splita i dalje prema Kaštelima i Zagrebu

· Planirana magistralna željeznička pruga – spoj na Jadransku željeznicu

· Glavni željeznički kolodvor Split – Kopilica

c)
Pomorske građevine s pripadajućim objektima i uređajima:
Morska luka otvorena za javni promet

· Luka Split,

Morske luke posebne namjene

· vojna luka Lora

- luke nautičkog turizma

· Luka nautičkog turizma ACI, kapaciteta 450 vezova;

· Planirana luka nautičkog turizma Žnjan-Duilovo, kapaciteta 400 vezova

2.
Energetske građevine

a)
Dalekovod, transformatorsko i rasklopno postrojenje napona 220 kV i 110 kV
Transformatorska stanica 220/110/20(10)kV

· TS Vrboran

Transformatorska stanica 110/20(10)kV

· TS Vrboran

· TS Sućidar (rekonstrukcija u zatvoreno postrojenje)

· TS Split 3 (Visoka)

· TS Dobri (zamjena postojeće TS 35/10 kV)

· TS Dujmovača

· TS Gripe (nova lokacija)

· TS Brodogradilište (zamjena postojeće TS 35/10 kV)

· TS TTTS (Terminal)

Dalekovodi 220 kV

· DV 2x220 kV TS Konjsko – TS Vrboran

· DV 220 kV HE Zakučac – TS Konjsko

· DV 220 KV HE Zakučac – TS Bilice

· DV 2x220 kV uvod DV 220 kV Zakučac – Konjsko u TS Vrboran

Dalekovodi 110 kV

· DV 110 kV HE Zakučac – TS Meterize I.

· DV 2x110 kV HE Zakučac – TS Meterize II.

· DV 2x110 kV TS Meterize – TS Vrboran

· DV 2x110 kV TS Vrboran – TS Dujmovača

· DV 2x110 kV TS Vrboran – KS Pujanke

· KB 110 kV TS Vrboran – TS Gripe

· KB 110 kV TS Gripe - TS Dobri

KB 110 kV TS Dobri – TS Kaštela

· KB 110 kV TS Vrboran – TS Sućidar

· KB 110 kV TS Sućidar – TS Brodogradilište

· KB 110 kV TS Brodogradilište - TS Kaštela

· KB 2x110 kV TS Vrboran – TS Split 3 (Visoka)

· KB 110 kV TS Vrboran – TS Split 3 (Visoka)

b)
Magistralni plinovod – planiran

3.
Vodne građevine

a)
Građevine za korištenje voda:

· vodoopskrbni sustav Split – Solin – Kaštela

b)
Građevine za zaštitu voda:

· sustav za odvodnju otpadnih voda Splita i jugozapadnog dijela Solina (EKO projekt Kaštelanski zaljev), kapaciteta većeg od 100.000 ES

4.
Proizvodne građevine

· Slobodna zona Sjeverna luka

· Brodogradilište u Splitu – postojeća građevina u proizvodnoj zoni

5.
Zdravstvene građevine

· Klinička bolnica Split

6.
Športske građevine

Kompleks športskih objekata
· Kompleks Poljud

Športski centar Gripe

· Sportski centar Park mladeži.

7.
Građevine i kompleksi za potrebe obrane

· vojarna „Sveti Nikola“, Lora;

· kompleks „Rt Marjan“;

Članak 21.

Generalnim urbanističkim planom su određene slijedeće građevine od važnosti za Županiju:

1.
Prometne građevine

a)
Cestovne građevine s pripadajućim objektima i uređajima:

Glavna gradska ulica (županijska cesta):

· Ulica Domovinskog rata, dionica dužine oko 1,0 km;

· Ulica Slobode, Hrvatske mornarice, Kaštelanska i Marjanski tunel;

Gradska ulica (županijska cesta):

· Zrinsko Frankopanska ulica (dionica sjeverni dio);

· Put Supavla;

· Hercegovačka ulica;

· Solinska ulica.

b)
Pomorske građevine:

Morska luka otvorena za javni promet:

· luka Split (u sklopu Gradske luke)

Luke posebne namjene

- športske luke:

· Športska luka Split

· Športska luka Spinut

· Planirane športske luke u Poljudu uključujući uređenje obalne linije,

· Športska luka Zvončac

· Športske luke Labud i Mornar (u sklopu gradske luke)

· Športska luka Matejuška (povijesna ribarska luka)

Športska luka Zenta

· Športska luka Stobreč

- ostale luke

· luka Instituta za oceanografiju i ribarstvo na rtu Marjana

· luka tijela unutarnjih poslova na južnoj obali poluotoka Lora (u sklopu vojne luke)

- Servisna baza za opremu i uređenje brodova (sjeverna strana Splitskog poluotoka)

2.
Građevine za postupanje s otpadom

· sabirne i reciklažne stanice sustava gospodarenja otpadom

3rd UVJETI SMJEŠTAJA GRAĐEVINA GOSPODARSKIH DJELATNOSTI

Članak 22.

Građevine gospodarskih djelatnosti mogu se smjestiti na površinama gospodarske namjene,  proizvodne namjene – I, poslovne namjene – K, poslovna namjena – komunalno - servisna - K3, poslovne namjene, rasadnici - K4 i poslovne namjene i stanovanja - K5, ugostiteljsko - turističke namjene – T1 (hoteli) i T3 (auto kamp), mješovite - pretežito stambene namjene - M1, mješovite – stambene i poslovne namjene - M2, i  mješovite stambene i turističke namjene - M3.

Smještaj građevina, odabir djelatnosti i tehnologija, uskladit će se s mjerama zaštite okoliša, s tim da su dozvoljene samo djelatnosti obzirne prema okolišu, koje nisu energetski zahtjevne i prometno su primjerene, zasnovane na modernim i novim tehnologijama, te imaju obilježja tradicionalne proizvodnje i usluga.

Na površinama mješovite - pretežito stambene – M1 i mješovite - poslovne i stambene namjene - M2 i mješovite stambene i turističke namjene - M3, ne mogu se smjestiti građevine i uređivati prostori koji zbog buke, prašine, mirisa, neprimjerenog radnog vremena, intenzivnog prometa roba i vozila, ometaju stanovanje.

Uvjeti smještaja građevina gospodarskih djelatnosti određeni su u urbanim pravilima ove odluke i na kartografskim prikazima br. 1. Korištenje i namjena prostora, br. 2. Mreža gospodarskih i društvenih djelatnosti i br. 4.b Uvjeti za korištenje, uređenje i zaštitu prostora, Urbana pravila.

4th UVJETI SMJEŠTAJA GRAĐEVINA DRUŠTVENIH DJELATNOSTI

Članak 23.

U Generalnom urbanističkom planu osigurani su prostorni uvjeti za smještaj i razvitak sustava društvenih djelatnosti:

· upravne
D1

· socijalne

(umirovljenički, đački, studentski domovi)
D2
· zdravstvene
D3
· predškolske
D4
· školske
D5
· za visoko učilište i znanost, tehnološki parkovi
D6
· za kulturu
D7
· vjerske (crkve i samostani, župni dvor)
D8
· površine na kojima su moguće sve javne i 

   društvene namjene
D
Vrsta i broj građevina društvenih djelatnosti iz prethodnog stavka određuju se mrežom građevina za svaku djelatnost na osnovi posebnih zakona i standarda.

Uvjeti smještaja građevina društvenih djelatnosti određeni su urbanim pravilima ove odluke i na kartografskim prikazima - 1. Korištenje i namjena prostora, 2. Mreža gospodarskih i društvenih djelatnosti 4.b Uvjeti za korištenje, uređenje i zaštitu prostora, Urbana pravila. Na kartografskom prikazu označene su postojeće lokacije koje se zadržavaju i planirane lokacije koje su definirane u detaljnijim planovima ili na drugi način.

Građevine javnih i društvenih djelatnosti čije lokacije nisu definirane mogu se graditi u ostalim zonama u kojima je to dopušteno odnosno njihovu lokaciju je, primjenom danih normativa, moguće utvrditi kroz izradu detaljnijih dokumenata prostornog uređenja. Ukoliko se građevine javnih i društvenih sadržaja grade u zonama drugih namjena uređuju se na temelju uvjeta koji su propisani za uređenje javnih i društvenih sadržaja u zoni urbanih pravila kojoj pripadaju.

Za gradnju građevina javne i društvene namjene propisuje se provedba urbanističko arhitektonskog natječaja.

Građevine javnih i društvenih djelatnosti imaju lokalni ili nad lokalni karakter. Građevine lokalnog karaktera planiraju se za zadovoljavanje potreba lokalnog stanovništva, u pravilu gradskog kotara. Građevine nad lokalnog karaktera proizlaze primarno iz funkcija regionalnog, državnog i međunarodnog karaktera.

Zadovoljavanje potreba za građevinama javnih i društvenih djelatnosti u visoko konsolidiranim i konsolidiranim dijelovima grada temelji se na zaštiti postojećih lokacija i lokacija definiranih u detaljnijim planovima.

U nisko konsolidiranim područjima određene su lokacije na temelju detaljnijih planova i standarda koje je potrebno zadovoljiti na temelju planirane nove gradnje, odnosno planiranog broja stanovnika.

Uprava i sudstvo - D1

Ove institucije obuhvaćaju sudove, administrativna sjedišta gradskog, županijskog i državnog značaja, političke stranke i organizacije, sindikate, i sl.

Lokacije za građevine namijenjene upravi i sudstvu smještene su na Trgu Hrvatske bratske zajednice, na križanju Vukovarske i Ulice domovinskog rata, te u Sukoišanskoj ulici. Lokacija na trgu HBZ će se dograđivati, a lokacija u Vukovarskoj i Sukoišanskoj može se jedino rekonstruirati. Smještaj građevina za upravu i sudstvo moguć je i u drugim područjima namijenjenim društvenim i javnim sadržajima i poslovnim te u područjima mješovitih sadržaja.

Socijalna skrb - D2

Ustanove socijalne skrbi obuhvaćaju skrb za djecu bez odgovarajuće roditeljske skrbi, za djecu s poremećajima u ponašanju, za osobe sa tjelesnim i mentalnim oštećenjima, za starije i nemoćne osobe, za psihički bolesne odrasle osobe, za osobe ovisne o alkoholu, drogama i sl., za djecu i odrasle osobe – žrtve obiteljskog nasilja.

Budući razvoj sustava temelji se na djelomičnoj deinstitucionalizaciji organizacije, koja bi se više oslanjala na stambene zajednice, udomiteljstvo i savjetovališta a manje na izgradnju građevina za smještaj. Postojeće građevine za ustanove socijalne skrbi proširivat će se i rekonstruirati u skladu s prostornim mogućnostima (ograničenjima). Gradnja novih građevina za ustanove socijalne skrbi moguća je unutar područja GUP-a u dijelovima grada gdje je izražena potreba za tim sadržajima. Smještaj građevina za ustanove socijalne skrbi moguć je i u drugim područjima namijenjenim društvenim i javnim sadržajima, kao u područjima stambenih i mješovitih sadržaja.

Zdravstvo - D3

Javne zdravstvene ustanove na području grada su:

Klinička bolnica Split, Zavod za javno zdravstvo, Dom zdravlja Split, Dom zdravlja Brodosplit, Ustanova za hitnu medicinsku pomoć, Stomatološka poliklinika, Ljekarnička ustanova i Poliklinika za rehabilitaciju osoba sa smetnjama u razvoju.

Posebne lokacije za zdravstvene ustanove su Firule i Križine. GUP-om je definirana osnovna namjena zone Firule, a to su bolničke i prateće djelatnosti, te smještaj Hitne pomoći, zdravstvenog školskog centra, Centra za mentalno retardiranu djecu, smještaj van bolničkih pacijenata, te kompletiranje ostalih sadržaja potrebnih za normalno odvijanje zdravstvene djelatnosti. Na lokaciji Križine (bivša Vojna bolnica) moguće je smjestiti dio bolničkih djelatnosti, ili organizirati samostalnu bolnicu, ovisno o budućim potrebama. Na lokaciji Križine smješten je i Medicinski fakultet.

Zavod za zaštitu zdravlja ostaje na današnjoj lokaciji na kojoj se, nakon iseljenja srednje zdravstvene škole, može dograditi potrebne kapacitete.

Primarna zdravstvena zaštita (opća medicina, stomatološka zaštita, ginekološka i pedijatrijska djelatnost), ljekarnička djelatnost i određene specijalističke djelatnosti organizirane su i kao privatne. Smještaj građevina za djelatnosti zdravstva moguć je i u drugim područjima namijenjenim javnim i društvenim sadržajima, kao u područjima mješovitih sadržaja.

Članak 24.

Predškolski odgoj - D4

Predškolske ustanove (dječji vrtići i jaslice) smjestit će se na način da pokriju potrebe određenog područja, u pravilu gradskog kotara i da se stvori najprimjerenija gravitacija područja za svaku građevinu.

Potrebe za predškolskim ustanovama određuju se na temelju pretpostavljenog udjela djece u ukupnom broju stanovnika i to za predškolske ustanove 8%, s tim da je obuhvat u predškolskim ustanovama 60%.

Pri određivanju lokacija mora se osigurati dostupnost te sigurnost prolaza i prijevoza i njihova sigurnost. Pješački put djeteta/đaka od stanovanja do predškolske ustanove ne smije biti duži od 500 m niti prekidan prometnicama s velikim intenzitetom prometa. Lokacija građevine treba biti planirana na kvalitetnom terenu s primjerenom mikroklimom.

Dječji vrtići i jaslice se smještaju u posebnim građevinama, ili u prizemljima stambenih građevina. Po polazniku je potrebno osigurati minimalno 5 m2 zatvorenog prostora, odnosno  20 m2 terena. U slučaju kada se vrtić smješta u prizemlju stambenog objekta potrebno je osigurati poseban ulaz, te ograđeni i uređeni prostor za igru djece na otvorenom minimalne površine 5 m2 po polazniku.

Osnovne škole - D5

U GUP-u su prikazane lokacije postojećih i planiranih osnovnih škola na području grada. Postojeće lokacije se zadržavaju. Nove lokacije se planiraju pretežito u istočnom dijelu grada na područjima gradskih kotara Žnjan, Mejaši, Sirobuja i Stobreč. Osim na definiranim lokacijama koje su prikazane u planu, osnovne škole moguće je locirati na područjima namijenjenih mješovitim sadržajima i područjima javnih i društvenih sadržaja. Osnovne škole smjestit će se na način da pokriju potrebe gradskog kotara i da se stvori najprimjerenija gravitacija područja za svaku građevinu.

Potrebe za osnovnim školama određuju se na temelju pretpostavljenog udjela djece u ukupnom broju stanovnika i to za osnovne škole 10%, obuhvat 100%.

Pri određivanju lokacija mora se osigurati dostupnost prolaza i prijevoza i njihova sigurnost. Pješački put djeteta/đaka od stanovanja do predškolske ustanove ne smije biti duži od 1000 m niti prekidan prometnicama s velikim intenzitetom prometa. Lokacija građevine treba biti planirana na kvalitetnom terenu s primjerenom mikroklimom.

Za građevine osnovnih škola potrebno je osigurati minimalno 6 m2 zatvorenog prostora i minimalno 30 m2 terena po učeniku u jednoj smjeni.

Srednje škole - D5

U GUP-u su prikazane lokacije postojećih i planiranih srednjih škola na području grada. Postojeće lokacije se zadržavaju. Nove lokacije planiraju se u istočnom dijelu grada na područjima gradskih kotara Sirobuja, Šine i Stobreč. Osim na definiranim lokacijama koje su prikazane u planu srednje škole je moguće locirati na područjima mješovitih namjena, te na područjima namijenjenim javnim i društvenim i poslovnim sadržajima.

Za određivanje lokacija za srednje škole bitna je dobra dostupnost i mogućnost pristupa javnim gradskim prijevozom.

Potrebe za srednjim školama određuju se na temelju pretpostavljenog udjela učenika u ukupnom broju stanovnika Grada Splita i to za srednje škole 5%, obuhvat 100%.

Po učeniku je potrebno osigurati 6 m2 zatvorenog prostora, odnosno 20-40 m2 građevne čestice po učeniku u smjeni.

Visoko obrazovanje i znanost - D6

Razvoj i širenje Sveučilišta u Splitu temeljit će se na postojećoj situaciji i dugoročno utvrđenim potrebama pojedinih struka i ustanova u skladu s njihovim razvojem i potrebama stanovnika.

Od osobitog interesa je uređenje područja kampusa Sveučilišta u Splitu na Visokoj.

Lokacije za razvoj i širenje znanstvenih institucija prikazane su u GUP-u.  Određene su veće zone za potrebe postojećih i planiranih institucija, a građevine namijenjene znanstvenoj djelatnosti gradit će se, prema potrebi, unutar područja mješovite namjene, te područja namijenjenih javnim i društvenim i poslovnim sadržajima

Članak 25.

Kultura - D7

Kulturne institucije obuhvaćaju muzejsko-galerijske i izložbene djelatnosti, kazališne i glazbeno-scenske djelatnosti, knjižnice, multimedijalni kulturni centar. Osim ovih institucija postoje i brojne udruge i amaterske djelatnosti.

Prostorni raspored i površine lokacija za kulturne institucije prikazani su u GUP-u. Određene su veće lokacije gradskog, regionalnog i državnog značaja, a građevine namijenjene kulturnim sadržajima gradit će se, prema potrebi, i unutar područja mješovite namjene, te u zonama namijenjenim javnim i društvenim i poslovnim sadržajima.

Obvezni kulturni sadržaj na razini gradskog kotara je knjižnica sa čitaonicom, te centrom za slobodno vrijeme, koju je potrebno locirati u sastavu ili u blizini ostalih društvenih sadržaja (škola, vjerski objekt, park i sl.).

Vjerski sadržaji - D8

Vjerski sadržaji podrazumijevaju crkve, druge bogomolje, samostane, župne dvorove, vjerska učilišta i socijalne institucije. Na područjima gdje se, radi nove stambene izgradnje, nastanjuje više od 5.000 stanovnika i nema odgovarajući prostor crkve, predviđa se mogućnost gradnje nove župne crkve.

Ostale vjerske građevine (kapele, samostani, škole instituti i dr.), mogu se graditi u područjima mješovite namjene i u zonama namijenjenim javnim i društvenim sadržajima.

5th UVJETI I NAČIN GRADNJE STAMBENIH GRAĐEVINA

5.1st Uvjeti gradnje stambenih građevina

Članak 26.

Stanovanje, kao osnovna gradska funkcija, predviđa se u zonama stambene - S, mješovite - pretežito stambene - M1, mješovite – stambene i poslovne namjene - M2 i mješovite – stanovanje i turizam – M3 dok je u nekim od ostalih namjena stanovanje zastupljeno iznimno kao prateći sadržaj.

Stambene građevine planiraju se kao niske, srednje i visoke.

Niska stambena građevina: visine do najviše P+2

Srednja stambena građevina: visina je P+3 do P+4

Visoka stambena građevina: visine P+5 do P+8.

Površine za smještaj građevina s više od P+8 određene su u urbanim pravilima ove odluke.

Omogućava se izgradnja podruma a više od jedne podrumske etaže se omogućava u slučaju kada se u drugim podrumskim etažama predviđa uređenje garaže i u tom slučaju svjetla visina podrumske etaže iznosi maksimalno 2,60 m (osim ukoliko se koriste posebni gotovi parking sustavi).

Na prostorima grada gdje se mogu graditi visoke i srednje stambene, stambeno poslovne i stambeno turističke građevine potrebno je osigurati neposredan pristup s ulice najmanje širine 9,0 m i kompletnu komunalnu opremljenost zemljišta.

Na prostorima grada gdje se mogu graditi niske stambene, stambeno poslovne i stambeno turističke građevine mora postojati sljedeća komunalna opremljenost zemljišta: pristupna ulica ili pristupni put, priključci na mrežu za opskrbu električnom energijom i vodom, i priključak na mrežu odvodnje otpadnih voda. Na lokacijama gdje nije izvedena mreža odvodnje dopušta se, do izvedbe te mreže, rješenje odvodnje u propisnu sabirnu jamu.

5.2nd Način gradnje stambenih građevina

Članak 27.

Ovisno o lokalnim uvjetima i stupnju konsolidacije prostora urbanim pravilima su definirani uvjeti i način gradnje stambenih građevina.

Stambene građevine mogu se graditi kao:

· slobodnostojeće građevine,

· dvojne građevine,

· građevine u nizu.

Za slobodnostojeće, dvojne i građevine u nizu uvjeti gradnje su utvrđeni urbanim pravilima.

Ako građevina ima otvore prema susjednoj građevnoj čestici, mora biti udaljena od te čestice najmanje 3,0 m, ako urbanim pravilima ove odluke nije drugačije određeno. Kada urbana pravila ove odluke dozvoljavaju, građevina može biti udaljena manje od 3,0 m, ali ne manje od 1,0 m od međe susjedne građevne čestice (ne odnosi se na među prema javnoj površini). U tom slučaju ne smiju se na građevini graditi otvori prema susjednoj građevnoj čestici.

Otvorima se ne smatraju dijelovi zida sagrađeni od staklene opeke i otvori s neprozirnim staklom veličine do 60 x 60 cm. Ako je na postojećoj građevini uz među izveden svjetlarnik, kod gradnje nove građevine na susjednoj građevnoj čestici treba predvidjeti svjetlarnik na istom mjestu i najmanje istih dimenzija.

Terase, balkoni, lođe, istaci i sl. ne mogu se graditi na udaljenosti manjoj od 3,0 m od susjedne građevne čestice. Uređivanje prostora i način gradnje stambenih i ostalih građevina određeni su urbanim pravilima ove odluke.

5.3rd Način gradnje pomoćnih građevina

Članak 28.

Na građevnim česticama niskih građevina, mogu se, osim građevine za stanovanje ili stambeno-poslovne građevine, graditi pomoćne građevine s prostorima za rad, garaže, spremišta ogrjeva i druge pomoćne prostorije i iznimno gradnja nadstrešnice.

Na građevnim česticama stambenih i stambeno poslovnih građevina omogućava se gradnja prizemnih garažnih nizova u granicama dopuštene izgrađenosti (maksimalni kig građevne čestice).

Pomoćna građevina je visine najviše jedne etaže uz mogućnost gradnje podruma i krovišta bez nadozida.

Nadstrešnica je namijenjena za natkrivanje parkirališta, terasa, ulaznih prostora, otvorenih površina građevne čestice i sl., najveće ukupne površine 25 m2 na građevnoj čestici, te se ne uračunava u BRP-u, ali se uračunava u izgrađenost građevne čestice (osim nadstrešnice nad ulazom u građevinu), a za njezin smještaj primjenjuju se pravila za pomoćne građevine.

Najmanja udaljenost pomoćnih građevina od susjednih građevnih čestica mora biti:

· ako se grade kao slobodno stojeće građevine - 3,0 m,

· ako se grade kao poluugrađene građevine moraju biti smještene s jedne strane uz susjednu građevinu, odijeljene vatrobranim zidom uz uvjet da nagib krova nije prema susjednoj građevnoj čestici,

· ako se grade kao ugrađene moraju biti s dvije strane prislonjene na susjedne građevine i odijeljene vatrobranim zidom, uz uvjet da nagib krova nije prema susjednim građevnim česticama.

5.4th Uređenje građevne čestice

Članak 29.

Građevna čestica namijenjena pretežito stanovanju uređivat će se poštujući funkcionalne i oblikovne karakteristike urbanog prostora, uz upotrebu autohtonog biljnog materijala (drvoredi, predvrtovi, blokovsko zelenilo).

Kod visoke stambene gradnje neizgrađeni dio građevne čestice se oblikuje u režimu javne služnosti. Građevna čestica za gradnju niskih i srednjih građevina oblikuje se prema urbanim pravilima ove odluke.

Terase i potporni zidovi grade se u skladu s reljefom i oblikovnim obilježjima naselja. Predvrtovi se hortikulturno uređuju visokim i niskim zelenilom.

Na građevnoj čestici mogu se graditi: bazen, tenisko igralište i sl,, koji se ne uračunavaju u izgrađenost građevne čestice.

6th UVJETI UTVRĐIVANJA TRASA I POVRŠINA PROMETNE, TELEKOMUNIKACIJSKE I KOMUNALNE INFRASTRUKTURNE MREŽE

Članak 30.

Generalnim urbanističkim planom osigurane su površine i koridori infrastrukturnih sustava i to za:

· prometni sustav;

· telekomunikacije i pošte;

· vodno gospodarski sustav;

· energetski sustav.

Infrastrukturni sustavi grade se prema posebnim propisima i pravilima struke, te ovim odredbama.

Omogućava se gradnja ulica i drugih prometnih površina, telekomunikacijske i komunalne infrastrukturne mreže na svim površinama unutar obuhvata Generalnog plana i prije donošenja propisanih planova. Omogućavaju se manja odstupanja od prometnih i infrastrukturnih trasa i koridora kao posljedica detaljnije izmjere i razrade predmetnog sustava i neće se smatrati izmjenom ovog Plana.

6.1st Trase i površine prometne infrastrukturne mreže

Članak 31.

Na površinama infrastrukturnih sustava namijenjenih prometu mogu se graditi i uređivati građevine, instalacije i uređaji za:

(1)
Cestovni promet

· ulična mreža i trgovi;

· parkirališta i garaže;

· glavni autobusni kolodvor s pratećim sadržajima;

· autobusni terminal s pratećim sadržajima;

· autobusni kolodvor za prigradski promet s pratećim sadržajima;

· autobusni i kamionski terminal s pratećim sadržajima;

· stajalište autobusa, terminusi s pratećim sadržajima i drugi sadržaji u sustavu javnog prijevoza;

· mreža biciklističkih staza i traka;

· pješačke zone, putovi i sl.

· benzinska postaja s pratećim sadržajima;

(2)
Željeznički promet

· magistralna pomoćna željeznička pruga (II reda);

· željeznička pruga za posebni promet (industrijski kolosijek);

· glavni željeznički kolodvor (međunarodni i međumjesni promet) s pratećim sadržajima;

· željeznički kolodvor (terminal) s pratećim sadržajima;

· gradska željeznica sa postajama i pratećim sadržajima.

(3)
Pomorski promet

· morska luka otvorena za javni promet državnog i županijskog značaja s pratećim sadržajima;

· morska luka posebne namjene državnog i županijskog značaja s pratećim sadržajima;

· plovni putovi;

· granični pomorski prijelaz (stalni I kategorije).

(4)
Zračni promet

· helidrom.

U grafičkom dijelu elaborata Generalnog plana, kartografski prikaz „Prometna i komunalna infrastrukturna mreža – 3a Promet“ određeni su koridori i zone za cestovni i željeznički promet, luke i plovni putovi te helidrom. Detaljni visinski odnosi i drugi potrebni prostorni elementi određivat će se detaljnijim planovima, urbanističko prometnim studijama ili idejnim rješenjima prometnica, željeznica i luka.

Unutar koridora planiranih ulica nije dozvoljena gradnja drugih građevina do ishođenja lokacijske dozvole za ulicu i provedene parcelacije (ili njen dio na koju je orijentirana građevina). Nakon ishođenja lokacijske dozvole, odnosno zasnivanja građevne čestice ulice, eventualni preostali prostor priključit će se susjednoj planiranoj namjeni.

1.1.1. Cestovni promet

6.1.1.1st Ulična mreža i trgovi

Članak 32.

Generalnim planom predviđa se gradnja i uređivanje osnovne ulične mreže, trgova, pješačkih zona, putova i sl, tako da se osigura usklađen razvoj javnog, pješačkog i biciklističkog prometa te osiguraju uvjeti za afirmaciju postojeće i formiranje nove mreže javnih urbanih prostora.

Daljnje razgraničenje osnovne ulične mreže će se određivati u detaljnijim planovima i idejnim rješenjima za područja za koja nije obvezno donošenje detaljnijih planova.

Pri planiranju, projektiranju, gradnji i uređenju trgova i ulične mreže osigurat će se propisane mjere zaštite okoliša.

Generalnim urbanističkim planom predviđa se gradnja i uređivanje pješačkih poteza (površine, putovi, staze), trgova kao važnih fokusa prometnih tokova, te žarišta otvorenog javnog urbanog prostora.

Osnovna ulična mreža sastoji se od gradske magistrale (obilazni prsten na istočnom dijelu grada), glavnih gradskih ulica, gradskih ulica, sabirnih i ostalih ulica.

Uz zadržavanje postojećih ulica planira se njihova rekonstrukcija i proširenje koridora ulice u skladu s prometnim potrebama i mogućnostima prostora. Nove ulice na istočnom dijelu grada grade se u skladu sa propisanim koridorima, elementima poprečnog profila i drugim uvjetima propisanim ovim Planom, odnosno uvjetima određenim posebnim propisima.

Na zapadnom dijelu grada planirani su slijedeći značajni su zahvati:

· probijanje Bihačke ulice (cestovni potez Matoševa - Vukovarska ulice) od značaja za odvijanje javnog prijevoza;

· novi (četverotračni) pristup istočnom dijelu Gradske luke;

ulica koja povezuje Ulicu Hrvatske mornarice i Put Supavla

· osnovna ulična mreža radi afirmacije sjevernog dijela poluotoka te lučkih i gospodarskih sadržaja;

· razvoj primjerene osnovne ulične mreže na južnom i istočnom dijelu grada.

Koridori ulica osnovne ulične mreže, unutar kojih se formira puni profil ulica, određuju se u minimalnim širinama:

· za gradsku magistralu od 40,0 do 70,0 m,

· za novu glavnu gradsku ulicu od 30,0 m do 40,0 m,

· za gradsku ulicu od 20,0 m do 40,0 m,

· za sabirnu ulicu od 15,0 m do 30,0 m,

· za opskrbnu ulicu najmanje 10,0 m.

Građevna čestica ulice može biti i šira od površine planiranog koridora ulice, zbog prometno - tehničkih uvjeta kao što su: formiranje križanja, prilaza križanju, autobusnih ugibališta, posebnih traka za javni prijevoz, podzida, nasipa i sl.

Raspored površina unutar profila ulice određuje se u skladu s ovim odredbama i na temelju potreba i mogućnosti.

Za planirane glavne gradske i gradske ulice koje nisu izvedene ili su izvedene samo pojedine dionice tih ulica potrebno je, prije izrade propisanog urbanističkog plana uređenja ili detaljnog plana uređenja, izraditi urbanističko prometnu studiju kojom se određuju svi važniji tehnički elementi ulice (točan položaj trase i svih elemenata trase ulice, nivelete ulice, poprečni profili, moguća križanja, način vođenja ostale infrastrukture u cesti i dr.). Urbanističko prometna studija se može izrađivati i istovremeno s izradom odgovarajućeg detaljnijeg plana koji obuhvaća tu dionicu ulice.

Generalnim planom je određen standard elemenata poprečnog presjeka planiranih ulica i prikazan u tekstualnom i grafičkom dijelu Generalnog plana.

Širina prometne trake za glavne gradske ulice iznosi 3,5 m, za gradske ulice 3,5 m, sabirne ulice 3,0 do 3,5 m, a za ostale ulice 2,75 m do 3,5 m. Ukoliko se gradske ulice grade sa tri kolnička traka tada je minimalna širina jednog kolničkog traka od 3,50 do 3,75 m.

Novo planirane ulice ne mogu biti uže od 9,0 m, odnosno ne mogu biti uže od 7,5 m ukoliko se uz ulicu grade niske stambene građevine. Uz novo planirane ulice obvezna je sadnja drvoreda u skladu s urbanim pravilima i drugim odredbama ove odluke.
Planirane ulice kojima se pristupa školama i dječjim vrtićima moraju imati pješački pločnik barem s jedne strane ulice najmanje širine 2,5 m.

Pristupni put do građevne čestice je najmanje širine 3,0 m ako se koristi za kolni i pješački promet i najmanje širine 1,5 m ako se koristi za pješački promet, s time da je njegova najveća dužina 50 m i na njega se vežu najviše 5 građevne čestice za nisku stambenu građevinu.

Kolni pristup građevnoj čestici sa javno prometne površine ne može zauzeti više od 4,0 m fronte građevne čestice prema javno prometnoj površini (ulici) ako nije drugačije određeno urbanim pravilima.

Na kosom terenu i gusto izgrađenim starim dijelovima naselja (Varoš, Manuš, Lučac, Dobri, Stobreč, Kamen) pristupnim putom za nisku stambenu građevinu mogu se smatrati postojeće pješačke stepenice.

Postojeće građevine koje nemaju direktan pristup na javno prometnu površinu mogu se rekonstruirati u skladu s uvjetima pristupa pod kojim je odobrena gradnja tih građevina (npr. pravo služnosti).

Slijepa ulica može biti najveće dužine do 150 m uz uvjet da na kraju ima obvezno okretište dimenzionirano za komunalna, vatrogasna i druga vozila. Kod postojećih slijepih ulica uz koje se planira nova niska stambena izgradnja može se zadržati postojeća dužina, te postojeća širina ako nije manja od 5,5 m.

Sva križanja na gradskoj magistrali su denivelirana. Križanja na drugim dijelovima osnovne ulične mreže mogu biti denivelirana ako to zahtijevaju prometne potrebe a dopuštaju prostorne mogućnosti.

Na temelju detaljnijeg plana ili idejnog rješenja ulice omogućava se gradnja novih križanja, pješačkih prijelaza i drugih elemenata ulice, a koji nisu ucrtani u grafičkom dijelu Generalnog plana, osim benzinske postaje.

Glavne gradske ulice, gradske ulice, opskrbne i sabirne ulice i trgovi uređuju se u skladu s urbanim ambijentom, s drvoredom, pješačkim pločnikom, javnom rasvjetom a bez ograda i drugih elemenata karakterističnih za ceste izvan naselja.

U detaljnijim planovima je obvezno planirati uređenje dvostrukog drvoreda na pojasu zelenila odgovarajuće širine uz Ulicu kralja Stjepana Držislava (gradska magistrala).

Osim trgova, ulične mreže te prometnih građevina i površina ucrtanih na kartografskom prikazu broj 3 „Prometna i komunalna infrastrukturna mreža – 3a Promet“ omogućuje se gradnja i uređenje i drugih trgova, ulične mreže te prometnih građevina i površina.

6.1.1.2nd Parkirališta i garaže

Članak 33.

Minimalni broj parkirališnih ili garažnih mjesta (broj PM) određen je prema namjeni građevine i prikazan u tablici 1. u ovom članku.

Tablica 1. Potreban broj parkirališnih ili garažnih mjesta

	Namjena
	Tip građevine
	Minimalni broj parkirališnih ili garažnih

mjesta (PM) na 100m2 BRP

	Stanovanje
	Srednje i visoke stambene građevine
	2 PM/100 m2, a ne manje od broja stambenih jedinica
	minimalno 20% na otvorenom prostoru u javnom korištenju a kod izrade detaljnijih planova za neizgrađene dijelove planirati još minimalno dodatnih 10% na otvorenom prostoru u javnom korištenju

	
	Niske stambene građevine
	2 PM/100 m2, a ne manje od broja stambenih jedinica
	kod izrade detaljnijih planova za neizgrađene dijelove obvezno planirati još 1 PM/1niska stambena građevina na otvorenom prostoru u javnom korištenju

	Ugostiteljstvo i 

turizam
	Restoran, kavana
	4 PM/100 m2
	na otvorenom prostoru

	
	Caffe bar, slastičarnica i sl.
	10 PM/100 m2
	na otvorenom prostoru, najmanje 2 PM

	
	Smještajni objekti iz skupine

hotela
	2 PM/100 m2
	

	
	Samački hoteli, pansioni
	1 PM/100 m2
	najmanje 20% na otvorenom prostoru

	Trgovina i skladišta
	Robna kuća, supermarket
	6 PM na 100 m2
prodajne površine
	

	
	Ostale trgovine
	3 PM na 100 m2

prodajne površine
	najmanje 2 PM

	
	Skladišta
	1 PM na 100 m2
	

	Poslovna i javna

namjena
	Banke, agencije, poslovnice

(javni dio)
	4 PM na 100 m2
	pola na otvorenom prostoru, najmanje 2 PM

	
	Uredi i kancelarije
	2 PM na 100 m2
	

	Industrija i zanatstvo
	Industrijski objekti
	1 PM na 100 m2
	na otvorenom prostoru na građevnoj čestici 

	
	Zanatski objekti
	2 PM na 100 m2
	

	
	Auto servis
	5 PM na 100 m2
	

	Kultura i obrazovanje
	Dječji vrtići i jaslice
	1 PM na grupu djece
	na otvorenom prostoru, najmanje 4 PM

	
	Osnovne i srednje škole
	1 PM na100 m2
	na otvorenom prostoru

	
	Fakulteti
	1 PM na 100 m2
	

	
	Instituti
	1 PM na100 m2
	

	
	Kina, kazalište, dvorane za

javne skupove
	1 PM na 100 m2 
	

	
	Crkve
	1 PM na 100 m2
	na otvorenom prostoru

	
	Muzeji, galerije, biblioteke
	1 PM na 100 m2
	minimalno 4 PM, za muzeje 1PM za bus

	
	Kongresne dvorane
	1 PM na 100 m2
	

	Zdravstvo i socijalna 

skrb
	Bolnice i klinike
	1 PM na 3 kreveta
	pola na otvorenom prostoru 

	
	Ambulante, poliklinike,

dom zdravlja
	5 PM na 100 m2
	na otvorenom prostoru

	
	Domovi za stare
	0,5 PM na 100 m2
	pola na otvorenom prostoru

	Šport i rekreacija
	Športski objekti otvoreni,

bez gledališta
	
	u skladu s posebnim propisima

	
	Športski objekti zatvoreni,

bez gledališta
	
	

	
	Športski objekti i igrališta

s gledalištem
	
	

	Komunalni sadržaji
	Tržnice
	3 PM na 100 m2
	na otvorenom prostoru

	
	Benzinske postaje
	5 PM na 100m2
	

	Terminalni putničkog prijevoza
	Autobusni kolodvor
	
	obvezan prometno – tehnološki projekt s izračunom potrebnog broja PM, posebno za:

-  stajalište    (samo ukrcaj i iskrcaj),

-  kratkotrajno parkiranje (do 1 h),

-  dugotrajno parkiranje (preko 1 h).  

	
	Željeznički kolodvor
	
	

	
	Trajektna i putnička luka
	
	


Potreban broj parkirališnih ili garažnih mjesta iz gornje tablice određen je u odnosu na bruto razvijenu površinu BRP odgovarajućeg tipa građevine. U bruto razvijenu površinu BRP za izračun PM ne uračunava se površina garaže i jednonamjenskih skloništa.

Pored zahtjeva o potrebnom broju parkirališnih mjesta potrebno je ispuniti i zahtjev o minimalnoj površini javnih parkirališta koja iznosi 20 m2 po jednom PM bez prilaznih cesta, rampi i nogostupa.

U slučaju rekonstrukcije postojećih građevina kojom se povećava BRP do 5% nije potrebno osigurati nova parkirališna ili garažna mjesta.

Omogućava se odstupanje od potrebnog broja parkirališnih mjesta iz prethodne tablice, uz obvezu plaćanja tržišne cijene za svako parkirališno mjesto za koje se traži odstupanje, uz slijedeće uvjete:

· ukoliko se planirana građevina ili zahvat gradi u središnjem dijelu Splita određenom trasom Ulice Slobode, Hrvatske mornarice, Kaštelanska, Marjanski tunel i Gunjačine, te unutar zaštićene ruralne cjeline Stobreča,

· ovo odstupanje se ne odnosi na stambenu i stambeno poslovnu građevinu osim za visoko konsolidirana područja zone 1.1 i 1.2. ukoliko lokacija na kojoj se gradi nije kolno dostupna,

· ovo odstupanje se ne odnosi na planirane pojedinačne zahvate detaljno definirane ovim Planom,

· ubrana sredstva namjenski trošiti za gradnju javnih parkirališta i garaža najbližih lokaciji za koju se traži odstupanje, a lokaciju javnog parkirališta ili garaža koja će se graditi ubranim sredstvima treba navesti u rješenju kojim se omogućava navedeno odstupanje od potrebnog broja parkirališnih mjesta.

U gusto izgrađenim dijelovima grada omogućava se dio parkirališnih kapaciteta koje je prema gornjoj tablici potrebno riješiti na otvorenom, riješiti kao javno dostupna parkirališta u sklopu građevine.

Parkirališne potrebe rješavat će se korištenjem prethodne tablice, na način:

· za proizvodne, trgovačke, turističke, poslovne ili višenamjenske građevine, čije građevne čestice zauzimaju više od 5000 m2, potrebno je, utvrditi i eventualne dodatne parkirališne potrebe vodeći računa o broju i strukturi zaposlenih, očekivanom broj posjetitelja i intenzitetu opskrbnog prometa, blizini i kvaliteti javnog prometa, kao i načinu priključka tih parkirališta na dovoljno propusnu cestovnu prometnicu;

· na javnim parkiralištima potrebno je osigurati najmanje 5% parkirališnih mjesta od ukupnog broja za vozila osoba s teškoćama u kretanju, a najmanje jedno parkirališno mjesto na parkiralištima s manje od 10 PM;

· na četiri parkirališna mjesta obvezna je sadnja jednog stabla.

Postojeće garaže i garažno-parkirališna mjesta ne mogu se pojedinačno prenamijeniti. Postojeće garaže i garažno-parkirališna mjesta ne mogu se prenamijeniti u druge sadržaje ako se ne osigura drugo parkirališno-garažno mjesto istog kapaciteta na istoj građevnoj čestici, odnosno na drugoj građevnoj čestici a što se mora riješiti cjelovitim zahvatom u skladu s ovim odredbama.

Članak 34.

Javne garaže i parkirališta

Javne garaže gradit će se na određenim lokacijama kao samostalne građevine jedne namjene ili višenamjenske građevine. Omogućava se, gdje su ispunjeni odgovarajući prometni uvjeti, gradnja garaža iznad ili ispod postojećih parkirališta, javno prometnih površina, ispod postojećih igrališta i na neuređenim površinama unutar visoko konsolidiranog i konsolidiranog područja grada radi rješavanja postojećeg deficita parkirališnog prostora.

Moguća je gradnja novih javnih garaža kao zasebnih građevina i uređenje javnih parkirališta u svim zonama mješovite ili gospodarske namjene te u zonama za javne i društvene sadržaje, šport i rekreaciju.

Generalnim planom određena je gradnja javnih garaža i javnih parkirališta kao:

1. javne garaže - građevine jedne namjene,

2. javne garaže - višenamjenske građevine (prikazuje se samo kapacitet javne garaže),

3. javne garaže/parkirališta ispod/iznad postojećih parkirališta, igrališta ili neuređenih i zelenih površina,

4. javna otvorena parkirališta,

Nove javne garaže i parkirališta planiraju se, kao obvezni sadržaji, na slijedećim lokalitetima:

	JAVNE GARAŽE - GRAĐEVINE JEDNE NAMJENE
	minimalni broj garažnih/parkirališnih mjesta PM

	1. Brodarica (uz Splitovo igralište), neuređena površina
	
600

	2. Vrh Sućidra
	
600

	3. Split 3 (uz Velebitsku ulicu)
	
330

	4. Trstenik (uz Poljičku ulicu)
	
440

	5. Visoka, dovršetak planirane garaže
	
300

	Ukupno
	
2.270

	JAVNE GARAŽE – VIŠENAMJENSKE GRAĐEVINE

(prikazuje se samo kapacitet javne garaže)
	

	  1. Gradska luka – istočna obala (gradski projekt)
	
1.000

	  2. Stari Hajdukov plac (gradski projekt)
	
400

	  3. Poljud – za potrebe Park šume Marjan (gradski projekt)
	
400

	  4. Svačićeva
	
300

	  5. Križanje Frankopanska – Put Supavla
	
250

	  6. Centar «Bonačić»
	
500

	  7. Trg Hrvatske bratske zajednice
	
650

	  8. Križanje Gundučićeve i Domovinskog rata 
	
300

	  9. Hrvatske mornarice
	
300

	10. Bijankinijeva
	
150

	11. Trstenik (u ugostiteljsko turističkoj zoni) 
	
300

	12. Mertojak
	
300

	13. Žnjan
	
400

	14. Radunica ex Bačvarija
	
100

	15. Dražanac
	
100

	16. Trstenik (uz Ulicu Moliških hrvata)
	
400

	Ukupno
	
5.850

	JAVNO PARKIRALIŠTE
	

	1. Meje
	
200

	JAVNE GARAŽE I PARKIRALIŠTA ISPOD/IZNAD POSTOJEĆIH PARKIRALIŠTA, JAVNO PROMETNIH POVRŠINA, IGRALIŠTA I NEUREĐENIH POVRŠINA
	

	1. Teslina ulica (postojeće parkiralište)
	
120

	2. Kragićeva poljana, podzemna garaža (nadzemno igrališta, otvoreno parkiralište i zelene površine) 
	
100

	3. Mandalinski put
	
120

	  4. Gajeva ulica
	
110

	  5. Poljud, za Park šumu Marjan (sjeverna vrata)
	
160

	  6. Zvončac, ispod uređenog zelenila (uz suglasnost konzervatora)
	
400

	  7. Poljička (Prima 3)
	
110

	  8. Bol zapad
	
300

	  9. Gripe sjever
	
210

	10. Gripe jug
	
180

	11. Blatine
	
200

	12. Lokve, ispod dijela školskog igrališta
	
200

	13. Plokite
	
300

	14. Sućidar, iznad postojećeg parkirališta uz Velebitsku ulicu
	
450

	15. Split 3, uz Bušićevu ulicu, sjever
	
130

	16. Split 3, uz Bušićevu ulicu, jug
	
300

	17. Ravne njive
	
180

	18. Brda
	
240

	19. Pujanke
	
100

	20. Stobreč, uz nogometno igralište
	
100

	21. Smrdečac
	
150

	22. Bol, Mažuranićevo šetalište
	
100

	Ukupno
	
4.260


Planirane nove javne garaže i parkirališta (razmještaj, tip i kapacitet javnih garaža/parkirališta) označeni su u grafičkom dijelu elaborata Generalnog plana, kartografski prikaz „Prometna i komunalna infrastrukturna mreža – 3a Promet“.

Ispod planiranih javnih zelenih površina te zaštitnog zelenila i pejsažnih površina nije moguća gradnja podzemnih garaža, osim planiranih garaža navedenih u prethodnoj tablici i garaža koje se planiraju kroz izradu propisanih detaljnijih planova.

Gradnja utvrđenih kapaciteta javnih garaža i parkirališta je obvezna prije ili u tijeku gradnje planiranih osnovnih sadržaja na građevnoj čestici ili zahvatu u prostoru određenih urbanim pravilima.

Omogućava se gradnja i drugih javnih garaža i uređenje javnih parkirališta na način da se tom gradnjom ne ugrožavaju zelene površine i parkovi, dječja igrališta i otvoreni prostori uz škole. Gradnja garaža i parkirališta je moguća ispod javno prometnih površina (križanja i ulica, trgova i drugih javno prometnih površina), ispod ili iznad parkirališta, ispod igrališta i drugih neuređenih površina.

Parkirališta ili garaže gradit će se uz značajnije gradske sadržaje i unutar zona gospodarske namjene u skladu s potrebnim brojem parkirališnih mjesta, a obvezno na slijedećim područjima:

· prometno čvorište Kopilica,

· bolnica Firule i Križine,

· Kampus Sveučilišta,

· groblje Lovrinac,

· brodogradilište i druge gospodarske zone,

· druge značajnije gradske sadržaje.

Javna parkirališta se obvezno uređuju na Mejama i Poljudu (za posjetitelje Marjana), na potezu od Žnjana do Duilova, odnosno Stobreča za potrebe kupališta i drugih obalnih namjena.

Uređenje javnog parkirališta je moguće uz gradske, sabirne i ostale ulice ovisno o lokalnim uvjetima (ovisno o potrebi za parkiranjem, raspoloživom prostoru, horizontalnoj i vertikalnoj preglednosti, prolazima za pješake, pristupu vatrogasnih vozila, hitne pomoći i sl.). Ako se parkirališta grade uz kolnik gradske ulice moraju biti odijeljena razdjelnim otokom minimalne širine 1,0 m. Parkirališta uz  sabirne ulice moraju biti uzdužna ili kosa a uz ostale ulice mogu biti i okomita.

6.1.1.3rd Mreža biciklističkih staza i traka

Članak 35.

Biciklističke staze i trake mogu se graditi i uređivati odvojeno od kolnih ulica, kao zasebna površina unutar profila ulice te kao dio kolnika ili pješačke staze obilježen prometnom signalizacijom. Na obalnom području od Zente do Duilova i na Marjanu obvezno je uređenje biciklističkih staza i traka.

Biciklističke staze i trake obvezno se grade i uređuju na potezima označenim na kartografskom prikazu, a mogu se graditi i uređivati i na drugim površinama.

Najmanja širina biciklističke staze ili trake za jedan smjer vožnje je 1.0 m, a za dvosmjernu vožnju 1.60 m. Ukoliko je biciklistička staza ili traka neposredno uz kolnik, dodaje se zaštitna širina od 0,75 m. Zaštitna širina nije obvezna ako je u ulici trajno ograničena brzina kretanja motornih vozila na 40 km/h.

6.1.1.4th Pješačke zone, putovi i drugo

Članak 36.

Osim pločnika, trgova i ulica, za kretanje pješaka mogu se graditi i uređivati pješački putovi, pothodnici, nathodnici, stepenište i prečaci, te prolazi i šetališta (lungo mare). U središtu grada uređivat će se pješačke zone, obalna šetnica i manje pješačke zone u drugim dijelovima grada te u Stobreču od obale do rijeke Žrnovnice i uzduž rijeke. Uz postojeće pothodnike i nathodnike omogućava se gradnja novih preko ili ispod gradske magistrale, glavne gradske i gradske ulice te preko drugih ulica ukoliko je to opravdano iz prometnih ili urbanističkih razloga.

Glavni pješački pravci (pješački putovi) trebaju se graditi na očuvanim i drugim dijelovima limitacije antičkog agera (antička centurijacija). Uz pješačke staze u smjeru centurijacije treba saditi drvorede i uređivati pojaseve zelenila radi očuvanje i naglašavanja povijesne centurijacije prostora.

Planirane površine za kretanje pješaka (izvan kolnih ulica) moraju biti dovoljne širine i ne uže od 2,0 m.

Na svim javnim pješačkim površinama, i površinama na kojima se kreću pješaci moraju biti osigurani uvjeti za nesmetano kretanje invalidnih osoba, osoba s dječjim kolicima i sl.

Na raskrižjima i drugim mjestima gdje je predviđen prijelaz preko kolnika za pješake, bicikliste i osobe s poteškoćama u kretanju moraju se ugraditi upušteni rubnjaci.

Na pojedinim pješačkim pravcima na Marjanu omogućava se ograničeni kolni promet (vođenje linija javnog prijevoza, opskrba, intervencije i sl.).

Obvezne pješačke ulice i putovi označeni su u grafičkom dijelu Generalnog plana, kartografski prikaz „Prometna i komunalna infrastrukturna mreža – 3a Promet“. Omogućava se gradnja i drugih pješačkih ulica, trgova, pješačkih putova i sl.

6.1.1.5th Benzinske postaje

Članak 37.

Generalnim planom su određene postojeće benzinske postaje koje se zadržavaju i planirane benzinske postaje koje se grade uz ulice ili na morskoj obali. Benzinske postaje mogu se graditi i na drugim lokacijama pod uvjetom da su smještene u gospodarskim zonama za proizvodnu i poslovnu namjenu te unutar luka. Točna lokacija planirane benzinske postaje odredit će se propisanim detaljnijim planom, urbanističko prometnom studijom planirane ulice ili idejnim rješenjem uz postojeću ulicu.

Kroz izradu UPU-a propisanih ovom Odlukom omogućava se planiranje benzinskih postaja i na drugim lokacijama za koje se mogu osigurati odgovarajući prometni uvjeti i mjere zaštite okoliša u odnosu na kontaktnu namjenu prostora.

Postojeće i planirane benzinske postaje mogu se rekonstruirati odnosno graditi tako da se omogući:

· sigurnost svih sudionika u prometu;

· zaštita okoliša uređenjem najmanje 20% građevne čestice kao cjelovite hortikulturne površine; 

· izgrađenost građevne čestice najviše je 20% u što se ne obračunava površina nadstrešnice koja pokriva crpke,

opskrba plovila gorivom za benzinske postaje na obali (koje su u pravilu kombinirane za cestovna vozila i plovila).

Ukoliko se benzinske postaje grade unutar gospodarske namjene, mogu imati prateće sadržaje kao što su servisi, praonice vozila i sl.

Na postojećim i planiranim benzinskim postajama omogućava se gradnja plinskih postaja za snabdijevanje motornih vozila plinom.

Postojeće i planirane benzinske postaje određene u grafičkom dijelu Generalnog plana, kartografski prikaz „Prometna i komunalna infrastrukturna mreža – 3a Promet“ u mjerilu 1:10.000.

6.1.1.6th Javni prijevoz

Članak 38.

Linije javnog prijevoza autobusima obvezno se osiguravaju na gradskoj magistrali, glavnoj gradskoj ulici i gradskoj ulici. Linije javnog prijevoza mogu se osigurati na sabirnoj i ostalim ulicama u skladu s potrebama i mogućnostima.

U skladu s rješenjem ulične mreže potrebno je izgraditi autobusna ugibališta (u pravilu s nadstrešnicama), stajališta, okretišta, odnosno početne i završne autobusne postaje (terminus).

Na ulicama i drugim prostorima grada na kojima se planiraju linije javnog prijevoza potrebno je osigurati tehničke elemente i opremu ulica (radijusi, semafori, posebne trake u skladu s mogućnostima, okretišta i dr.).

Autobusna stajališta mogu se graditi na svim ulicama kako je određeno u prikazu standarda elemenata poprečnog presjeka kolnih ulica na dionicama sa uzdužnim nagibom do 7,0%. Uz autobusna stajališta planira se uređenje pješačkih putova i kolno pješačkih cesta i površina u radijusu gravitacije stanovništva.

Stajališta autobusa prikazana su u grafičkom dijelu elaborata Generalnog plana, kartografski prikaz „Prometna i komunalna infrastrukturna mreža – 3a Promet“. Autobusna stajališta naznačena na kartografskom prikazu su orijentacijska i moguće je mijenjati njihov položaj, odnosno određivati novi položaj. Za razmještaj autobusnih stajališta preporučuje se kriterij udaljenosti autobusnih stajališta:

· središnji dio grada radijus 320 – 350 m (4 minute hoda),

· ostali dio grada radijus 500 – 550 m (6 minuta hoda).

U slučaju gradnje dionice planirane ulice na kojoj je određena linija javnog prijevoza autobusima, obvezno je uređenje okretišta za autobus na kraju te dionice (moguće u koridoru neizgrađenog dijela ulice).

Na krajnjim linijama javnog prijevoza potrebno je osigurati prostor završne autobusne postaje (terminus) sa sadržajima okretišta, kraćeg zadržavanja autobusa, zatvorenog prostora za putnike i vozače (prodaja karata, sanitarni čvor, čekaonica, ugostiteljski sadržaji i sl.). Terminus je obvezno graditi na području Bene, Špinut (za minimalno pet zglobnih autobusa), Gradska luka (istočni dio), Žnjan, Sjeverna luka, Dujmovača, Mostine – Dračevac, TTTS i Stobreč a kako je naznačeno u grafičkom dijelu elaborata Generalnog plana, kartografski prikaz „Prometna i komunalna infrastrukturna mreža – 3a Promet“. Točan položaj terminusa odredit će se detaljnijim planovima ili lokacijskom dozvolom ukoliko detaljniji plan nije izrađen ili nije obvezan.

Sadržaji potrebni za funkcioniranje javnog prijevoza (servis, garaža i parkiralište autobusa, opskrba gorivom, skladište, i dr.) mogu se smjestiti u zoni poslovne namjene – komunalno servisna (K3) na području Dračevac - Mostine.

Generalnim planom je određena gradnja novog glavnog autobusnog kolodvora za međunarodni i međugradski promet i autobusnog kolodvora za prigradski promet u Kopilici koji se prostorno rješavaju kao cjelina. Time se omogućava jednostavna izmjena prijevoznog sredstva (iz lokalnih linija na ostale pravce autobusnih linija, ili željeznice).

Na istočnoj obali Gradske luke moguće je urediti autobusni terminal za potrebe javnog prijevoza, turističkih autobusa, autobusa za zračnu luku, pomorsku luku i željeznicu te taxi stajalište.

U cilju smanjivanja prometa osobnim vozilima u središnjem dijelu grada omogućava se uređenje površina za parkiranje na području TTTS („kiss-and-ride“ i „park-and-ride“) za prigradska  putovanja i prijelaz u sredstava javnog prijevoza.

Prostori za razvoj javnog cestovnog prometa određeni su i označeni u kartografskom prikazu broj „3. Prometna i komunalna infrastrukturna mreža – 3a Promet“.

6.1.1.7th Robni promet

Članak 39.

Planirana ulična mreža omogućava efikasno odvijanje robnog prometa, prvenstveno do područja Sjeverne luke i zona gospodarske i poslovne namjene. Promet se usmjerava na zaobilazne prometnice sa križanjima van razine i vodi direktno iz okružja u Sjevernu luku i zonu gospodarske namjene, odnosno odvodi iz tih zona putem mreže glavnih gradskih i gradskih ulica na vanjsku mrežu cesta (gradska magistrala) i prema autocesti. U tome je od posebnog značaja nova cestovna veza od Sjeverne luke i zone gospodarske namjene na uličnu mrežu i mrežu javnih cesta; preko čvora Bilice – vezom na Put Mostina do križanja sa Solinskom ulicom u Dujmovači.

Na području Sjeverne luke i području TTTS omogućava se uređenje autobusnog i kamionskog terminala sa potrebnim sadržajima (parkiralište, ugostiteljski sadržaji, smještajni dio-prenoćišta, pansioni, hoteli, servisi i dr.).

6.1.2.
Željeznički promet

Članak 40.

Planira se modernizacija splitskog željezničkog čvora, gradnja glavnog željezničkog kolodvora u Kopilici, uređenje željezničkog kolodvora u Gradskoj luci i dogradnja dijelova željezničke mreže (dogradnja drugog kolosijeka od tunela Brda), te osposobljavanje željezničke infrastrukture za organizaciju sustava javnog željezničkog gradskog i prigradskog prijevoza.

Rezerviran je načelni koridor za gradnju nove trase magistralne pomoćne željezničke pruge (spoj na Jadransku željeznicu) i prikazan u grafičkom dijelu elaborata Generalnog plana, kartografski prikaz „Prometna i komunalna infrastrukturna mreža – 3a Promet“.

Omogućava se gradnja sadržaja potrebnih za gradsku željeznicu na dionici željezničke pruge od Gradske luke do granice Grada Splita (i dalje prema Kaštelima, Trogiru i zračnoj luci). Daljnjim istraživanjem ispitat će se prometne potrebe i prostorne mogućnosti za druge moguće trase gradske željeznice na području obuhvata Generalnog plana.

Planirani koridori omogućuju zadržavanje nivelete postojeće željezničke pruge.

Omogućava se natkrivanje dionice željezničke pruge, istočno od Solinske ulice na Brdima, i korištenje tako stvorenog prostora za rješavanje kolnih pristupa i parkirališta.

Osim industrijskih kolosijeka označenih u grafičkom dijelu Generalnog plana mogu se graditi i drugi kolosijeci na svim površinama gospodarske namjene I.

Prostori za razvoj željezničkog prometa određeni su i označeni u grafičkom dijelu elaborata Generalnog plana, kartografski prikaz „Prometna i komunalna infrastrukturna mreža – 3a Promet“.

6.1.3.
Pomorski promet

Članak 41.

Luke otvorene za javni promet

Omogućava se proširenje, uređenje, modernizacija i dogradnja potrebnih sadržaja međunarodne luke otvorene za javni promet u bazenu Gradske luke i bazenu Sjeverne luke za prihvat većih brodova i trajekata, brzih brodova i brodova na kružnim putovanjima u skladu s očekivanim prometom.

U akvatoriju Gradske luke, odnosno lučkom području, predviđaju se sljedeći radovi:

· rekonstrukcija i dogradnja trajektnih pristana na istočnoj obali;

izgradnja vanjskih pristana na lukobranu (ljetni vez);

· izgradnja pristana na zapadnoj obali (odvijanje javnog pomorskog prometa, brzi brodovi, turističke linije, mega jahte) na način da se ne ograniči manevar brodova u luci;

· ograničenje širenja športskih luka bez povećanja broja vezova; zaštita lučice Matejuška;

· osiguranje potrebnih sadržaja za kontroliranje i upravljanje plovilima u luci i drugi sadržaji radi funkcioniranja i održavanja luke (opskrba brodova, pružanje usluge putnicima, lučko agencijski i špediterski poslovi i dr.).

Radi osiguranja prostora za manevar velikih brodova ne planira se sidrenje brodova u akvatoriju Gradske luke.

U akvatoriju Sjeverne luke, odnosno lučkom području, omogućava se proširenje, modernizacija, gradnja sadržaja za prijem brodova i trajekata u putničkom prometu, manipulacija, skladištenje i prenošenje roba i ostale gospodarske djelatnosti koje mogu biti vezane i uz Slobodnu zonu te gradnja potrebne infrastrukture.

U sklopu Sjeverne luke omogućava se organizacija sljedećih terminala:

RO-RO terminal sa potrebnom površinom za teretna vozila;

· Robno-distribucijski centar u funkciji opsluživanja šireg područja. U sklopu tog centra omogućava se uređenje kontejnerskog terminala te terminala za Hucke-pack prijevoz, radi uspostave veze sa Hucke-pack željezničkim sustavom na relaciji Split-Zagreb i dalje prema srednjoj Europi.

Planira se održavanje luke otvorene za javni promet u Stobreču uz mogućnostima uređenja vezova za turistička i druga plovila.

Luke posebne namjene

Omogućava se uređenje, proširenje i dogradnja postojećih i gradnja novih luka posebne namjene:

brodogradilišna luka, može se dograđivati i uređivati u skladu s procesima proizvodnje unutar gospodarske zone;

vojna luka,
luke nautičkog turizma:

· postojeća luka u sklopu Gradske luke (ACI), kapaciteta 450 vezova;

· planirana luka Duilovo - Žnjan kapaciteta 400 vezova

športske luke:

· Poljud sa postojećim lukama Poljud, Split i Spinut. Dovršenje postojeće luke Spinut do zapadne ograde, obvezno uređenje vanjskog lukobrana i dogradnja potrebnih sadržaja unutar luke;

· Poljud nove športske luke (do maksimalno 1000 vezova), uključujući uređenje obalne linije čime se saniraju neuređene i nelegalne lučice;

· Jadran-Zvončac, lučica u sklopu bazena i hotela i bez mogućnosti proširenja i povećanja broja vezova;

· Labud i Mornar na zapadnom dijelu Gradske luke, bez mogućnosti proširenja i povećanja broja vezova;

· Matejuška, očuvanje postojeće lučice kao spomeničkog nasljeđa grada;

· Zenta; dovršenje luke i obvezno uređenje vanjskog lukobrana, dogradnja potrebnih sadržaja unutar luke;

· Stobreč; uređenje luke u skladu s mogućnostima;

Športske luke se uređuju na temelju propisanog detaljnijeg plana. Uz sadržaje potrebne za funkciju športske luke (prostorije za čuvanje opreme, radionice i servisi, manji trgovački sadržaji, skladište, klupske prostorije i dr.) omogućava se uređenje ugostiteljskih sadržaja bez smještaja, parkirališta, otvorenih prostora za izvlačenje i uređenje plovila, gradnja benzinske postaje u skladu s mogućnostima, zelene površine i dr.

ostale luke:

luka Instituta za oceanografiju i ribarstvo;

· luka na južnoj obali poluotoka Lora;

Manji pristani (uređenje gata bez sadržaja na kopnu) mogu se rekonstruirati, odnosno graditi u uvali Bene, Kašjuni, na području Bačvica, Zente i Žnjana.

Za gradnju luka i dugih zahvata na obali nije određena veličina akvatorija već se ista određuje u detaljnijem planu u skladu s ovim odredbama.

Međunarodni plovni put je označen u odnosu na luku osobitog međunarodnog značaja otvorenu za javni promet. Unutarnji plovni put povezuje luku Split s ostalim morskim lukama županijskog i lokalnog značaja a lokalne pomorske pruge povezuju obalna područja i naselja grada Splita te ostala susjedna područja (Trogir, Kaštela, Omiš i druga). Lokalne pomorske pruge mogu se organizirati kao stalne pruge u funkciji javnog prijevoza i povremene (sezonske) pruge za turiste i izletnike.

Na području Gradske luke i Sjeverne luke organizirani su sadržaji potrebni za funkciju graničnog pomorskog prijelaza i ostalih pomorskih funkcija.

Prostori za razvoj pomorskog prometa određeni su i označeni u kartografskom prikazu broj „3. Prometna i komunalna infrastrukturna mreža – 3a Promet“.

6.1.4.
Zračni promet

Članak 42.

Za potrebe zračnog prometa u Gradskoj luci se organizira terminal za prijevoz putnika u Zračnu luku Split u Kaštelima.

Interventni helidrom je smješten u blizini bolnice Firule. Omogućava se smještaj interventnog helidroma unutar zone bolnice, ukoliko se osiguraju odgovarajući uvjeti. Prostor za slijetanje helikoptera se može uređivati i opremati i u drugim zonama, prvenstveno na obalnom pojasu Zenta – Duilovo.

6.2nd Telekomunikacijske mreže

Članak 43.

Generalnim urbanističkim planom predviđa se rekonstrukcija i gradnja distributivne kanalizacije radi optimalne pokrivenosti prostora i potrebnog broja priključaka. Pored toga predviđa se rekonstrukcija i gradnja:

· telefonskih centrala;

· građevina UPS-a;

· poštanskih ureda.

Korisničke vodove u pravilu je potrebno realizirati podzemnim kabelima, posebno postupnim uvoditi svjetlovodne kabele (FTTH).

Prostori za gradnju poštanskih središta i ureda definirati će se detaljnijim planovima.

Potrebno je postići kvalitetnu pokrivenost područja mobilnom telefonijom, odnosno sustavom baznih postaja.

Bazne stanice mobilne telefonije se postavljaju:

· izvan užeg obalnog pojasa namijenjenog rekreaciji;

· na udaljenosti od postojećih građevina u skladu s propisima i normativima;

· izvan zona zaštite prirode i spomenika kulture.

Antenski stupovi GSM mreže svojim položajem ne smiju remetiti vrijedne vizure unutar gradskog prostora, posebno unutar i u kontaktnim područjima zaštićenih cjelina i pojedinačnih objekata. Ostali uvjeti prema Prostornom planu uređenja Grada Splita.

Postojeće i planirane građevine i mreže telekomunikacija prikazane su na kartografskom prikazu broj 3. „Prometna i komunalna infrastrukturna mreža - 3b Energetski sustav, pošta i telekomunikacije“.

6.3rd Komunalna infrastrukturna mreža

Članak 44.

Vodoopskrba

Za opskrbu vodom planiran je osnovni sustav koji će se opskrbljivati sa izvora rijeke Jadro, kao i spajanje sustava na izvor rijeke Žrnovnice. Vode iz izvorišta rijeke Žrnovnice koristiti će se isključivo u razdoblju veće izdašnosti izvorišta. Nedostatak količina pitke vode od oko 1000 I/s planira se osigurati iz sliva rijeke Cetine.

Osim razvodne mreže Planom je određen i sustav crpnih stanica, vodosprema i uređaja s kojima je omogućena opskrba vodom svih područja i to:

· Crpne stanice Ravne Njive, Kopilica, Marjan

Tri zone vodoopskrbe: zona Gripe – Marjan, Visoka i Niska zona sustava Visoke (niska do 50 m n.m.);

· Vodospreme zone Gripe – Marjan: vodosprema Gripe – kota dna 59,0 m n.m. vodosprema Marjan k.d. 59,0 m n.m., Marjan II k.d. 105,0 m n.m., Marjan III k.d. 147,0 m n.m.

· Vodosprema visoke zone je Visoka III k.d. 112,3 m n.m.

Vodosprema niska zone Visoka II k.d. 74,0 m n.m.

· Spojni cjevovod izvor Žrnovnice CS Ravne Njive.

· Spojni cjevovod kroz hidrotehnički tunel Stupe.

Moguće je planirati i druge objekte vodoopskrbe radi detaljnije razrade vodoopskrbnog sustava, kao i manja odstupanja predloženih profila cijevi vodovodne mreže. Cijevi za vodoopskrbu su locirane u prometnici na udaljenosti 1,0 m od ivičnjaka (na suprotnoj strani od kanalizacije otpadnih voda), sa dubinom ukopavanja min. 1,20 m računajući od tjemena cijevi do razine prometnice. Sustav se opskrbljuje odgovarajućom opremom (ventili) koja se nalazi u šahtama kao i hidrantima u skladu sa protupožarnim uvjetima. Također detaljnijim hidrauličkim proračunom dozvoljena su odstupanja usvojenih presjeka cijevi pojedinih dionica. Vodoopskrbne cijevi polažu se na koti višoj od kote kanalizacije. Brzine, odnosno gubici tlaka u sustavu, kao i svi drugi elementi građenja moraju se izvoditi u skladu sa pravilima struke, važećim normama i uvjetima nadležne službe koja upravlja vodovodom.

Odvodnja

Članak 45.

U GUP-u je određeno da se omogućava izgradnja sustava za odvodnju otpadnih, oborinskih i drugih voda i to tako da se:

pretežito grade građevine i uređaji za razdjelni sistem kanalizacije, osim u dijelu postojeće kanalizacije splitskog poluotoka, koja je mješovitog tipa;

· mješoviti sustav kanalizacije sanira tako da postepeno postane razdjelni sustav, gdje je to opravdano i moguće;

· otpadne vode prije ispuštanja u prijemnik, Brački kanal, pročišćavaju na središnjem uređaju za pročišćavanje otpadnih voda „Stupe“, na kojem se u konačnoj fazi objedinjavaju sve otpadne vode;

· omogući etapna izgradnja kanalizacijskog sustava, a pojedinačno bi svaka etapa bila dio konačnog rješenja i potrebna tehnološka cjelina u skladu sa zakonom;

· do izgradnje jedinstvenog sustava sa središnjim uređajem za pročišćavanje otpadnih voda Stupe otpadne vode dijela južnog sliva objedinjuju se na uređaju za pročišćavanje otpadnih voda Katalinića brig, dok se otpadne vode krajnjeg istočnog dijela ovog sliva priključuje na uređaj za pročišćavanje otpadnih voda Duilovo. Razinu pročišćavanja treba prilagoditi potrebama u skladu sa zakonom, na način da se izvrši dogradnja uređaja Katalinića brig i Duilovo.

· otpadne vode zapadnog dijela sliva Stobreč također privremeno objedinjavaju na uređaju za mehaničko pročišćavanje otpadnih voda „Duilovo“;

· otpadne vode ispuštaju podmorskim ispustima uređaja u Stobreču, Katalinića Brigu i Duilovu;

· izgradnjom hidrotehničkog tunela „Stupe“ omogućena je odvodnja otpadnih voda slivova Solin i Dujmovača na centralni uređaj „Stupe“ i zaštita Kaštelanskog zaljeva na području Sjeverne luke;

· osim ovih ispusta omogućava se izgradnja ispusta oborinskih voda, te ispusta preljevnih voda za mješoviti sustav kanalizacije.

Moguća su odstupanja u pogledu rješenja objekata kanalizacije radi usklađenja s planovima i preciznijim geodetskim izmjerama, tehnološkim inovacijama i dostignućima koja se neće smatrati izmjenama ovog Plana.

Koridori komunalne infrastrukture planirani su uglavnom unutar koridora kolnih i kolno – pješačkih prometnica.

Predviđeni su zatvoreni kanali, uglavnom okruglog presjeka, koji duž trase imaju odgovarajuće šahte – okna sa pokrovnom pločom na koju se ugrađuje lijevano – željezni poklopac, vidljiv na prometnoj površini, sa istom kotom nivelete kao prometnica. Objekti crpnih stanica su podzemni i nadzemni, od armiranog betona, sa nadzemnim dijelom objekta maksimalne visine 4,5 m.

Odvodni kanali u mješovitom sustavu su locirani u osi prometnice, na dubini min. 1,50 m računajući od nivelete prometnice do tjemena cijevi, sa kontrolnim revizijskim oknima od betona ili odgovarajućeg materijala. U razdjelnom sustavu oborinski kanal je lociran u sredini prometnice dok je kanal otpadnih voda lociran uz rub prometnice ili nogostup na suprotnoj strani prometnice od položaja vodovoda. U velikim, širokim prometnicama shodno potrebama grade se lokalni i tranzitni kanali oborinskih i otpadnih voda. Dozvoljava se pomicanje dionica kanala, ukoliko se ne remeti usvojenu koncepciju, poštujući koridore ostale infrastrukture. Također detaljnijim hidrauličkim proračunom dozvoljena su odstupanja usvojenih presjeka pojedinih dionica. Kanali otpadnih i oborinskih voda polažu se na koti nižoj od kote cjevovoda vodoopskrbe. Brzine, odnosno padovi kanala, kao i svi drugi elementi građenja kanalizacije moraju se izvoditi u skladu sa pravilima struke, važećim normama i uvjetima nadležne službe koja upravlja kanalizacijskim sustavom.

Energetski sustav

Članak 46.

Elektroopskrba

Koridori elektroenergetskih vodova i lokacije elektroenergetskih građevina utvrđeni ovim Planom su određeni vodeći računa o dva temeljna uvjeta:

· zadovoljenje tehničko-tehnoloških kriterija,

· sprječavanje nepovoljnog utjecaja na okoliš.

Glavni pravci razvoja elektroopskrbnog sustava usmjereni su na rekonstrukciju i gradnju transformatorskih stanica i dalekovoda (prijenos električne energije i distribucija električne energije).

U sustavu prijenosa električne energije planira se rekonstrukcija postojeće TS Vrboran u 220/110/35 kV naponske prilike. Novim DV 220 kV TS Vrboran će seati na DV 220 Zakučac – Konjsko.

U sustavu distribucije električne energije u obuhvatu ovog Plana planirana je gradnja više novih TS 110/20(10) kV (Sućidar, Gripe, TTTS, Brodogradilište i Dujmovača) i 110 i 35 kV kabela. Trafostanica 110/20(10) kV Dobri je izgrađena te se planira pustiti u pogon do kraja 2005. god. Prostori za gradnju ostalih trafostanica nižih naponskih razina definirati će se urbanističkim planovima nižeg reda ili postupkom izdavanja lokacijskih dozvola.

U ulicama u koje se polažu elektroenergetski vodovi potrebno je osigurati planski razmještaj instalacija – u pravilu jednu stranu prometnice za energetiku, druga strana za telekomunikacije i vodoopskrbu a sredina ceste za kanalizaciju i oborinske vode.

Dalekovodima, kada se grade kao zračni vodovi, potrebno je osigurati sljedeće zaštite pojaseve:

a) 220 kV DV (60+60m)
120 m (60);

b) 110 kV DV (43+43 m)
86 m (40);

c)   35 kV DV (30+30 m)
60 m;

d)   10 kV DV (15+15 m)
30 m.

Prostor ispod dalekovoda, u pravilu, nije namijenjen za gradnju stambenih građevine, rekonstrukciju stambene građevine kojom se povećava visina građevine ili građevine u kojima boravi više ljudi. Taj prostor se može koristiti primarno za vođenje prometne i ostale infrastrukture i u druge svrhe u skladu s pozitivnim zakonskim propisima i standardima.

Predviđa se mogućnost izgradnje manjih infrastrukturnih građevina(TS 10-20/0.4 kV) bez dodatnih ograničenja u smislu udaljenosti od prometnica i granica parcele, te mogućnost izgradnje istih unutar zona koje planom nisu predviđene za izgradnju (zelene površine, parkovi i sl ). Oblikovanje građevina elektroopskrbe treba biti primjereno vrijednosti okruženja. Kada se radi o lokacijama unutar zaštićenih područja ili u njihovim kontaktnim zonama, potrebno je ishoditi posebne uvjete i suglasnost nadležne službe zaštite (npr. buduća TS istočno od tvrđave Gripe).

Opskrba plinom

Razvitak magistralnih plinovoda planiran je u okviru „Strategije i Programa prostornog uređenja Hrvatske“ i prostornog plana Splitsko-dalmatinske županije gdje je konceptualno postavljena mreža obalnog plinskog sustava 50/75 bara sa jednim od ishodišta u Splitu, putem cjevovoda Ø500 mm.

Razvitak plinskog sustava na području grada može se u budućnosti temeljiti na „satelitskoj plinskoj opskrbi“ preko lokacija sustava proizvodnje miješanog ukapljenog naftnog plina sa zrakom ili isparenog ukapljenog naftnog plina. Po završetku transportnog plinskog sustava očekuje se prelazak na potrošnju prirodnog plina.

Uvjeti za izgradnju magistralne i lokalne plinske mreže, sustava proizvodnje miješanog ukapljenog naftnog plina sa zrakom ili isparenog ukapljenog naftnog plina i mjerno-redukcijskih stanica obuhvaćaju potrebne sigurnosne udaljenosti od objekata, prometne i druge komunalne infrastrukture, u skladu s posebnim propisima.

Predviđa se izgradnja plinskog distribucijskog sustava. Plinski sustav se sastoji od visokotlačnih, srednjetlačnih i niskotlačnih plinovoda i građevina plinsko-regulatorskih stanica i sustava proizvodnje miješanog ukapljenog naftnog plina sa zrakom ili isparenog ukapljenog naftnog plina. Položaj građevina i trasa plinovoda odrediti će se na temelju detaljnije dokumentacije, koju izrađuju jedinica lokalne područne (regionalne) samouprave, jedinice lokalne samouprave ili distributer plina.

Utvrđuje se koridor buduće trase magistralnog plinovoda unutar koridora gradske magistrale južno od područja TTTS-a.

7th UVJETI UREĐIVANJA POSEBNO VRIJEDNIH I/ILI OSJETLJIVIH PODRUČJA I CJELINA

7.2. Posebno vrijedna područja i cjeline

Članak 47.

Generalnim planom, radi zaštite i očuvanja okoliša te kvalitete života, utvrđena su posebno vrijedna i osjetljiva područja i cjeline, i to: dijelovi prirode, vode, more i obala te posebno vrijedna izgrađena područja te su određeni uvjeti i mjere njihove zaštite.

Posebno vrijedna područja prirode

Park šuma, zaštićeni krajolik i spomenici parkovne arhitekture uređuju se uz očuvanje temeljnih prirodnih i stvorenih vrijednosti.

Park šuma Marjan

Marjan, u skladu s karakterom zaštićenog prirodnog dobra i očuvanjem osobitosti krajolika i vrijednih izgrađenih struktura. Svi zahvati u Park-šumi Marjan i širem krajobrazu posebno su osjetljivi i potrebno ih je svesti na najmanju mjeru i u funkciji održavanja park-šume, odnosno očuvanja vrijednosti šireg krajobraza. Prostor unutar Park-šume Marjan je prvenstveno javni prostor na dobrobit građana Splita i posjetitelja, te ima kulturnu, socijalnu, odgojno-obrazovnu i rekreativnu namjenu. Najveći dio Park-šume uređuje se i dograđuje u skladu sa ciljevima zaštite šume kao temeljnog fenomena (botanički vrt, arboretum, muzeji, ornitološka zbirka, rekreacijski sadržaji, kupališta, javni i drugi slični sadržaji, potrebna komunalna infrastruktura). U granicama Park šume Marjan ne dopušta se gradnja stambenih građevina;

Park šuma Marjan se štiti, čuva i uređuje u svrhu javnog korištenja, očuvanja krajobraznih vrijednosti i spomeničke baštine. Zaštita i uređenje Park šume Marjan implicira primjereno uređenje kontaktnog područja, posebno istočnih padina Marjana prema gradskoj luci i Poljudu. U tom smislu definira se šire, krajobrazno značajno područje Marjanskog poluotoka koje je omeđeno Matošićevom ulicom do gradske luke, Zrinsko Frankopanskom ulicom, Matoševom ulicom obuhvaćajući uvalu Poljud do današnjeg bazena Mornara. To područje ujedno pripada i zaštićenoj spomeničkoj cjeline grada. U sukladnosti sa navedenim područjem, dio starog Hajdukovog igrališta i okoliš te nastavno Vidovićev park zadržavaju se kao zelene površine bez stambene izgradnje kao „ulazak“ Marjana u središte grada.

Ograničava se odvijanje kolnog prometa na način da se parkirališta rješavaju izvan obalnog područja i izvan šume, uz mjere poticanja javnog prijevoza.

Prilikom odabira lokacija za javne namjene potrebno je očuvati postojeće zelenilo – šumu i pojedinačna stabla u cilju zaštite krajobraza.

Uređenje prostora i gradnja na kontaktnom području Park-šume Marjan (padina Marjana prema Poljudu i gradskoj luci) je potrebno regulirati u funkciji krajobrazne zaštite područja (ograničenje visine pojedinačnih zahvata, zaštita šume, zelenih površina i pojedinačnih stabala).

Poljoprivredne površine, do privođenja planiranoj namjeni, mogu se koristiti samo za otvorene nasade (bez plastenika i staklenika) bez mogućnosti građenja poljskih kućica. Izgrađene građevine nakon 1968. godine i bez građevne dozvole, kao i sva odstupanja od građevne dozvole ili naknadne nelegalne dogradnje i nadogradnje moraju se uklanjati po dinamici, koja će biti utvrđena u Programu mjera za unapređenje stanja u prostoru Grada Splita.

(1)
Područje Park šume između Šetališta Tartaglie i Šetališta Ivana Meštrovića (bez zona javne i društvene namjene) uređuje se u edukativnoj i rekreacijskoj funkciji a u sukladnosti s Programom gospodarenja Park šumom Marjan. To je najveće područje Park šume  koje se uređuje na način da se u najvećoj mjeri očuvaju prirodne vrijednosti. Uređenje toga područja obuhvaća pješačke i trim staze, vidikovce, odmorišta, botanički vrt, arboretum, zoološki vrt, meteorološka postaja, sanitarni čvor. Ugostiteljske sadržaje je moguće urediti u dijelu postojećih legalno izgrađenih građevina i bez izmjene gabarita tih građevina, a što ne uključuje pomoćne i gospodarske građevine, poljske kućice i sl. Omogućava se gradnja građevina za protupožarnu zaštitu, infrastrukture te komunalnih građevina i uređaja.

Planira se zaštita, održavanje i unapređenje šumskih površina te daljnje pošumljavanje područja na temelju gospodarske osnove i Plana područja posebnih obilježja. Unutar toga dijela Park šume je ograničen kolni promet (intervencije, opskrba te javni prijevoz primjerenim vozilima). Uz Šetalište Ivana Meštrovića je određeno uređenje javnog otvorenog parkirališta kapaciteta 200 PM. Parkiralište se mora hortikulturno urediti sa minimum 1 stablom na 4 PM te drugim visokim zelenilom i bez natkrivanja.

(2)
Postojeći parkovi (Zvončac i Spomen park Sustipan) se uređuju bez mogućnosti gradnje novih građevina. Na području Spomen parka Sustipan je moguće postavljanje spomen obilježja.

(3)
Zone javne i društvene namjene obuhvaćaju znanstvene i kulturne sadržaje od značaja za Grad, Županiju i Državu te izuzetno društvene sadržaje koji služe susjednom stanovanju.

(4)
Vila Dalmacija je namijenjena za javne i društvene sadržaje te ugostiteljsko turističke sadržaje visoke kategorije.

(5)
Na obalnom dijelu se planira uređenje lučica, kupališta i šetališta. Postojeći objekti  koji su zaštićeni čuvaju se i uređuju zajedno s pripadajućim perivojem. Ostali izgrađeni objekti izgrađeni do 1968. godine i s građevnom dozvolom se mogu rekonstruirati bez izmjene gabarita. Rekonstrukcija obuhvaća i promjenu namjene dijela ili čitave građevine za ugostiteljske i kulturne sadržaje.

(6)
Kupališta u uvali Ježinac i Kašjuni je potrebno urediti, ozeleniti uz mogućnost gradnje plažne građevine u skladu s ovim odredbama.

Potpuna zaštita Park-šume ostvarit će se otkupljivanjem zemljišta, korištenjem instituta prvokupa i osnivanjem fundacije za Marjan te izjednačavanjem (prijenosom) građevnih prava kao i većeg uključivanja i animiranja javnosti prilikom donošenja odluka o građenju i uređivanju prostora (javna izlaganja, sredstva javnog informiranja, uključivanje građanskih i nevladinih udruga, stručna javnost i dr.).

Tok rijeke Žrnovnice, štiti se očuvanjem osobitosti krajolika uz saniranje ugroženih i uništenih dijelova okoliša. Područje će se uređivati tako da se održi režim i propisana kvaliteta vode prema kategorizaciji površinskih voda.

Turska kula, štiti se očuvanjem i ozelenjivanjem područja uz saniranje izgradnjom ugroženih i narušenih dijelova parka. Moguća je gradnja građevina u funkciji rekreacije (samo unutar planirane poslovne zone uz Put Supavla) te gradnja skautskog doma kroz izradu propisanog detaljnijeg plana i provedbu natječaja za cijelu zonu detaljnijeg plana.

Drugi prostori, oblikovanjem parkova i drvoreda, vegetacijom što odgovara podneblju i okolnom prostoru.

More, vode i morska obala

Površina obale uređuje se u skladu s namjenom tako da se očuvaju javni otvoreni prostori, visoko zelenilo i kupališta te održi režim i kvaliteta priobalnog mora u skladu s kategorizacijom. Dijelovi obale čuvaju se u prirodnom izgledu i s manjim intervencijama (dio obale Marjana, Sustipan, Katalinića brig, Duilovo – Stobreč), obalna šetnica, zaštita pokosa i sl.

Potoci i bujice uređuju se kao zatvorena ili otvorena korita. Na vrijednom obalnom području potoci se mogu pejsažno uređivati (potoci Trstenik, Žnjan, Radoševac, Smokovik, Kamen i dr.).

Posebno vrijedna izgrađena područja

Prilikom izgradnje u posebno vrijednim izgrađenim područjima mora se voditi računa o povijesnim, umjetničkim i ambijentalnim vrijednostima značajnih građevina i prostora, značajnih za prepoznavanje pojedinih predjela grada.

Način zaštite, uređivanja i korištenja Park šume Marjan, značajnog krajolika rijeke Žrnovnice i spomenika parkovne arhitekture određen je u ovim odredbama, točka 9. Mjere očuvanja i zaštite krajobraznih i prirodnih vrijednosti i kulturno – povijesnih cjelina.

Način zaštite, uređivanja i korištenja kulturno – povijesnih cjelina, urbanih, poluurbanih i ruralnih cjelina, arheoloških zona, zona etnološke baštine, povijesnih sklopova i cjelina, etnološkog i arheološkog nasljeđa određen je odredbama točke 8. i 9. (Urbana pravila i Mjere očuvanja i zaštite krajobraznih i prirodnih vrijednosti i kulturno – povijesnih cjelina).

Zaštita, uređivanje i korištenje zaštićenih dijelova prirode i nepokretnih kulturnih dobara provodi se na temelju ovih odredbi, detaljnijih planova i prema uvjetima koje određuje nadležno tijelo zaštite.

Posebno osjetljiva područja i cjeline

Članak 48.

Posebno osjetljiva područja i cjeline na kojima je ugrožen okoliš su:

· prostori u kojima je zagađen zrak (središnji gradski prostor, potezi uz značajnije prometnice i uz djelatnost koje su izvor buke);

prostori u kojima je ugroženo tlo (zbog nestabilnosti tla – posebno obalno područje, zagađivanja tla, mora i voda iz nepropisno izvedenih septičkih i sabirnih jama, nepostojanje građevina za odvodnju otpadnih voda, deponiranje otpada, prostori uz značajnije prometnice i sl.);

· more i podmorje (nedovršeni sustavi za odvodnju otpadnih voda, zagađenje lučkog područja od brodova i sl.);

· prostor odlagališta komunalnog otpada Karepovac i njegov neposredni okoliš;

· prostori i građevine na kojima se obavljaju djelatnosti što povećavaju opasnost od eksplozije, požara i zagađivanja podzemnih voda, tla i zraka;

· prostori pojedinačne i koncentrirane bespravne izgradnje.

Na posebno osjetljivim područjima i cjelinama treba osigurati propisane mjere zaštite okoliša.

Programi zaštite okoliša

Programi zaštite okoliša donose se za pojedina uža područja kada je potrebna posebna zaštita okoliša ili radi zaštite kulturno-povijesnih, estetskih te prirodnih vrijednosti i vrijednosti krajobraza. Na temelju Generalnog plana utvrđuje se obveza donošenja Programa zaštite okoliša za slijedeća područja:

· Turska kula,

· obalno područje Orišac (uključujući i morski dio radi zaštite staništa riba i drugih morskih organizama).

Omogućava se donošenje programa zaštite okoliša i za druga područja za koja Poglavarstvo Grada Splita ocijeni potrebnim. Ukoliko je za isto područje propisana izrada detaljnijeg plana prostornog uređenja i programa zaštite okoliša, oba dokumenta je potrebno izraditi i donijeti u istom postupku.

Programe zaštite okoliša donosi Gradsko vijeće Grada Splita.

8th URBANA PRAVILA

Opće odredbe

Članak 49.

Urbanim pravilima se utvrđuju uvjeti i oblici korištenja, uređivanja i zaštite prostora te urbanističko tehnički uvjeti za gradnju u području obuhvata ovog Plana. Pored toga, urbanim pravilima se propisuje obveza izrade detaljnijih planova te ostale procedure kojima se regulira izgradnju i uređivanje prostora.

Dopuštaju se samo oni zahvati uređenja koji pridonose fizionomsko-morfološkim, ekološkim i socijalnim kvalitetama prostora. Ukoliko zahvat predložen u detaljnijem planu ne zadovoljava ovaj opći uvjet, a u skladu je s posebnim uvjetima iz urbanih pravila u nastavku, nadležne gradske službe i tijela koja prate izradu detaljnijeg plana mogu takav prijedlog odbiti.

Urbana pravila se temelje na vrednovanju prostora grada prema njegovim prirodnim i urbanističko arhitektonskim obilježjima, posebno tipu i dovršenosti urbane strukture, postojanju mreže javnih prostora i sadržaja, urbanog zelenila te komunalnoj opremljenosti.

Vrednovanjem prostora grada prema gornjim obilježjima utvrđene su dvije razine homogenih urbanih prostornih jedinica. Na prvoj razini, temeljem stupnja konsolidiranosti gradski prostor se dijeli na:

· Visoko konsolidirana područja – karakterizira visoka urbanističko arhitektonska determiniranost i kvaliteta; u ovim je područjima potreban najviši stupanj kontrole što znači minimalne mogućnosti promjena, intervencije u funkciji održavanja, revitalizacije i dovršavanja postojeće urbane strukture, zadržavanja funkcije stanovanja i javnih prizemlja, izgradnja i uređenje javnih površina i sadržaja; najveći dio ovog područja je unutar zaštićene urbane cjeline grada Splita, zone A koja obuhvaća prostor grada definiran gradskim bedemima iz XVII stoljeća, i zone B koja okvirno obuhvaća prostor izgrađen do II svjetskog rata;

· konsolidirana područja – su pretežito urbanističko arhitektonski definirana i kvalitetna područja u kojima je potreban visok stupanj kontrole, što znači male mogućnosti promjena, odnosno intervencija usmjerenih ka održavanju, dovršavanju i dopunjavanju pretežito javnim sadržajima i prostorima, uz poštivanje prostornog koncepta koji je generirao postojeću strukturu; dio područja nalazi se u obuhvatu zone zaštite – manjim dijelom u zoni B, a većim dijelom u  zoni E/K - ekspozicije i kontakta, koja obuhvaća prostor širenja grada do šezdesetih godina XX stoljeća

· nisko konsolidirana područja su područja grada u transformaciji, urbanistički nedefinirana i dijelom izgrađena pretežito bespravnom gradnjom, s nerazvijenom i ne uvjetnom uličnom mrežom, podložna sanaciji ili urbanoj obnovi (regeneraciji), moguć je visoki stupanj promjena, u neizgrađenim je područjima potrebna osnovna regulacija odnosno definiranje osnovne urbane matrice i mreže javnih prostora, manji dio područja nalazi se u obuhvatu zone zaštite E/K;

Na drugoj, detaljnijoj razini tri osnovne kategorije gradskih prostora se dijele na manje urbane jedinice pretežito homogenih obilježja.

Unutar zona urbanih pravila prikazane su i zone pojedinačnih (točkastih) zahvata kojima se detaljnije utvrđuju uvjeti uređenja za jednu ili više budućih građevnih čestica.

Visokokonsolidirana područja

1.1.
Zaštita i revitalizacija povijesne baštine - povijesna jezgra Splita

1.2.
Zaštita, uređivanje i dogradnja povijesne baštine 

1.3.
Zaštita, uređivanje i dogradnja zaštićenih dijelova niske gradnje

1.4.
Zaštita, uređivanje i dogradnja zaštićene blokovske izgradnje XIX i XX stoljeća

1.5.
Zaštita, uređivanje i dogradnja vrijedne niske izgradnje u obalnom području - prostori: Bačvice i Meje 

1.6.
Vrijedno priobalno područje Bačvice - stroga zaštita, prenamjena u javne sadržaje

1.7.
Park šuma Marjan - zaštita i održavanje

1.7a.
Parkovi Zvončac, Sustipan, Strossmayerov i Vidovića park

1.7b.
Park šuma s postojećim građevinama južno od Šetališta I. Meštrovića

1.7c.
Park šuma s mogućom rekonstrukcijom postojećih građevina za javne sadržaje i ekskluzivni turizam - Vila Dalmacija

1.7d.
Park šuma s mogućom rekonstrukcijom i dogradnjom postojećih sadržaja,

1.8.
Dovršeni kompleksi jedne, pretežito javne namjene - posebno vrijedni - zaštita namjene, uređivanje i moguća dopuna potrebnim sadržajima

1.9.
Prirodne plaže u zaštićenim i vrijednim područjima, zaštita namjene i uređenje

1.9a.
Uređene plaže u zaštićenim i vrijednim područjima

Konsolidirana područja

2.1.
Zaštita i uređivanje dovršenih naselja

2.1a.
Zaštita i uređivanje dovršenih naselja u kontaktnoj zoni Marjana

2.2.
Zaštita i uređivanje novijih prostora visoke gradnje

2.3.
Zaštita i uređivanje pretežito dovršenih prostora mješovite gradnje

2.4.
Zaštita, uređivanje i dogradnja planiranih naselja niske gradnje na bivšoj i novijoj periferiji

2.5.
Uređivanje i urbana obnova pretežito izgrađenih prostora mješovite gradnje

2.6.
Zaštita i uređivanje pretežito dovršenih cjelovitih kompleksa jedne namjene

2.7.
Uređivanje, urbana obnova i dogradnja kompleksa jedne namjene

2.8.
Zaštita, formiranje, održavanje i njegovanje parkova

2.9.
Umjetne plaže – nasute, uređivanje, pošumljavanje

Nisko konsolidirana područja

3.1.
Sanacija, uređivanje i urbana obnova djelomično izgrađenih prostora mješovite izgradnje

3.2.
Nova regulacija na pretežito neizgrađenom prostoru

3.3.
Djelomično izgrađeni prostori - postojeća regulacija na temelju usvojenih planova

3.4.
Zaštitne i vrijedne pejzažne površine

3.5.
Vrijedne pejzažne površine s rekreacijskim i turističkim sadržajima

Opća pravila

Detaljniji planovi

Detaljniji planovi, u smislu ovih odredbi, obuhvaćaju urbanističke i detaljne planove uređenja.

U obuhvatu važećih detaljnijih planova primjenjuju se odredbe tih planova prema kartografskom prikazu 4.d Područja i dijelovi primjene planskih mjera zaštite, Važeći planovi, mjerilo 1:10.000.

Iznimno, omogućavaju se ciljane izmjene detaljnijih planova iz prethodnog stavka sa svrhom povećanja podzemne izgrađenosti (potpuno ukopanih dijelova građevina) u odnosu na planiranu detaljnijim planom, isključivo u funkciji smještaja vozila u mirovanju.

Za zone za koje je propisana izrada detaljnijih planova dozvoljava se odstupanje od urbanih pravila. Odstupanje se može odnositi na pokazatelje i uvjete kojima se određuju elementi uređenja građevne čestice, intenziteta korištenja i izgradnje te oblikovanja građevina. Kroz postupak izrade detaljnijeg plana, odstupanje se razmatra  prema sljedećim kriterijima:

odstupanjem se pridonosi kvalitetnijem prostornom rješenju,

· odstupanjem se ne mijenja maksimalni BRP stambene namjene koji je utvrđen ili slijedi iz odredbi ovog Plana,

odstupanje neće negativno utjecati na uvjete korištenja i sigurnost vlasnika i korisnika susjednih nekretnina,

· odstupanje nije u suprotnosti s posebnim uvjetima nadležnih institucija i važećim propisima.

Rekonstrukcija građevina

Legalne građevine koje su po namjeni u skladu s namjenom utvrđenom u ovom Planu a nalaze se u obuhvatu detaljnijih planova, rekonstruiraju se u skladu s odredbama iz tih planova.

Legalne visoke građevine izvan obuhvata detaljnijih planova se rekonstruiraju u postojećim gabaritima.

Legalne niske i srednje građevine stambene, stambeno poslovne i gospodarske namjene izvan obuhvata detaljnijih planova, koje su po namjeni u skladu s namjenom utvrđenom u ovom Planu, mogu se rekonstruirati (uključujući nadograđivati) uz poštivanje:

· kis-a i maksimalne visine građevina utvrđenih odgovarajućim urbanim pravilima,

· uvjeta iz posebnih propisa utvrđenih u postupku izdavanja lokacijske dozvole.

U konsolidiranim područjima grada ukoliko je visina građevine koja slijedi iz primjene urbanih pravila prema prethodnom stavku, niža za jednu ili više etaža od prosječne visine legalnih građevina u uličnom potezu (uključujući i dvojne građevine i građevine u nizu, ne uzimajući u obzir nebodere) maksimalna visina se može povećati za jednu etažu pri čemu se dopušta povećanje odgovarajućih pokazatelja izgrađenosti (kisN).

Cjelovito planirane i realizirane grupe građevine i cjelovito projektirane pojedinačne građevine koje se sastoje od visinski različitih dijelova (dilatacija), ne mogu se nadograđivati.

Omogućava se rekonstrukcija i prenamjena legalnih građevina, u obuhvatu gradskih projekata i pojedinačnih zahvata, u postojećim gabaritima.

Visina građevina

1. Kod ulične izgradnje ukoliko građevni pravac prati ulicu i poklapa se s regulacijskim pravcem ili ako je površina između ova dva pravca u javnom korištenju, visinska kota prizemlja građevine prati kotu nogostupa. Ova se kota smatra mjerodavnom kotom uređenog terena od koje se mjeri visina građevine (za veće građevine čija površina vertikalne projekcije svih zatvorenih nadzemnih dijelova prelazi 300 m2 kota uređenog terena od koje se mjeri visina građevine se utvrđuje za svaku dilataciju). Najveća visina (V) građevine mjereno od mjerodavne kote uređenog terena do vijenca građevine iznosi:

· prizemnica (P) – 4,5 m;

·  katnica (P+1) – 7,5 m;

· dvokatnica (P+2) – 10,5 m, itd.
Za nestambene građevine i nestambene etaže građevina stambeno poslovne namjene dopuštaju se do 25% veće visine po etaži u skladu s namjenom i tehologijom građevine.

2. Ukoliko se građevni pravac ne poklapa s regulacijskim pravcem te ako je površina između ova dva pravca u privatnom korištenju (ograda, predvrt) primjenjuju se slijedeća pravila:

a) Ukoliko je visinska razlika najviše i najniže kote prirodnog terena uz građevinu do 1,5 m teren se smatra ravnim, a ukoliko je ta visinska razlika veća teren se smatra kosim.

b) Na ravnom terenu prizemlje je etaža građevine čija je kota poda najviše 1,0 m iznad najniže kote uređenog terena uz građevinu. Na kosom terenu prizemlje je etaža građevine čija kota poda može biti najviše 2,0 m iznad najniže kote uređenog terena uz građevinu. Dopušta se gradnja pristupa u podrumsku etažu koji se ne obračunava kao najniža kota uređenog terena uz građevinu.

c) Najveća visina (V) građevine mjereno od najniže kote uređenog terena uz građevinu do gornje kote vijenca građevine iznosi:

prizemnica (P) – 4,0 m (za kosi teren 5,0 m);

· katnica (P+1) – 7,0 m (za kosi teren 8,0 m);

· dvokatnica (P+2) – 10,0 m (za kosi teren 11,0m), itd.

Za nestambene građevine i nestambene etaže građevina stambeno poslovne namjene dopuštaju se do 25% veće visine po etaži u skladu s namjenom i tehologijom građevine.

Vijenac građevine, u smislu ovih odredbi je za ravni krov gornja kota stropne konstrukcije najviše pune etaže građevine.
d) U smislu ovih odredbi podrum je podzemni dio građevine ispod prizemlja (oznaka Po označava jednu ili više podzemnih etaža). Omogućava se izgradnja podruma a više od jedne podrumske etaže se omogućava u slučaju kada se u drugim podrumskim etažama predviđa uređenje garaže i u tom slučaju svjetla visina podumske etaže iznosi maksimalno 2,60 m. Podrumske etaže se ne mogu namijenjivati za stanovanje. Samo najviša podrumska etaža može imati dopušteni nadzemni dio a ostale moraju biti potpuno ukopane osim u slučaju izgradnje potpornog zida na regulacijskom pravcu.

e) U slučaju kosog terena i izgradnje potpornog zida prema ulici kao rezultat rješenja javno prometne površine ili zatečenog stanja omogućava se gradnja garaža i pomoćnih prostora iza potpornog zida što se računa kao podrumska etaža (ukoliko se gradi garaža njen ulaz mora biti udaljen najmanje 5 m od ruba kolnika). U ulici ispred potpornog zida obvezna je minimalna širina nogostupa od 2,0 m. Maksimalna visina gornje kote ploče podrumske etaže je 3,5 m mjereno od srednje visinske kote nogostupa uz građevnu česticu. Najveća visina (V) osnovne građevine mjereno od gornje kote ploče podruma do vijenca građevine iznosi:

· prizemnica (P) – 3,5 m;

· katnica (P+1) – 6,5 m;

· dvokatnica (P+2) – 9,5 m, itd.
Na građevnoj čestici u pojasu širine 5,0 m od regulacijskog pravca nije dopuštena gradnja iznad gornje kote ploče podrumskog dijela građevine.

Ukoliko je visina potpornog zida prema ulici, kao rezultat rješenja javno prometne površine, viša od 6 m, omogućava se gradnja garaža i podrumskih prostora poslovne namjene iza potpornog zida koje se računaju kao podrumske etaže (ukoliko se gradi garaža njen ulaz mora biti udaljen najmanje 5 m od ruba kolnika). U ulici minimalne širine nogostupa od 3,0 m iza potpornog zida omogućava se korištenje podrumskih etaža kao poslovnih prostora kojima se pješački pristupa s nogostupa. Najveća visina (V) osnovne građevine mjereno od gornje kote ploče podruma (najviše podrumske etaže) do vijenca građevine iznosi:

· prizemnica (P) – 3,5 m;

· katnica (P+1) – 6,5 m;

· dvokatnica (P+2) – 9,5 m, itd.

Na građevnoj čestici u pojasu širine 5,0 m od regulacijskog pravca nije dopuštena gradnja iznad gornje kote ploče podrumskog dijela građevine.

f) Pomoćni prostori minimalne visine 2,60 m, smješteni u visinskoj razlici terena (čija je krovna ploča u ravnini ili ispod visinske kote prometnice a pristupa im se s građevne čestice), unutar pojasa od maksimalno 6 m od regulacijskog pravca prometnice, ne ulaze u koeficijent izgrađenosti (kig). Na krovnoj ploči ovih pomoćnih prostora je moguće parkiranje vozila.

3. Prirodni teren je neizgrađena površina zemljišta (građevne čestice) prije izgradnje. Uređenjem terena kod izgradnje niskih građevina za izgradnju građevne čestice ne može se nasipanjem ili iskopom visinski izmijeniti prosječna ploha prirodnog terena (neizgrađena površina zemljišta građevne čestice prije izgradnje) više od 1,0 m.

4. Vertikalni gabariti građevina čije etaže nemaju standardiziranu visinu (npr. gospodarske proizvodne namjene, sportske, javne i društvene i dr.) se ne iskazuju kroz maksimalni broj etaža već primarno kroz maksimalnu visinu V.

5. Obzirom na visinu građevine se planiraju kao niske, srednje i visoke. Niska građevina je visine do najviše P+2 (+Pk ili N). Srednja stambena građevina je visine P+3 do P+4 (+Pk ili N). Visoka građevina je visine P+5 do P+8. Površine za smještaj građevina s više od P+8 određene su u urbanim pravilima ove odluke.

Oblikovanje krovova

Završne etaže niskih i srednjih građevina, ukoliko nije drugačije određeno urbanim pravilima, mogu se oblikovati:

· ravnim krovom,

· kosim krovom bez nadozida,

ravnim krovom s nadgrađem.

Završne etaže visokih građevina se oblikuju ravnim krovom.

Kosi krov i nadgrađe mogu imati korisnu površinu do najviše 40% površine zadnje etaže. Ova površina ne ulazi u KisN i BRPN.

Nadgrađe na ravnom krovu mora biti uvučeno najmanje 2 m od pročelja prema ulici i natkriva se ravnom krovnom pločom. Maksimalna visina nadgrađa je 3,0 m.

Kosi krov se oblikuje kao četverostrešni ili dvostrešni, bez nadozida i ima nagib krovnih ploha od najviše 30o. Varijacije nagiba krovnih ploha na jednoj građevini moraju biti minimalne (najviše do 3o). Prema jednoj strani građevine sve krovne plohe moraju imati isti nagib. Nisu dopušteni skokovi u krovnoj plohi. Osvjetljenje potkrovlja ispod kosog krova je krovnim prozorima postavljenim u kosini krovne plohe. Eventualne krovne terase je moguće postaviti isključivo u srednjoj trećini krovne plohe.

Omogućava se i drugačije oblikovanje završne etaže građevina kroz izradu detaljnijih planova ili provedbu urbanističko arhitektonskih natječaja te kroz posebne uvjete nadležne službe zaštite kulturne baštine za zaštićene povijesne cjeline (npr. luminari, veći nagibi krovnih ploha i sl.).

Udaljenost građevina od javno prometnih površina

Građevine se grade na udaljenosti od punog profila ulice sukladno značaju ulice u uličnoj mreži:

gradska magistrala 10,0 – 20,0 m,

· glavna gradska ulica i gradska ulica 10,0 m,

· sabirna ulica, ostala ulica i druge javno prometne površine 5,0 m,

Ukoliko je propisana udaljenost iz prethodnog stavka manja od h/2, primjenjuje se udaljenost od V/2 (h = visina građevine mjereno od najniže kote uređenog terena uz građevinu do vijenca građevine.

Urbana oprema

Kiosci se postavljaju na javno prometnim površinama na način da ne ugrožavaju kolni promet i promet pješaka. Namjena kioska je prodaja novina, duhana i sl. proizvoda, prodaja prijevoznih karata, suvenira i dr.

Kiosci se postavljaju prema Planu rasporeda kioska. Za postavljanje kioska unutar zaštićene urbane cjeline Splita (zone A) potrebno je ishoditi posebne uvjete službe zaštite spomenika kulture.

Na svim autobusnim stajalištima moguće je postavljati nadstrešnice.

Reklamni panoi se mogu postavljati na javno prometnim površinama na način da ne ugrožavaju kolni promet i promet pješaka, te ne ugrožavaju uvjete korištenja otvorenih površina i građevina.

Reklamni panoi površine veće od 6,0 m2 ne mogu se postavljati unutar zaštićene urbane cjeline Splita (zona A). Zaštita pročelja od radova na rekonstrukciji građevina unutar zaštićene urbane cjeline Splita (zona A) mora se izvesti bez reklamnog panoa, odnosno na zaštitnom platnu se omogućava postava grafičkog prikaza pročelja koje se rekonstruira.

Omogućava se postava suncobrana i tendi radi zaštite od sunca poslovnih prostora, kioska, štekata, naprava i sl. Suncobrani i tende koji se postavljaju unutar zaštićene urbane cjeline Splita (zona A) moraju biti riješene jedinstveno i na temelju prethodnih uvjeta službe zaštite spomenika kulture.

Propisuje se izrada studija i smjernica kojima se utvrđuju uvjeti za oblikovanje i postavljanje urbane opreme (reklame, osvjetljenje, nadstrešnice i tende, klupe, koševi i drugo za urbano područje, a obvezno za zaštićenu urbanu cjelinu Splita i Stobreča.

Osnovni tipovi građevina

Osnovni tipovi građevina u smislu ovih urbanih pravila su:

· slobodnostojeća građevina - građevina koja sa svih strana ima neizgrađeni prostor (vlastitu građevnu česticu ili javnu površinu); uz građevinu može biti prislonjena pomoćna građevina;

· dvojna građevina - građevina čija se jedna strana nalazi na međi građevne čestice i na toj strani se naslanja na susjednu građevinu, a sa ostalih strana ima neizgrađeni prostor; dvojna građevina mora biti usklađeno oblikovana (vrsta krova, visina vijenaca);

· građevina u nizu - građevna cjelina od najmanje tri međusobno prislonjene građevine približno jednakih gabarita i usklađenog oblikovanja, čija gradnja, rekonstrukcija, dogradnja ili nadogradnja uvjetuje cjelovito rješenje građevne cjeline.

Građevine u nizu mogu se graditi u obuhvatu propisanih urbanističkih planova uređenja i u zonama niske i srednje izgradnje, uz slijedeće uvjete:

· minimalna površina građevne čestice 180 m2,

· minimalna širina građevne čestice 6 m,

· maksimalna visina Po+P+1,

· maksimalni kig=0,40,

· maksimalni kigP=0,60,

· krajnje građevine u nizu moraju biti odmaknute od bočne granice parcele najmanje 4 m.

Interpolacijom u smislu ovog Plana se smatra gradnja na građevnoj čestici koja se nalazi u izgrađenom uličnom potezu odnosno pretežito dovršenom području.

Prostorni pokazatelji

Pokazatelji izgrađenosti u smislu ovih urbanih pravila su:

koeficijent izgrađenosti (kig) građevne čestice - odnos ukupne površine zemljišta pod svim građevinama na građevnoj čestici i ukupne površine građevne čestice; zemljište pod građevinom je vertikalna projekcija svih zatvorenih, otvorenih i natkrivenih konstruktivnih dijelova građevine (osim balkona) na građevnu česticu,

· koeficijent iskorištenosti (kis) građevne čestice - odnos građevinske (brutto) površine građevine i površine građevne čestice,

· građevinska (brutto) površina građevine BRP – ukupna (brutto) površina svih zatvorenih, otvorenih (osim krovnih terasa) i natkrivenih konstruktivnih dijelova građevine osim balkona uključujući i podzemne etzaže,

· građevinska (brutto) površina građevine nadzemna BRPN - brutto razvijena površina nadzemnih dijelova građevine; nadzemni dio građevine čine prizemlje i sve etaže iznad njega,

· koeficijent izgrađenosti (kigP) građevne čestice (podzemni) - je odnos ukupne površine ispod koje se nalaze podzemni, potpuno ukopani dijelovi građevina i površine građevne čestice,

koeficijent iskorištenosti (kisN) građevne čestice (nadzemni) - odnos građevinske (brutto) površine nadzemnih dijelova građevine (uključuje prizemlje i sve etaže iznad) i površine građevne čestice.

Svi pokazatelji iz prethodnog stavka se iskazuju kao maksimalni ukoliko nije naglašeno drugačije. Svi pokazatelji iz urbanih pravila kojima se utvrđuju maksimalna izgrađenost i iskorištenost građevne čestice te maksimalna visina građevina trebaju biti provjereni kroz izradu propisanih detaljnijih planova, provedbu urbanističko arhitektonskih natječaja ili izradu idejnih rješenja za lokacijsku dozvolu.

Kao dodatni parametar moguće izgrađenosti utvrđuje se minimalni udio procjedne površine građevne čestice (površina građevne čestice obrađena na način da omogućava upijanje vode, uključujući i popločavanje elementima postavljenim na način koji omogućava upijanje vode, te ispod koje nema podrumskih dijelova građevine). Minimalna procjedna površina za nisku izgradnju je 40%, a za srednju i visoku 30% površine građevne čestice. Iznimno, ukoliko se na građevnoj čestici grade podzemni javni garažni kapaciteti (propisani ovim planom) minimalna procjedna površina može biti i manja od 30%. Minimalna procjedna površina manja od 30% omogućava se i u područjima urbanih pravila 1.1, 1.2, 1.4 i gradski projekti 1 i 2.
Maksimalni prostorni pokazatelji za izgradnju na građevnoj čestici:

a) izgrađeni dio građevinskog područja:

· maksimalni kig=1,0

· maksimalni kis=8,0
b) neizgrađeni dio građevinskog područja:

· maksimalni kig=0,8

· maksimalni kis=6,0
Navedeni pokazatelji su maksimumi koji se detaljnije razrađuju urbanim pravilima ove Odluke.

Kroz izradu propisanih urbanističkih planova uređenja posebno se potiču procesi urbane obnove unutar nisko konsolidiranih područja. U tu svrhu se ukupna dopuštena izgrađenost sastoji od maksimalne količine izgradnje utvrđene odgovarajućim urbanim pravilima i urbanističkog bonusa odnosno dodatne izgrađenosti kao poticajne mjere urbane obnove u iznosu do maksimalno 25% od ukupnog BRPN dopuštenog urbanim pravilima i omogućavanje maksimalne visine građevina do 5 nadzemnih etaža. Minimalni obuhvat cjeline za koju se može koristiti instrument bonusa je prostorna cjelina većim dijelom omeđena prometnicama (minimalne širine 9 m) a ne može biti manja od 2 ha. Korištenje instrumenta poticajnog bonusa uključuje obvezu sanacije i gradnje kvalitetne ulične mreže, zelenih i rekreacijskih površina. Temeljem povećanog planiranog broja stanovnika obvezno je odgovarajuće povećati i kapacitete javnih i društvenih sadržaja.

Kroz izradu propisanih detaljnijih planova uređenja potiče se povećanje ponude socijalne i druge poticane stambene izgradnje, isključivo kroz odgovarajuće programe Grada Splita. U tu svrhu se ukupna dopuštena izgrađenost sastoji od maksimalne količine izgradnje utvrđene odgovarajućim urbanim pravilima i urbanističkog bonusa odnosno dodatne izgrađenosti kao poticajne mjere u iznosu do maksimalno 40% na ukupni kisN za pojedinu građevnu česticu, dopušten urbanim pravilima te omogućavanje povećanja broja etaža za maksimalno dvije dodatne nadzemne etaže. Za svaki program koji uključuje više od 50 stanova socijalne i druge poticane stambene izgradnje obvezna je provedba urbanističko arhitektonskog natječaja. Ukoliko se ovaj program realizira kao privatno javno partnerstvo, u svrhu osiguranja ispunjenja dogovorenih obveza Grad Split može zahtijevati korištenje garancijskih instrumenata.

Nisko konsolidirana područja – uvjeti za izgrađene dijelove

Za stambene, stambeno poslovne i gospodarske građevine u nisko konsolidiranim područjima, u zonama mješovite namjene M1 i M2 i zoni gospodarske, proizvodne namjene I (Mejaši, zapadni dio, sjeverno od Težačkog puta a istočno od Zbora narodne garde) i zonama gospodarske, poslovne namjene K, unutar izgrađenog dijela građevinskog područja naselja i evidentirane u zračnim snimcima (čiji digitalni zapis je prilog ovom Planu), uz uvjet da se usklade sa zahtjevima iz posebnih propisa, omogućava se primjena slijedećih uvjeta kroz izradu propisanog detaljnijeg plana ili na drugi način utvrđen ovom Odlukom:

· minimalna površina građevne čestice je do 40% manja od propisane za odgovarajuće zone,

· kig građevine, ukoliko je veći od propisanog, ne smije se povećavati,

· maksimalna katnost E=Po+P+3,

· maksimalna visina V=13,0 m mjereno od najniže kote uređenog terena uz građevinu do vijenca građevine,

· minimalna udaljenost od međe 1,0 m.

Izgrađeni dijelovi građevinskog područja naselja utvrđeni su Prostornim planom uređenja Grada Splita.
Pojedinačni zahvati

GUP-om su definirane zone pojedinačnih zahvata (P1 – P21) za koje je, zbog značaja lokacije ili specifičnog odnosa prema kontaktnom prostoru i mogućih drugačijih pokazatelja izgradnje, potrebno posebno provjeriti moguća rješenja. Za dio pojedinačnih zahvata na osjetljivim lokacijama propisuje se obveza provedbe urbanističko – arhitektonskih natječaja na temelju programa i programskih smjernica prihvaćenih od strane Gradskog poglavarstva odnosno izrada detaljnog plana uređenja.

Zone pojedinačnih zahvata (P) mogu predstavljati jednu ili više građevnih čestica koje treba riješiti jedinstveno.

Kada je zona pojedinačnog zahvata planirana kao jedna građevna čestica, lokacijski uvjeti mogu se utvrditi temeljem ovog Plana i prihvaćenog idejnog urbanističko – arhitektonskog rješenja.

Kada se unutar zone pojedinačnog zahvata planira više građevnih čestica, tada je, nakon provedenog urbanističko – arhitektonskog natječaja obvezna izrada detaljnog plana uređenja.

Urbanističko arhitektonski  natječaji

Za gradske projekte (osim za gradski projekt Dračevac i Karepovac), pojedinačne zahvate (osim za P6, P9, P16 i P19), gradnju novih građevina u svim zonama javne i društvene namjene, za programe socijalne i druge poticane stambene izgradnje s više od 50 stanova te za novu izgradnju na križanjima s glavnim gradskim ulicama (uglovnice), obvezna je provedba urbanističko arhitektonskog natječaja.

8.3.
Visoko konsolidirana područja

8.3.1.1st Zaštita i revitalizacija povijesne baštine - povijesna jezgra Splita

Članak 50.

Opća pravila

zaštita i uređivanje središnjeg prostora grada koji ima vrijednost povijesne baštine,

· čuvanje primarne namjene, zaštita stanovanja (nije moguća prenamjena kvalitetnog stambenog prostora u neku drugu namjenu osim u prizemljima građevina ili ukoliko se istim zahvatom planiraju novi stambeni prostori iste površine), uz isključivanje sadržaja koji nisu u skladu s vrijednostima prostora,

· maksimalno očuvanje postojećih definiranih javnih površina, zaštita kvalitetnih pojedinačnih stabala, i posebno zaštita zelenih površina,

· obvezno je minimiziranje prometa vozila kroz povijesni prostor uz stimuliranje javnog prometa primjerenog povijesnom prostoru, samo na rubnom području,

· osiguranje mogućnosti kolnog pristupa uz posebno reguliranje, za urgentni promet i za reprezentativne potrebe,

· parkirališne potrebe za potrebe stanovništva osigurati na javnim parkiralištima ili u javnim garažama izvan područja,

· sve intervencije na ovom prostoru moguće isključivo uz posebne uvjete i suglasnost nadležne službe zaštite.

8.3.1.2nd Zaštita, uređivanje i dogradnja povijesne baštine

Članak 51.

Opća pravila

· zaštita, održavanje i uređivanje povijesne baštine, uz zadržavanje mjerila parcelacije i gradnje,

· zadržavanje postojeće urbane strukture i mreže javnih površina,

· zadržavanje postojeće raznolikosti visina uličnih građevina posebno imajući u vidu vrijednost i oblikovnu dovršenost građevina, te ambijentalne karakteristike i kvalitete cjeline,

· zaštita i zadržavanje kvalitetnih stabala na uličnim parcelama; čuvanje i obnova postojećih drvoreda i mogućnost sadnje novih,

· neizgrađene zelene dvorišne površine i kvalitetna pojedinačna stabla obavezno sačuvati,

· sve intervencije na ovom prostoru moguće isključivo uz posebne uvjete i suglasnost nadležne službe zaštite.

Posebna pravila – mješovita namjena M1 i M2

Omogućava se nova izgradnja, zamjena postojećih građevina te uređenje javnih i drugih prostora temeljem ovog Plana uz slijedeće uvjete:

· za novu gradnju i zamjene građevina kig, E, kis, usklađeno s lokalnim stanjem i prosječnim obilježjima zone, posebno sa susjednim građevinama, u skladu s posebnim uvjetima i uz suglasnost nadležne službe zaštite kulturne baštine.

Svačićeva ulica (P1)

Unutar obuhvata od cca 11000 m2 omogućava se gradnja poslovnih, stambenih, kulturnih i turističkih sadržaja, maksimalni BRPN 18000 m2 (obvezno nestambeno prizemlje i 1. kat za građevine uz Svačićevu i Manđerovu) i javni garažni kapaciteti 300 GM.

Obvezna provedba urbanističko arhitektonskog natječaja na temelju programa i programskih smjernica prihvaćenih od Gradskog poglavarstva. Obvezna izrada detaljnog plana uređenja.

Vukasovićeva ulica (P2)

Unutar obuhvata od cca 5200 m2 omogućava se gradnja poslovno - stambenih sadržaja (maksimalno 5 nadzemnih etaža), maksimalni BRPN 3000 m2 (obvezno nestambeno prizemlje).

Obvezna provedba urbanističko arhitektonskog natječaja na temelju programa i programskih smjernica prihvaćenih od Gradskog poglavarstva. Obvezna izrada detaljnog plana uređenja.

Dražanac (P3)

Unutar obuhvata od cca 1700 m2 omogućava se gradnja poslovno - stambenih sadržaja, maksimalni BRPN 3200 m2 i javni garažni kapaciteti 100 GM. Obvezna provedba urbanističko arhitektonskog natječaja na temelju programa i programskih smjernica prihvaćenih od Gradskog poglavarstva.
Bačvarija (P4)

Unutar obuhvata od cca 2400 m2 omogućava se nova stambeno poslovna izgradnja (obvezno nestambeno prizemlje) uz maksimalni BRPN 3600 m2 i javna garaža kapaciteta minimalno 100 GM.

Obvezna provedba urbanističko arhitektonskog natječaja na temelju programa i programskih smjernica prihvaćenih od Gradskog poglavarstva. Obvezna izrada detaljnog plana uređenja.

Posebna pravila – javna i društvena namjena

· prema programu i normativima osnovne namjene,

· omogućava se izgradnja novih građevina temeljem ovog Plana, uz posebne uvjete i suglasnost nadležne službe zaštite: visinu građevine uskladiti s prevladavajućom visinom građevina iste tipologije i lokalnim uvjetima, najveća izgrađenost kig=0,5 i kigP=0,80, maksimalni kisN=2,0,

· omogućava se zamjena postojećih građevina temeljem ovog Plana, uz posebne uvjete i suglasnost nadležne službe zaštite, uz mogućnost povećanja kisN do 20%, do maksimalno kisN=2,0, maksimalni kigP=0,80 te uz poštivanje odmaka građevine od ruba parcele pola visine do vijenca građevine,

· omogućava se rekonstrukcija (nadogradnja, dogradnja) temeljem ovog Plana, uz posebne uvjete i suglasnost nadležne službe zaštite, maksimalne nadograđene/dograđene površine jednake površini karakteristične etaže postojeće građevine, uz poštivanje tipoloških obilježja građevine.

Zaštita, uređivanje i dogradnja zaštićenih dijelova niske gradnje

Članak 52.

Opća pravila

· zaštita, održavanje i uređivanje cjelina koje imaju vrijednost povijesne baštine, uz poštivanje mjerila gradnje,

· zadržavanje postojeće urbane mreže, s karakteristikama otvorenog bloka, odnosno rubne gradnje slobodno stojećih ili dvojnih građevina uz ulicu, sa predvrtovima,

· zadržavanje postojeće prevladavajuće visine građevina, građevinske i regulacijske linije,

· zaštićene građevine ili valorizirane kao građevine vrijednih tipoloških značajki kroz izradu konzervatorskih studija i propisanih detaljnijih planova, ne mogu se rušiti i graditi zamjenske građevine, ili rekonstruirati bez posebnih uvjeta i suglasnosti nadležne službe,

· nije moguće smanjivanje postojećih javnih zelenih površina, obvezno zaštita i zadržavanje kvalitetnih stabala na uličnim parcelama, čuvanje i obnova postojećih drvoreda i mogućnost sadnje novih,

· uređivanje dvorišta s time da nije moguća gradnja u dvorištima (u unutrašnjosti otvorenog bloka) moguće je samo uklanjanje postojećih pomoćnih i drugih građevina,

· javne garaže i javna parkirališta u pravilu se smještaju na obodu područja zaštite, veličinom primjereni zaštiti predjela i kapacitetu pristupnih ulica.

Posebna pravila – mješovita namjena M1 i stambena namjena 

Omogućava se nova izgradnja, zamjena postojećih građevina te uređenje javnih i drugih prostora temeljem ovog Plana uz slijedeće uvjete:

· za novu izgradnju slobodno stojećih građevina Ppmin=500 m2; kig=0,25, E=Po+P+2, kis=1,75, kisN =0,75, minimalna širina fronte građevne čestice slobodno stojeće građevine (ulične strane parcele) šmin=14 m, maksimalna tlocrtna površina pod nadzemnim dijelom građevine za slobodnostojeće građevine 250 m2, maksimalni kigP=0,5, minimalna udaljenost građevine od granica čestice V/2 (h je visina građevine do vijenca), ukoliko se nova (jedna) građevna čestica formira između dvije izgrađene čestice Ppmin=300 m2 uz kig=0,25, E=Po+P+2, kisN =0,75, kis=1,50,

· za područja gdje lokalni uvjeti to dopuštaju (prosječna visina u uličnom potezu) dozvoljava se izgradnja slobodno stojeće građevine na Ppmin=800 m2; kig=0,25, maksimalna visina E=Po+P+3, uz obvezni ravni krov, maksimalni kisN =1,0, kis=2,0, kigP=0,5, minimalna udaljenost građevine od granica čestice V/2 (V je visina građevine do vijenca), maksimalna tlocrtna površina pod nadzemnim dijelom građevine za slobodnostojeće građevine 300 m2,

udaljenost građevine (građevni pravac) od ulice odnosno regulacijskog pravca mora biti usklađena s prevladavajućom istom udaljenošću postojećih građevina u uličnom potezu ali ne manja od 4 m,

za novu izgradnju dvojnih građevina Ppmin=250 m2; maksimalna tlocrtna površina dvojne građevine ukupno 300 m2, kig=0,25, E=Po+P+2, kis=1,50, kisN =0,75, minimalna širina fronte građevne čestice slobodno stojeće građevine (ulične strane parcele) šmin=10 m, maksimalni kigP=0,5, minimalna udaljenost građevine od granica parcele V/2 (V je visina građevine do vijenca),

ukoliko se postojeća građevina većih pokazatelja izgrađenosti od gornjih zamjenjuje novom kisN se može zadržati uz zadovoljenje standarda smještaja vozila u mirovanju prema normativu,

· minimalno 30% površine građevne čestice obraditi kao zelenu površinu, uključujući visoko i nisko zelenilo.

Posebna pravila – javna i društvena namjena

prema programu i normativima osnovne namjene,

omogućava se izgradnja novih građevina temeljem ovog Plana, uz posebne uvjete i suglasnost nadležne službe zaštite: visinu građevine uskladiti s prevladavajućom visinom građevina iste tipologije i lokalnim uvjetima, najveća izgrađenost kig=0,40 i kigP=0,80, maksimalni kisN=1,6, minimalna udaljenost građevine od ruba parcele pola visine do vijenca građevine,

omogućava se zamjena postojećih građevina temeljem ovog Plana, uz posebne uvjete i suglasnost nadležne službe zaštite,  uz mogućnost povećanja kisN do 20%, do maksimalno kisN=1,6, maksimalni kigP=0,80,

· omogućava se rekonstrukcija (nadogradnja, dogradnja) temeljem ovog Plana, uz posebne uvjete i suglasnost nadležne službe zaštite, maksimalne nadograđene/dograđene površine jednake površini karakteristične etaže postojeće građevine, uz poštivanje tipoloških obilježja građevine.

8.3.1.3rd Zaštita, uređivanje i dogradnja zaštićene blokovske izgradnje XIX. i XX. stoljeća

Članak 53.

Opća pravila

· zaštita, održavanje i uređivanje cjelina  koje imaju vrijednost povijesne baštine, uz zadržavanje mjerila parcelacije i gradnje,

· zadržavanje postojeće urbane strukture i mreže javnih površina, zadržavanje postojećih zatvorenih ili poluzatvorenih blokova bez nove gradnje u unutrašnjosti blokova, osim kroz zamjenu postojećih legalnih građevina,

· zadržava se postojeći kontinuirani građevinski pravac,

· zadržavaju se postojeće kontinuirane visine vijenaca građevina,

· ispod postojećih uređenih zelenih površina nije moguća gradnja osim ukoliko se ne gradi na način da se sačuva zelena površina ili da se ne smanjuje ukupna površina zelenila,

· zaštita i zadržavanje kvalitetnih stabala na uličnim parcelama, čuvanje i obnova postojećih drvoreda te sadnja novih, gdje postojeći uvjeti to omogućavaju,

· omogućava se uređivanje dvorišta postojećih blokova s time da je u unutrašnjosti bloka moguće samo uklanjanje ili zamjena postojećih građevina (izgrađenost unutrašnjosti bloka ne može se povećati bez izrade detaljnijeg plana uređenja), omogućava se izgradnja podzemnih potpuno ukopanih garaža.

Posebna pravila – mješovita namjena M1 i M2

Omogućava se nova izgradnja, zamjena postojećih građevina te uređenje javnih i drugih prostora temeljem ovog Plana uz slijedeće uvjete:

· za novu gradnju i zamjene kig, E, kisN, usklađeno s lokalnim stanjem i prosječnim obilježjima bloka, posebno sa susjednim građevinama,

ukoliko se postojeća građevina većih pokazatelja izgrađenosti od gornjih zamjenjuje novom kisN se može zadržati uz zadovoljenje standarda smještaja vozila u mirovanju prema normativu,

· visinu građevine uskladiti s prevladavajućom visinom građevina u uličnom potezu (pri čemu visina nove građevine ne može prijeći visinu više od dvije susjedne građevine), dubinu građevine potrebno je uskladiti s prevladavajućom dubinom građevina u uličnom potezu, pri čemu maksimalna dubina ne može biti veća od dublje od dvije susjedne građevine,

· kod nove izgradnje i zamjene građevina na mikrolokacijama gdje postojeća struktura nema obilježja bloka te gdje izgradnja blokovskog tipa nije moguća minimalna površina građevne čestice Ppmin=800 m2, maksimalni kig=0.35, kigP=0,7, kis=3,0, kisN=1.4, E=Po+P+3, minimalna udaljenost građevine od ruba građevne čestice pola visine do vijenca građevine,

· sjeverno od vile Tončić u zoni M2, na građevnoj čestici veličine 600 m2 omogućava se gradnja građevine maksimalni kisN=1,2, oblikovanje u skladu s posebnim uvjetima i uz suglasnost nadležne službe zaštite kulturne baštine,

omogućava se rekonstrukcija ravnih krovišta na srednjim i visokim građevinama i gradnja nadgrađa kao dijela jedinstvenog stambenog prostora u svrhu održavanja krovnih instalacija. Nadgrađe ne smije biti vidljivo s ulične strane te mora biti usklađeno s tipološkim obilježjima građevine. Maksimalna površina iznosi 30 m2 a visina od krovne terase do vijenca najviše 3,5 m.

Posebna pravila – poslovna namjena

Unutar obuhvata omogućava se gradnja garažno poslovne građevine sa poslovnim sadržajima (trgovina, servisi, banka, predstavništvo i dr.), ugostiteljsko turističkim sadržajima i podzemnom garažom koja mora imati javni dio s najmanje 500 GM. Podzemni dio građevine formira se i ispod javno prometnih površina (križanje i dijelovi Vukovarske, Domovinskog rata, Bihačke i Livanjske ulice). Omogućava se gradnja pješačkog pothodnika uz ukop željezničke pruge i podzemni dio građevine sa poslovnim sadržajima (ugostiteljstvo, usluge, trgovina).

Nadzemni gabarit građevine zadržava se u veličini koja je određena važećim DPU-om dijela Manuša uz minimalno povećanje konstruktivne visine nadzemnih etaža. Nadzemna građevna čestica je veličine oko 4.700 m2 a podzemne etaže smještaju se na podzemnoj čestici veličine oko 8.400 m2.

Prostorno planski pokazatelji obuhvaćaju:

· kigP = 1,0

· kig = 0,6

· kis = 8,0

· kisN = 3,8

Križanje Mikačićeve i Manđerove (P5)

Unutar obuhvata od cca 1500 m2 omogućava se gradnja poslovno - stambenih sadržaja (do maksimalno 5 nadzemnih etaža) maksimalni BRPN 3500 m2 (obvezno nestambeno prizemlje).

Obvezna provedba urbanističko arhitektonskog natječaja na temelju programa i programskih smjernica prihvaćenih od Gradskog poglavarstva.

Lička ulica – istočni dio područja Sukoišan (P6)

Unutar obuhvata od cca 1700 m2 omogućava se gradnja poslovno - stambenih sadržaja (maksimalno 4 nadzemne etaže) maksimalni BRPN 3400 m2 (obvezno nestambeno prizemlje).

Posebna pravila – javna i društvena namjena 

· prema programu i normativima osnovne namjene,

· omogućava se izgradnja novih građevina temeljem ovog Plana, uz posebne uvjete i suglasnost nadležne službe zaštite: visinu građevine uskladiti s prevladavajućom visinom građevina iste tipologije i lokalnim uvjetima, najveća izgrađenost kig=0,40 (nadzemni) i kigP=0,80, maksimalni kisN=1,6, minimalna udaljenost građevine od ruba parcele pola visine do vijenca građevine,

· omogućava se zamjena postojećih građevina temeljem ovog Plana, uz posebne uvjete i suglasnost nadležne službe zaštite,  uz mogućnost povećanja kisN do 20%, do maksimalno kisN=1,6, maksimalni kigP=0,80 te uz poštivanje odmaka građevine od ruba parcele pola visine do vijenca građevine,

· omogućava se rekonstrukcija (nadogradnja, dogradnja) temeljem ovog Plana, uz posebne uvjete i suglasnost nadležne službe zaštite,  maksimalne nadograđene/dograđene površine jednake površini karakteristične etaže postojeće građevine, uz poštivanje tipoloških obilježja građevine, te uz poštivanje minimalnog odmaka građevine od ruba parcele pola visine do vijenca građevine.

8.3.1.4th Zaštita, uređivanje i dogradnja vrijedne niske izgradnje u obalnom području

Članak 54.

Opća pravila

· zaštita i uređivanje područja grada koji ima osobitu vrijednost obzirom na položaj u gradskom prostoru,

· posebno se štiti stambena i javna namjena i javni prostori, te parkovi i ostale zelene i rekreacijske površine;

· zadržavaju se postojeći kontinuirani regulacijski i građevinski pravci;

· gradnja novih i prenamjena postojećih građevina u proizvodne i servisne namjene nije moguća;

· zaštita i zadržavanje kvalitetnih stabala na uličnim parcelama; čuvanje i obnova postojećih drvoreda i mogućnost sadnje novih; kvalitetna pojedinačna stabla na privatnim parcelama obavezno čuvati;

· ne dopušta se smanjivanje parkovnih i ostalih javnih zelenih površina;

zabrana prenamjene velikih vrtova i zelenih okućnica postojećih građevina u građevne parcele, posebno se štite postojeći karakteristični kameni ogradni zidovi;

· uređivanje vrtova i dvorišta s time da  nije moguća nikakva nadzemna gradnja u vrtovima i dvorištima (u unutrašnjosti otvorenog bloka), moguće je samo uklanjanje postojećih pomoćnih i drugih građevina, omogućava se izgradnja podzemnih potpuno ukopanih garaža (kod izgradnje nove ili zamjene postojeće građevine).

Posebna pravila – mješovita namjena M1 i stambena namjena

Omogućava se nova izgradnja, zamjena postojećih građevina te uređenje javnih i drugih prostora temeljem ovog Plana uz slijedeće uvjete:

za novu izgradnju slobodno stojećih građevina Ppmin=600 m2; kig=0,25 (nadzemni), E=Po+P+2, kis=1,50, kisN=0,75, minimalna širina fronte građevne čestice slobodno stojeće građevine (ulične strane parcele) šmin=14 m, maksimalni kig podzemnog dijela građevine je 0.5, minimalna udaljenost građevine od granica čestice V/2 (V je visina građevine do vijenca), maksimalna tlocrtna površina slobodno stojeće građevine 300 m2, ukoliko se nova (jedna) građevna čestica formira između dvije izgrađene čestice Ppmin=300 m2 uz kig=0,25, E=Po+P+2, kisN =0,75, kis=1,50,

za područja gdje lokalni uvjeti to dopuštaju (prosječna visina u uličnom potezu) dozvoljava se izgradnja slobodno stojeće građevine na Ppmin=800 m2; kig=0,25, maksimalna visina E=Po+P+3, maksimalni kisN =1,0, kis=2,0, kigP=0,5, minimalna udaljenost građevine od granica čestice V/2 (V je visina građevine do vijenca), maksimalna tlocrtna površina pod nadzemnim dijelom građevine za slobodno stojeće građevine 300 m2,

za novu izgradnju dvojnih građevina Ppmin=250 m2; kig=0,25, maksimalni kigP=0,5, E=Po+P+2, kis=1,50, kisN=0,75, maksimalna tlocrtna površina dvojne građevine ukupno 300 m2, minimalna širina fronte građevne čestice 10 m, minimalna udaljenost građevine od granica čestice V/2 (V je visina građevine do vijenca),

· ukoliko se postojeća građevina većih pokazatelja izgrađenosti od gornjih zamjenjuje novom kisN se može zadržati uz zadovoljenje standarda smještaja vozila u mirovanju prema normativu,

omogućava se zamjena postojećih slobodno stojećih ili dvojnih građevina prema gornjim pokazateljima.

Posebna pravila – ugostiteljska i turistička namjena T1

Pokazatelji za građevne čestice: 

· maksimalni kig=0,3,

· maksimalni kis=3,0,

· maksimalni kisN=1,2,

· minimalno 30% od površine čestice zelena površina.

Obvezna provedba urbanističko arhitektonskog natječaja.

Posebna pravila – javna i društvena namjena 

· prema programu i normativima osnovne namjene,

· omogućava se izgradnja novih građevina temeljem ovog Plana, uz posebne uvjete i suglasnost nadležne službe zaštite: visinu građevine uskladiti s prevladavajućom visinom građevina iste tipologije i lokalnim uvjetima, najveća izgrađenost kig=0,40 (nadzemni) i kigP=0,80, maksimalni kisN=1,6, minimalna udaljenost građevine od ruba parcele pola visine do vijenca građevine,

· omogućava se zamjena postojećih građevina temeljem ovog Plana, uz posebne uvjete i suglasnost nadležne službe zaštite,  uz mogućnost povećanja kisN do 20%, do maksimalno kisN=1,6, maksimalni kigP=0,80 te uz poštivanje odmaka građevine od ruba parcele pola visine do vijenca građevine,

· omogućava se rekonstrukcija (nadogradnja, dogradnja) temeljem ovog Plana, uz posebne uvjete i suglasnost nadležne službe zaštite,  maksimalne nadograđene/dograđene površine jednake površini karakteristične etaže postojeće građevine, uz poštivanje tipoloških obilježja građevine, te uz poštivanje minimalnog odmaka građevine od ruba parcele pola visine do vijenca građevine,

8.3.1.5th Vrijedno priobalno područje Bačvice - stroga zaštita, prenamjena u javne sadržaje

Članak 55.

· za postojeće objekte koji su zaštićeni stroga zaštita uključujući i pripadajuće parcele s perivojima i vrtovima,

· za objekte koji nisu zaštićeni moguća rekonstrukcija u postojećim gabaritima do promjene namjene ili uklanjanja,

· moguća zamjena legalnih građevina (u okviru postojećih pokazatelja izgrađenosti) ili prenamjene u javne kulturne, rekreacijske ili ugostiteljske sadržaje (bez smještajnih kapaciteta),

· omogućava se zadržavanje ljetnog kina Bačvice na postojećoj lokaciji bez mogućnosti prenamjene,

· otkupljivanje neizgrađenih površina i prenamjena u javne parkovne i rekreacijske površine,

· održavanje staza i putova te uređivanje novih kao i postava rasvjete, klupa i sl., sve uz poštivanje postojeće kvalitetne vegetacije,

· ne dopušta se gradnja ispod parkovnih i zelenih površina (osim ovim Planom predviđene gradnje javnih garaža ili dogradnje i rekonstrukcije uređaja za pročišćavanje otpadnih voda i crpne stanice Katalinića brig).

Posebna pravila – sportski centar

Uvjeti uređenja sportskog centra Firule (tenis i vodeni sportovi):

· omogućava se izgradnja pratećih poslovnih ili ugostiteljsko turističkih sadržaja na platou južno od teniskih terena, ukupne BRPN 800 m2, maksimalne visine P+1, na minimalnoj udaljenosti od ruba čestice (klifa) 40 m, omogućava se izgradnja podzemne garaže,

· omogućava se gradnja tribina te sadržaja za potrebe vaterpolo kluba (svlačionice, teretana, sauna, uprava, dvorana) ispod tribina, bez gradnje smještajnih jedinica,

maksimalna visina tribina je 8,0 m iznad visinske kote javne šetnice oko bazena.

8.3.1.6th Park šuma Marjan (dio) - zaštita i održavanje

Članak 56.

Potrebno je poštivati granice zaštićenog područja Park šume Marjan sa Sustipanom.

Omogućava se sustavna zaštita, održavanje i uređenje područja Park šume Marjan na temelju Prostorno plana područja posebnih obilježja (PPPPO) i Programa gospodarenja Park šumom Marjan u granicama obuhvata utvrđenim Prostornim planom uređenja Grada Splita. Utvrđuje se obveza sustavne zaštite, održavanja i uređenja područja Park šume, a posebno:

· zadržavanje izvorne strukture vegetacije unutar ograđenog dijela park šume,

· proširenje površine pod šumom usklađeno s postojećom šumom, na način da se zadovolje rekreativne, estetske, znanstvene, edukativne i druge funkcije Park šume Marjan,

· održavanje postojećih staza i putova te uređivanje novih, ako nije u koliziji s postojećom vegetacijom ili bitno ne mijenja postojeću matricu uređenja park šume,

· omogućavanje uređenja arboretuma i botaničkog vrta prema posebnom programu,

· do donošenja PPPPO omogućava se gradnja građevina koje nadopunjuju higijensko-sanitarni standard park šume, nadstrešnica za sklanjanje od nevremena (sanitarni čvor, paviljoni, potrebne komunalne građevine i instalacije, TS,

do donošenja PPPPO omogućava se izgradnje parkirališta sjeverno od Vile Dalmacije prema oznaci na kartografskom prikazu, maksimalnog kapaciteta 200 vozila i maksimalne površine 5000 m2 sa minimalno 50% vodo propusne površine, zasađeno visokim zelenilom po standardu minimalno jedno stablo na 150 m2 parkirališne površine, uz poštivanje prirodnih karakteristika terena. Parkiralište mora biti udaljeno od postojeće ulice tamponom visokog zelenila,

· do donošenja PPPPO omogućava se rekonstrukcija i eventualno proširenje postojećeg ZOO vrta, meteorološke postaje, uređenje muzeja u skladu s posebnim programom,

· postojeće stambene građevine (s građevnom dozvolom ili građene prije 1968.) unutar Park šume mogu se održavati i rekonstruirati samo u postojećim gabaritima do prenamjene ili uklanjanja, što ne obuhvaća pomoćne građevine, poljske kućice i gospodarske građevine.

8.3.1.7.a
Parkovi Zvončac, Sustipan, Strossmayerov i Vidovića park

Članak 57.

· održavanje, njegovanje i zaštita parkova respektirajući njihova oblikovna, ekološka, edukativna i rekreativna obilježja,

· održavanje postojećih staza i putova te uređivanje novih, ako nije u koliziji s postojećom vegetacijom ili ne mijenja bitno postojeću matricu parternog uređenja parka,

zamjena i nadopuna postojeće parkovne opreme te postava skulptura i rasvjete, 

· onemogućavanje gradnje ispod parkovnih površina osim istočno od pristupnog puta Sustipanu,

· nije dopuštena gradnja ispod parkovnih površina osim gradnja podzemne garaže istočno od pristupnog puta Sustipanu. Ta podzemna garaža ne smije ugroziti postojeće visoko zelenilo.

8.3.1.7b.
Park šuma s postojećim građevinama južno od Šetališta I. Meštrovića

Članak 58.

Omogućava se zaštita, održavanje i uređenje područja ovog dijela Park šume Marjan u skladu s Programom gospodarenja Park šumom Marjan i PPPPO-a (u granicama obuhvata javne zelene površine Z utvrđene Prostornim planom uređenja Grada Splita), prema slijedećim pravilima:

· određuje se stroga zaštita zaštićenih građevina što uključuje i namjenu građevine te zaštitu pripadajućeg zemljišta s perivojima i vrtovima,

postojeće legalne građevine koje nisu zaštićene mogu se rekonstruirati u postojećim gabaritima do promjene namjene (prenamjena moguća u javne kulturne sadržaje, rekreacijske i ugostiteljske sadržaje bez smještaja) ili uklanjanja,

· u obalnom dijelu, istočno od kompleksa Vile Dalmacija omogućava se uređenje javnog prostora u funkciji ljetne pozornice,

· otkupljivanje neizgrađenih površina i prenamjena u javne parkovne i rekreacijske površine.

8.3.1.7c.
Park šuma s mogućom rekonstrukcijom postojećih građevina za javne sadržaje i ekskluzivni turizam - Vila Dalmacija

Članak 59.

Omogućava se zaštita, održavanje i uređenje područja ovog dijela Park šume Marjan kroz izradu ili nakon izrade PPPPO-a (u granicama obuhvata utvrđenim Prostornim planom uređenja Grada Splita), prema slijedećim pravilima:

· maksimalno čuvanje prirodnih karakteristika terena;

· čuvanje i uređivanje kvalitetne vegetacije;

· održavanje i rekonstrukcija postojećih građevina, koje se mogu namijeniti javnim sadržajima i ekskluzivnom turizmu.

8.3.1.7d.
Park šuma s mogućom rekonstrukcijom i dogradnjom postojećih sadržaja

Omogućava se zaštita, dogradnja, održavanje i uređenje područja i postojećih sadržaja ovog dijela Park šume Marjan (zoološki vrt, meteorološka postaja, muzej, manji ugostiteljski sadržaji bez smještajnih kapaciteta, postava spomenika, skulptura, uređene platoa, staza i sl.), kroz izradu ili nakon izrade PPPPO-a (u granicama obuhvata utvrđenim Prostornim planom uređenja Grada Splita).

8.3.1.7th Dovršeni kompleksi jedne, pretežito javne namjene - posebno vrijedni - zaštita namjene, uređivanje i moguća dopuna potrebnim sadržajima

Članak 60.

· zaštita, čuvanje i uređivanje vrijednosti kompleksa kao cjeline, sve uz suglasnost nadležne službe zaštite,

· zaštita namjene, uređivanje i iznimno dopuna potrebnim objektima i sadržajima,

očuvanje izvornog oblikovanja građevina, karakterističnih vizura, elemenata identiteta i slike kompleksa, kvalitetnih i uređenih zelenih površina (parkova),

· omogućava se rekonstrukcija (nadogradnja, dogradnja) postojećih, gradnja zamjenskih građevina i uređenje kompleksa temeljem ovog Plana uz posebne uvjete (konzervatorska studija) i suglasnost nadležne službe zaštite, u funkciji poboljšanja uvjeta osnovne namjene, uz zadržavanje izvornog urbanističko-arhitektonskog koncepta, tipoloških obilježja građevine i uređenih zelenih površina,

· omogućava se uređenje parka skulptura zapadno od Galerije Meštrović,

omogućavaju se zahvati koji uključuju rekonstrukciju odnosno novu gradnju u kompleksu Oceanografskog instituta, do 800 m2 BRP, na temelju programa osnovne namjene te programskih smjernica prihvaćenih od Gradskog poglavarstva, kroz provedbu urbanističko arhitektonskog natječaja,

· omogućavaju se zahvati koji uključuju novu gradnju u kompleksu bedema Cornaro, na temelju programa osnovne namjene te programskih smjernica prihvaćenih od Gradskog poglavarstva, kroz provedbu urbanističko arhitektonskog natječaja,

omogućavaju se zahvati koji uključuju rekonstrukciju odnosno novu gradnju u kompleksu gimnazije Vladimir Nazor, do 400 m2 BRP, na temelju programa osnovne namjene te programskih smjernica prihvaćenih od Gradskog poglavarstva, kroz provedbu urbanističko arhitektonskog natječaja,

· omogućavaju se zahvati koji uključuju novu gradnju u kompleksu Arheološkog muzeja do 1200 m2 BRP, visine do P+1, na temelju programa osnovne namjene te programskih smjernica prihvaćenih od Gradskog poglavarstva, kroz provedbu urbanističko arhitektonskog natječaja,

· omogućavaju se zahvati koji uključuju zamjenu, rekonstrukciju i novu gradnju u kompleksu Nadbiskupskog sjemeništa do 1200 m2 BRP nove izgradnje, na temelju programa osnovne namjene te programskih smjernica prihvaćenih od Gradskog poglavarstva, kroz provedbu urbanističko arhitektonskog natječaja,

· omogućuje se u sjeveroistočnom dijelu kompleksa stadiona i bazena u Poljudu nova gradnje primarno u funkciji rješavanja smještaja vozila u mirovanju,

· omogućavaju se zahvati koji uključuju novu gradnju u kompleksu sportskog centra Gripe uz čuvanje postojećih parkovnih, uređenih zelenih i parkirališnih površina, na temelju programa osnovne namjene te programskih smjernica prihvaćenih od Gradskog poglavarstva, kroz provedbu urbanističko arhitektonskog natječaja.

Dvorana Gripe uz Ulicu Slobode (P7)

Unutar obuhvata od cca 13000 m2 omogućava se gradnja nove polivalentne športske dvorane kapaciteta 12000 gledatelja na mjestu postojećeg sklopa sadržaja košarkaške dvorane i pratećih sadržaja i dvorana. Nova izgradnja predviđa hotel kapaciteta 50 soba te prateće ugostiteljsko-turističke i poslovne sadržaje.

Obvezna provedba urbanističko arhitektonskog natječaja na temelju programa i programskih smjernica prihvaćenih od Gradskog poglavarstva.

8.3.1.8th Prirodne plaže u zaštićenim i vrijednim područjima, zaštita namjene i uređenje

Članak 61.

Sjeverna obala Marjana
· čuvanje postojećih obilježja terena i vegetacije,

· uređenje pješačkih putova i staza,

· uređenje manjih platoa s tuševima i montažnim svlačionicama,

Južna obala Marjana

· čuvanje postojećih obilježja terena i vegetacije, minimalno uređenje pristupne staze u smislu sigurnosti pristupa i kretanja,

Duilovo – Orišac - Stobreč

· zaštita prirodnih obilježja klifa i pokosa prema moru, održavanje i uređivanje obalnog ruba,

intervencije isključivo u cilju zaštite vrijednih prirodnih oblika i vegetacije te javnog korištenja obalnog ruba u funkciji kupališta i rekreacije (saniranje erodiranih klifova, lungo mare uz maksimalno prilagođavanje terenu i korištenje prirodnih materijala).

8.3.1.9.a.
Uređene plaže u zaštićenim i vrijednim područjima

Članak 62.

Omogućava se zaštita, održavanje i uređenje dijela područja Bene unutar Park šume Marjan na temelju Prostornog plana područja posebnih obilježja (PPPPO) u granicama obuhvata utvrđenim Prostornim planom uređenja Grada Splita:

· prije donošenja PPPPO-a, a na temelju UPU-a propisanog ovim Planom, omogućava se uređenje i dogradnja rekreacijskog centra (otvoreni sadržaji) s pratećim prizemnim ugostiteljskim i zabavnim sadržajima bez smještajnih kapaciteta, ukupne BRPN-e do maksimalno 200 m2 uz očuvanje postojećeg drveća i vegetacije

Omogućava se zaštita, održavanje i uređenje plaža na područjima Bačvice, Ovčice, Firule i Stobreč na temelju ovog Plana kroz uređenje platoa, održavanje plažnog nasipa te postavu kabina i tuševa.

U dijelu obuhvata plaže Stobreč, jugozapadno od auto kampa, omogućava se izgradnja pratećih sadržaja (hangari, svlačionice, sanitarije) u funkciji sportova na vodi (jedrenje, veslanje), maksimalna površina građevina 300 m2, E=P, maksimalna visina do vijenca 7 m, omogućava se postava pontona za pristup moru.

Konsolidirana područja

8.4.2.1. Zaštita i uređivanje dovršenih naselja

Članak 63.

Opća pravila

· zaštita i uređivanje urbanističkih cjelina naselja pretežito srednje i visoke gradnje,

· poboljšanje kvalitete stanovanja dovršenjem postojećih i uvođenjem novih sadržaja - isključivo površina i građevina društvenog i komunalnog standarda,

· čuvanje i održavanje urbane matrice i osobito postojećih uređenih zelenih površina,

· rješavanje prometnih problema naselja, gradnjom parkirališta i garaža uz obvezno očuvanje uređenih parkovnih površina,

građevna čestica se definira na način da okolni prostor oko građevine postaje površina u javnom korištenju,

· gradnja parkirališta na uređenim zelenim i parkovnim površinama naselja nije moguća već je povećane parkirališne potrebe moguće rješavati na postojećim parkirališnim površinama gradnjom nove etaže uz uvjet da ne ometa stanovanje.

Posebna pravila – mješovita namjena M1 i M2 i poslovna namjena

Omogućava se nova izgradnja, zamjena postojećih građevina te uređenje javnih i drugih prostora temeljem ovog Plana uz slijedeće uvjete:

· za novu gradnju i zamjene kig, E, kisN, usklađeno s obilježjima urbanističke cjeline kojoj područje obuhvata pripada,

· minimalna površina građevne čestice Ppmin=3000 m2 za mješovitu namjenu M1 i M2, minimalna površina građevne čestice Ppmin=1500 m2  za poslovnu namjenu,

maksimalni pokazatelji izgrađenosti za građevnu česticu: kig=0,25, kigP=0,50, kis=3,50, kisN=1,75,

· minimalna udaljenost građevine od granica čestice V/2 (V je visina građevine do vijenca) ili na način da se poštuje minimalna udaljenost građevina jednaka zbroju polovica njihovih visina,

· ukoliko se postojeća građevina većih pokazatelja izgrađenosti od gornjih zamjenjuje novom kisN se može zadržati uz zadovoljenje standarda smještaja vozila u mirovanju prema normativu,

minimalno 30% površine građevne čestice obraditi kao zelenu površinu, uključujući visoko i nisko zelenilo.

Križanje Tesline i Jobove ulice (P8)

Unutar obuhvata od cca 6000 m2 omogućava se gradnja poslovno - stambenih sadržaja, maksimalni BRPN 12400 m2.

Obvezna provedba urbanističko arhitektonskog natječaja na temelju programa i programskih smjernica prihvaćenih od Gradskog poglavarstva.

Ravne njive (P9)

Unutar obuhvata od cca 6500 m2 omogućava se gradnja poslovno - stambenih sadržaja maksimalni BRPN 8000 m2.

Sukoišan sjever (P10)

Unutar obuhvata od cca 4300 m2 omogućava se gradnja poslovno - stambenih sadržaja (maksimalno 8 nadzemnih etaža, nestambeno prizemlje i 1. kat) maksimalni BRPN 9000 m2.

Obvezna provedba urbanističko arhitektonskog natječaja na temelju programa i programskih smjernica prihvaćenih od Gradskog poglavarstva.

Posebna pravila – javna i društvena namjena

· prema programu i normativima osnovne namjene,

· omogućava se izgradnja novih građevina temeljem ovog Plana, uz posebne uvjete i suglasnost nadležne službe zaštite: visinu građevine uskladiti s prevladavajućom visinom građevina iste tipologije i lokalnim uvjetima, najveća izgrađenost kig=0,40 i kigP=0,80, maksimalni kisN=1,6, minimalna udaljenost građevine od ruba parcele pola visine do vijenca građevine,

· omogućava se zamjena postojećih građevina temeljem ovog Plana, uz posebne uvjete i suglasnost nadležne službe zaštite,  uz mogućnost povećanja kisN do 20%, do maksimalno kisN=1,6, maksimalni kigP=0,80 te uz poštivanje odmaka građevine od ruba parcele pola visine do vijenca građevine,

· omogućava se rekonstrukcija (nadogradnja, dogradnja) temeljem ovog Plana, uz posebne uvjete i suglasnost nadležne službe zaštite, maksimalne nadograđene/dograđene površine jednake površini karakteristične etaže postojeće građevine, uz poštivanje tipoloških obilježja građevine, te uz poštivanje minimalnog odmaka građevine od ruba parcele pola visine do vijenca građevine.

8.4.2.1.a.
Zaštita i uređivanje dovršenih naselja u kontaktnoj zoni Marjana

Članak 64.

Omogućava se nova izgradnja, zamjena postojećih građevina te uređenje javnih i drugih prostora temeljem ovog Plana uz slijedeće uvjete:

· zaštita i uređivanje urbanističkih cjelina naselja pretežito niske i srednje gradnje;

poboljšanje kvalitete stanovanja dovršenjem postojećih i uvođenjem novih sadržaja - isključivo površina i građevina društvenog i komunalnog standarda,

· čuvanje i održavanje urbane matrice i osobito postojećih uređenih zelenih površina,

· rješavanje prometnih problema naselja, gradnjom parkirališta i garaža uz obvezno očuvanje uređenih zelenih površina,

· moguća je isključivo zamjena postojećih građevina koje nisu zaštićene te rekonstrukcija u postojećim gabaritima, uz obvezno poštivanje urbane matrice i tipologije gradnje,

kod nove izgradnje i zamjene postojećih građevina utvrđuju se slijedeći uvjeti: Ppmin=400 m2, kig=0,25, kigP=0,50, kis=1,50, kisN=0,75, maksimalni BRPN=750 m2, E=Po+P+2,

· ukoliko se postojeća građevina većih pokazatelja izgrađenosti od gornjih zamjenjuje novom kisN se može zadržati uz zadovoljenje standarda smještaja vozila u mirovanju prema normativu.

za novu izgradnju dvojnih građevina Ppmin=250 m2; maksimalna tlocrtna površina dvojne građevine ukupno 300 m2, kig=0,25, E=Po+P+2, kis=1,50, kisN =0,75, minimalna širina fronte građevne čestice slobodnstojeće građevine (ulične strane parcele) šmin=10 m, maksimalni kigP=0,5, minimalna udaljenost građevine od granica parcele V/2 (V je visina građevine do vijenca),

8.4.2.2. Zaštita i uređivanje novijih prostora visoke gradnje

Članak 65.

Opća pravila

· zaštita i održavanje urbanih poteza visoke gradnje i uređenih javnih i zelenih površina,

· uređivanje neuređenih zelenih površina,

· nova izgradnja uz poštivanje urbane matrice i tipologije gradnje s tim da gradnja nije moguća na uređenim ili planiranim zelenim i rekreacijskim površinama,

· očuvanje izvornog oblikovanja građevina i poteza, karakterističnih vizura i drugih elemenata identiteta,

uređivanje planiranih površina za promet u mirovanju, povećane parkirališne potrebe rješavati na postojećim parkirališnim površinama gradnjom nove etaže uz uvjet da ne ometa stanovanje.

Posebna pravila – mješovita namjena M1 i poslovna namjena

Omogućava se nova izgradnja niskih i srednjih građevina nestambene namjene, zamjena postojećih građevina te uređenje javnih i drugih prostora temeljem ovog Plana uz slijedeće uvjete:

· za novu gradnju i zamjene kig, E, kisN, usklađeno s prosječnim obilježjima urbanističke cjeline kojoj područje obuhvata pripada, a maksimalno za građevnu česticu minimalne površine 1500 m2: kig=0,30, kigP=0,6, kis=4,00, kisN =1,50,

· minimalno 30% površine građevne čestice obraditi kao zelenu površinu, uključujući visoko i nisko zelenilo,

minimalna udaljenost građevine od granica čestice V/2 (V je visina građevine do vijenca) ili na način da se poštuje minimalna udaljenost građevina jednaka zbroju polovica njihovih visina.

Posebna pravila – mješovita namjena M2

Omogućava se nova izgradnja niskih i srednjih građevina te uređenje javnih i drugih prostora temeljem ovog Plana uz slijedeće uvjete:

· za novu gradnju kig, E, kisN, usklađeno s prosječnim obilježjima urbanističke cjeline kojoj područje obuhvata pripada, a za građevnu česticu minimalne površine 1500 m2 maksimalni kig=0,60, kigP=0,6, kis=4,00, kisN =3,00,

minimalno 30% površine građevne čestice obraditi kao zelenu površinu, uključujući visoko i nisko zelenilo,

· minimalna udaljenost građevine od granica čestice V/2 (V je visina građevine do vijenca) ili na način da se poštuje minimalna udaljenost građevina jednaka zbroju polovica njihovih visina.

Mertojak zapad (P11)

Unutar obuhvata od cca 13500 m2 omogućava se gradnja poslovnih i turističkih sadržaja (maksimalno 16 nadzemnih etaža), maksimalni BRPN 20000 m2 i javne garaže 300 GM.

Obvezna provedba urbanističko arhitektonskog natječaja na temelju programa i programskih smjernica prihvaćenih od Gradskog poglavarstva. Obvezna izrada detaljnog plana uređenja.

Mertojak sjever (P12)

Unutar obuhvata od cca 5000 m2 omogućava se gradnja poslovno - stambenih sadržaja, maksimalni BRPN 6000 m2.

Obvezna provedba urbanističko arhitektonskog natječaja na temelju programa i programskih smjernica prihvaćenih od Gradskog poglavarstva.

Križanje Ulice Moliških hrvata i Puta Trstenika (P13)

Unutar obuhvata od cca 26000 m2 omogućava se gradnja sadržaja javne i društvene namjene (i u zonama drugih namjena kao prateći sadržaj), športskog centra, otvorenih športskih i otvorenih rekreacijskih terena (R2) minimalne površine 5000 m2, poslovnih sadržaja i javne garaže kapaciteta 150 GM. Ukupni maksimalni BRPN nove izgradnje u ovoj zoni je 15000 m2.

Obvezna provedba urbanističko arhitektonskog natječaja na temelju programa i programskih smjernica prihvaćenih od Gradskog poglavarstva te izmjena važećeg DPU-a.

Križanje Bušićeve i Vukovarske (P14)

Unutar obuhvata od cca 8400 m2 omogućava se gradnja poslovno - stambenih sadržaja, maksimalni BRPN 10000 m2.

Obvezna provedba urbanističko arhitektonskog natječaja na temelju programa i programskih smjernica prihvaćenih od Gradskog poglavarstva.

Posebna pravila – javna i društvena namjena

· prema programu i normativima osnovne namjene,

omogućava se izgradnja novih građevina temeljem ovog Plana, uz posebne uvjete i suglasnost nadležne službe zaštite: visinu građevine uskladiti s prevladavajućom visinom građevina iste tipologije i lokalnim uvjetima, najveća izgrađenost kig=0,40 i kigP=0,80, maksimalni kisN=1,6, minimalna udaljenost građevine od ruba parcele pola visine do vijenca građevine,

omogućava se zamjena postojećih građevina temeljem ovog Plana, uz posebne uvjete i suglasnost nadležne službe zaštite,  uz mogućnost povećanja kisN do 20%, do maksimalno kisN=1,6, maksimalni kigP=0,80 te uz poštivanje odmaka građevine od ruba parcele pola visine do vijenca građevine,

· omogućava se rekonstrukcija (nadogradnja, dogradnja) temeljem ovog Plana, uz posebne uvjete i suglasnost nadležne službe zaštite,  maksimalne nadograđene/dograđene površine jednake površini karakteristične etaže postojeće građevine, uz poštivanje tipoloških obilježja građevine, te uz poštivanje minimalnog odmaka građevine od ruba parcele pola visine do vijenca građevine,

8.4.2.3. Zaštita i uređivanje pretežito dovršenih prostora mješovite gradnje

Članak 66.

Opća pravila

· održavanje građevina i javnih površina,

· uređivanje planiranih prometnih površina i površina za promet u mirovanju,

· gradnja objekata i uređivanje površina za javne i društvene sadržaje,

· postojeće stambene objekte može se rekonstruirati i zamjenjivati novima,

· nova visoka stambena i mješovita gradnja (interpolacija) je moguća na prostorima označenim na kartografskom prikazu* uz poštivanje vrijednih elemenata urbane matrice, čuvanje uređenih zelenih površina i osiguranje smještaja vozila u mirovanju.

Posebna pravila – mješovita namjena i stambena namjena

Omogućava se nova izgradnja, zamjena postojećih građevina te uređenje javnih i drugih prostora temeljem ovog Plana uz slijedeće uvjete:

· na minimalnoj površini građevne čestice Ppmin=500 m2, kig=0,30, kigP=0,6, kis=2,00, kisN=0,90, E=Po+P+2,

· na minimalnoj površini građevne čestice Ppmin=800 m2, kig=0,30, kigP=0,6, kis=2,50, kisN=1,20, E=Po+P+3,

· na minimalnoj površini građevne čestice Ppmin=1200 m2, kig=0,30, kigP=0,6, kis=3,00, kisN=1,50, E=Po+P+4,

· ukoliko se nova (jedna) građevna čestica formira između dvije izgrađene čestice Ppmin=300 m2 uz kig=0,25, E=Po+P+2, kisN =0,75, kis=1,5,

· za novu izgradnju dvojnih građevina Ppmin=300 m2; maksimalna tlocrtna površina dvojne građevine ukupno 300 m2, kig=0,30, E=Po+P+2, kis=1,50, kisN=0,90, minimalna širina fronte građevne čestice slobodnostojeće građevine (ulične strane parcele) š=10 m, maksimalni kigP=0,5, minimalna udaljenost građevine od granica parcele V/2 (V je visina građevine do vijenca),

ukoliko se postojeća građevina većih pokazatelja izgrađenosti od gornjih zamjenjuje novom kisN se može zadržati uz zadovoljenje standarda smještaja vozila u mirovanju prema normativu,

· minimalno 20% površine građevne čestice obraditi kao zelenu površinu, uključujući visoko i nisko zelenilo,

· minimalna udaljenost građevine od granica čestice V/2 (V je visina građevine do vijenca) ili na način da se poštuje minimalna udaljenost građevina jednaka zbroju polovica njihovih visina.

Posebna pravila – poslovna namjena
Omogućava se nova izgradnja na križanju Poljičke i Dubrovačke ulice temeljem ovog Plana nakon provedbe urbanističko arhitektonskog natječaja, na minimalnoj građevnoj čestici Ppmin=4500 m2, maksimalni kig=0,70, kigP=0,70, kis=5,00, kisN=2,50.

Križanje Gundulićeve i Domovinskog rata (P15)

Unutar obuhvata od cca 12600 m2 (dijelom u obuhvatu urbanog pravila 1.4) omogućava se gradnja javnih i društvenih i poslovnih sadržaja maksimalne BRPN 14000 m2 i javne garaže 300 GM.

Obvezna provedba urbanističko arhitektonskog natječaja na temelju programa i programskih smjernica prihvaćenih od Gradskog poglavarstva. Obvezna izrada detaljnog plana uređenja.

Posebna pravila – javna i društvena namjena

· prema programu i normativima osnovne namjene,

omogućava se izgradnja novih građevina temeljem ovog Plana: visinu građevine uskladiti s prevladavajućom visinom građevina iste tipologije i lokalnim uvjetima, najveća izgrađenost kig=0,40 i kigP=0,80, maksimalni kisN=1,6, minimalna udaljenost građevine od ruba parcele pola visine do vijenca građevine,

· omogućava se zamjena postojećih građevina temeljem ovog Plana uz mogućnost povećanja kisN do 20%, do maksimalno kisN=1,6, maksimalni kigP=0,80 te uz poštivanje odmaka građevine od ruba parcele pola visine do vijenca građevine,

· omogućava se rekonstrukcija (nadogradnja, dogradnja) temeljem ovog Plana maksimalne nadograđene/dograđene površine jednake površini karakteristične etaže postojeće građevine, uz poštivanje tipoloških obilježja građevine, te uz poštivanje minimalnog odmaka građevine od ruba parcele pola visine do vijenca građevine.

Posebna pravila – zaštitno i pejsažno zelenilo s postojećim stanovanjem

· za objekte koji nisu zaštićeni moguća rekonstrukcija u postojećim gabaritima do promjene namjene ili uklanjanja,

· moguća zamjena legalnih građevina (u okviru postojećih pokazatelja izgrađenosti) ili prenamjene u javne kulturne, rekreacijske ili ugostiteljske sadržaje (bez smještajnih kapaciteta),

· otkupljivanje neizgrađenih površina i prenamjena u javne zelene i rekreacijske površine,

· održavanje staza i putova te uređivanje novih kao i postava rasvjete, klupa i sl., sve uz poštivanje postojeće kvalitetne vegetacije,

ne dopušta se gradnja ispod parkovnih površina.

8.4.2.4. Zaštita, uređivanje i dogradnja planiranih naselja niske gradnje na bivšoj i novijoj periferiji

Članak 67.

Opća pravila

zaštita i uređivanje vrijednosti predjela kao cjeline, osobito parkova i pejsažnih i zaštitnih zelenih površina,

· izgradnja pratećih javnih i društvenih sadržaja,

· niska i srednja gradnja stambenih građevina gabarita usklađenih sa susjednim građevinama iste namjene,

· osiguranje prostora za gradnju i rekonstrukciju ulica i komunalne infrastrukture.

Posebna pravila – mješovita namjena M1 i stambena namjena

Omogućava se nova izgradnja, zamjena postojećih građevina te uređenje javnih i drugih prostora temeljem ovog Plana uz slijedeće uvjete:

za novu izgradnju slobodnostojećih građevina Ppmin=500 m2; kig=0,35, maksimalni kigP=0,6, E=Po+P+3, kis=1,80, kisN=1,2, minimalna širina fronte građevne čestice slobodnostojeće građevine (ulične strane parcele) šmin=12 m, minimalna udaljenost građevine od granica čestice 3,0 m, ukoliko se nova (jedna) građevna parcela formira između dvije izgrađene parcele Ppmin=300 m2 uz kig=0,30, E=Po+P+2, kisN=0,9, kis=1,20,

za novu izgradnju dvojnih građevina Ppmin=300 m2; kig=0,35, E=Po+P+3, kis=1,80, kisN=1,20, minimalna širina fronte građevne čestice slobodnostojeće građevine (ulične strane parcele) šmin=10 m, minimalna udaljenost građevine od granica parcele V/2 (V je visina građevine do vijenca),

· iznimno, dopušta se uz Ulicu matice Hrvatske izgradnja i interpolacija građevina u nizu uz maksimalni kig=0,60 i maksimalni E=Po+P+2,

· udaljenost građevine (građevni pravac) od ulice odnosno regulacijskog pravca mora biti usklađena s prevladavajućom istom udaljenošću postojećih građevina u uličnom potezu,

ukoliko se postojeća građevina većih pokazatelja izgrađenosti od gornjih zamjenjuje novom kisN se može zadržati uz zadovoljenje standarda smještaja vozila u mirovanju prema normativu,

· minimalno 30% površine građevne čestice obraditi kao zelenu površinu, uključujući visoko i nisko zelenilo.

Posebna pravila – javna i društvena namjena

prema programu i normativima osnovne namjene,

· omogućava se izgradnja novih građevina temeljem ovog Plana: visinu građevine uskladiti s prevladavajućom visinom građevina iste tipologije i lokalnim uvjetima, najveća izgrađenost kig=0,40 i kigP=0,80, maksimalni kisN=1,6, minimalna udaljenost građevine od ruba parcele pola visine do vijenca građevine,

· omogućava se zamjena postojećih građevina temeljem ovog Plana uz mogućnost povećanja kisN do 20%, do maksimalno kisN=1,6, maksimalni kigP=0,80 te uz poštivanje odmaka građevine od ruba parcele pola visine do vijenca građevine,

· omogućava se rekonstrukcija (nadogradnja, dogradnja) temeljem ovog Plana maksimalne nadograđene/dograđene površine jednake površini karakteristične etaže postojeće građevine, uz poštivanje tipoloških obilježja građevine, te uz poštivanje minimalnog odmaka građevine od ruba parcele pola visine do vijenca građevine.

Posebna pravila – ugostiteljska i turistička namjena T1

Pokazatelji za građevnu česticu (Stobreč):

· maksimalni kig=0,6,

maksimalni kis=5,0,

· maksimalni kisN=2,5,

· maksimalna katnost E=P+4.

Posebna pravila – poslovna namjena

Zona je cjelovito urbanistički i arhitektonski definirana. Omogućava se rekonstrukcija u postojećim gabaritima uz poštivanje tipoloških obilježja.

Uređivanje i urbana obnova prostora mješovite gradnje

Članak 68.

Opća pravila

· obnova i dovršenje naselja omogućavanjem promjena oblika i veličine parcela, gradnjom novih građevina, interpolacijom, rekonstrukcijom i postupnom zamjenom trošnih i neuvjetnih građevina,

· podizanje standarda naselja rekonstrukcijom postojeće i gradnjom nove ulične mreže i komunalne infrastrukture, te osiguranjem prostora za društvene i javne sadržaje lokalne i gradske razine te zelene i rekreacijske površine,

· afirmacija javnog prostora i oblikovanje uličnih poteza.

ukoliko nije drugačije određeno posebnim pravilima u nastavku, postojeće (legalne) građevine mogu se rekonstruirati (uključujući i one u zonama za koje je propisana izrada UPU-a do njegovog donošenja), do maksimalnog kisN utvrđenog ovim Planom za novu izgradnju; postojeće građevine čija građevna čestica je manja od minimalne propisane ovim Planom mogu se rekonstruirati do kisN utvrđenog ovim Planom za minimalne čestice propisane ovim Planom; postojeće građevine većih pokazatelja izgrađenosti od onih omogućenih ovim Planom mogu se rekonstruirati u postojećim gabaritima.

Posebna pravila – mješovita namjena M1

Omogućava se nova izgradnja, zamjena postojećih građevina te uređenje javnih i drugih prostora temeljem ovog Plana uz slijedeće uvjete:

· za novu izgradnju slobodnostojećih građevina Ppmin=500 m2; kig=0,35, maksimalni kigP=0,6, E=Po+P+3, kis=1,80, kisN=1,2, minimalna širina fronte građevne čestice slobodnostojeće građevine (ulične strane parcele) šmin=12 m, minimalna udaljenost građevine od granica čestice 3,0 m, ukoliko se nova (jedna) građevna parcela formira između dvije izgrađene parcele Ppmin=300 m2 uz kig=0,30, E=Po+P+2, kisN=0,9, kis=1,20,

za novu izgradnju dvojnih građevina Ppmin=400 m2; kig=0,35, E=Po+P+3, kis=1,80, kisN=1,20, minimalna širina fronte građevne čestice slobodnostojeće građevine (ulične strane parcele) š=10 m, minimalna udaljenost građevine od granica parcele V/2 (V je visina građevine do vijenca),

· udaljenost građevine (građevni pravac) od ulice odnosno regulacijskog pravca mora biti usklađena s prevladavajućom istom udaljenošću postojećih građevina u uličnom potezu,

· maksimalni pokazatelji za građevnu česticu veličine preko 1200 m2 gdje lokalni uvjeti to omogućuju (usklađenost s prosječnom visinom uličnog poteza): E=Po+P+4, kig=0,30, kigP=0,6, kis=3,00, kisN=1,50, minimalna udaljenost građevine od granica čestice V/2 (V je visina građevine do vijenca),

· ukoliko se postojeća građevina većih pokazatelja izgrađenosti od gornjih zamjenjuje novom kisN se može zadržati uz zadovoljenje standarda smještaja vozila u mirovanju prema normativu,

· minimalno 30% površine građevne čestice obraditi kao zelenu površinu, uključujući visoko i nisko zelenilo.

Posebna pravila – javna i društvena namjena

prema programu i normativima osnovne namjene,

· omogućava se izgradnja novih građevina temeljem ovog Plana: visinu građevine uskladiti s prevladavajućom visinom građevina iste tipologije i lokalnim uvjetima, najveća izgrađenost kig=0,40 i kigP=0,80, maksimalni kisN=1,6, minimalna udaljenost građevine od ruba parcele pola visine do vijenca građevine,

· omogućava se zamjena postojećih građevina temeljem ovog Plana uz mogućnost povećanja kisN do 20%, do maksimalno kisN=1,6, maksimalni kigP=0,80 te uz poštivanje odmaka građevine od ruba parcele pola visine do vijenca građevine,

· omogućava se rekonstrukcija (nadogradnja, dogradnja) temeljem ovog Plana maksimalne nadograđene/dograđene površine jednake površini karakteristične etaže postojeće građevine, uz poštivanje tipoloških obilježja građevine, te uz poštivanje minimalnog odmaka građevine od ruba parcele pola visine do vijenca građevine.

Posebna pravila – poslovna namjena

Omogućava se nova izgradnja, zamjena postojećih građevina te uređenje javnih i drugih prostora temeljem ovog Plana uz slijedeće uvjete:

· za novu gradnju i zamjene kig, E, kisN, usklađeno s prosječnim obilježjima urbanističke cjeline kojoj područje obuhvata pripada, odnosno maksimalni pokazatelji za građevnu česticu minimalne površine 1500 m2: kig=0,35, kigN=0,7, kisN=1,75, minimalno 30% površine građevne čestice obraditi kao zelenu površinu, uključujući visoko i nisko zelenilo,

· minimalna udaljenost građevine od granica čestice V/2 (V je visina građevine do vijenca).

Križanje Domovinskog rata i Dubrovačke ulice (P16)

Unutar obuhvata od cca 3500 m2 omogućava se gradnja poslovnih sadržaja (maksimalno 15 nadzemnih etaža) maksimalni BRPN 10400 m2.

Realizira se temeljem provedenog urbanističko arhitektonskog natječaja.

Jugoistočni dio Visoke zapadno od zgrade HEP-a (P17)

Unutar obuhvata od cca 4400 m2 omogućava se gradnja poslovno-stambenih sadržaja maksimalni BRPN 11000 m2.

Obvezna provedba urbanističko arhitektonskog natječaja na temelju programa i programskih smjernica prihvaćenih od Gradskog poglavarstva.

8.4.2.5. Zaštita i uređivanje pretežito dovršenih cjelovitih kompleksa jedne namjene

Članak 69.

Opća pravila

· zaštita, čuvanje i uređivanje vrijednosti kompleksa kao cjeline,

· očuvanje izvornog oblikovanja vrijednih građevina, karakterističnih vizura, elemenata identiteta i slike kompleksa, kvalitetnih i uređenih zelenih površina (parkova),

· za zahvate u zonama unutar zaštićenih zona obvezno je ishođenje posebnih uvjeta i suglasnosti nadležne službe zaštite,

· omogućava se gradnja novih građevina temeljem važećih detaljnijih planova i njihovih izmjena i dopuna te kroz izradu novih, propisanih ovim Planom, uz povećanje BRPN-a u zoni do 10%,

· za komplekse u zonama javne i društvene namjene omogućava se rekonstrukcija (nadogradnja, dogradnja) temeljem ovog Plana, maksimalne nadograđene/dograđene površine jednake površini karakteristične etaže postojeće građevine, uz poštivanje tipoloških obilježja građevine, te uz poštivanje minimalnog odmaka građevine od ruba parcele pola visine do vijenca građevine.

· omogućava se za ostale zone, temeljem ovog Plana, do donošenja propisanih detaljnijih planova, rekonstrukcija (dogradnja i nadogradnja) postojećih i zamjena postojećih građevina te nova izgradnja u funkciji poboljšanja uvjeta osnovne namjene, uz zadržavanje kvalitetnih elemenata izvornog urbanističko-arhitektonskog koncepta i uređenih zelenih i otvorenih površina, uz povećanje BRPN-a u zoni do 10%,

· za ostale složenije zahvate uređenja unutar ovih zona (više od 10% povećanja ili posebni zahtjevi zaštite) obvezna je provedba urbanističko arhitektonskih natječaja, temeljem programa osnovne namjene, programskih smjernica prihvaćenih od Gradskog poglavarstva te uz sudjelovanje nadležne službe zaštite.

8.4.2.6. Uređivanje, urbana obnova i dogradnja kompleksa jedne namjene

Članak 70.

Opća pravila

· uređivanje vrijednosti kompleksa kao cjeline, zaštita i čuvanje postojećih vrijednih građevina i zelenih površina te komunalne opreme,

dovršenje prostora novom gradnjom i uređenje otvorenih prostora u funkciji poboljšanja osnovne namjene,

· artikulacija novih i modifikacija postojećih struktura u cilju oblikovanja homogenih zona s potezima prepoznatljivim u slici grada,

· omogućavanje bolje dostupnosti rekonstrukcijom postojeće i gradnjom nove ulične mreže.

· ukoliko nije drugačije određeno posebnim pravilima u nastavku, postojeće (legalne) građevine mogu se rekonstruirati (uključujući i one u zonama za koje je propisana izrada UPU-a do njegovog donošenja), uz maksimalno povećanje BRP-a pojedine građevine ili sklopa do 10% i uz poštivanje vrijednih tipoloških obilježja.

Posebna pravila

Omogućava se nova izgradnja, zamjena postojećih građevina te uređenje javnih i drugih prostora temeljem ovog Plana uz slijedeće uvjete:

Zdravstvene djelatnosti (Firule) – obvezna izrada UPU temeljem programa osnovne namjene i programskih smjernica koje prihvaća Gradsko poglavarstvo, uz obveznu provedbu urbanističko arhitektonskog natječaja. Pokazatelji za dio obuhvata zone u kojem je moguća zamjena ili nova gradnja:

· minimalno 30% za prometne, pješačke i zelene površine,

· maksimalni BRPN nove izgradnje 14.000 m2/ha.
Brodogradilište – Omogućava se uređenje i nova gradnja u zoni kao i prenamjena dijela obuhvata u srodne radne ili uslužne djelatnosti čije funkcioniranje zahtijeva lokaciju na obalnom rubu i koristi infrastrukturu ove zone. Za zahvate prenamjene, nova prometna rješenja (pristupi u zonu i smještaj vozila u mirovanju za potrebe sadržaja zone) te značajnije zahvate rekonstrukcije i dogradnje zone radnim, uslužnim, poslovnim i ugostiteljsko turističkim sadržajima obvezna je izrada UPU-a u granicama utvrđenim ovim Planom. Omogućava se nova izgradnja pojedinačnih građevina u prostorno, infrastrukturno i funkcionalno definiranim dijelovima zone (istočni i južni dio). Visina i intenzitet nove izgradnje u skladu s okolnom izgradnjom u zoni. Pokazatelji za dio obuhvata zone u kojem je moguća zamjena ili nova gradnja:

· minimalno 30% za prometne i otvorene površine,

· maksimalni BRPN nove izgradnje 8.000 m2/ha.
Institut za jadranske kulture i melioraciju krša (D 6) – Omogućava se uređenje zone u funkciji osnovne namjene. Temeljem ovog Plana omogućava se rekonstrukcija (dogradnja i nadogradnja) i nova izgradnja. Novoizgrađene površine mogu činiti do 10% BRPN postojeće izgradnje.

Sportski centar Stobreč (R1) – uređenje kompleksa uz mogućnost izgradnje pratećih poslovnih i ugostiteljsko turističkih sadržaja maksimalne BRPN=5000 m2 u sklopu tribina nogometnog igrališta, standard smještaja vozila u mirovanju prema normativu. Temeljem ovog Plana omogućava se uređenje i dogradnja sadržaja sportskog centra temeljem programa osnovne namjene te programskih smjernica koje prihvaća Gradsko poglavarstvo, uz obveznu provedbu urbanističko arhitektonskog natječaja.

„Diokom“ – Temeljem ovog Plana omogućava se rekonstrukcija sklopa kompleks Diokom – Brodarica na način da se postojeće građevine građevinski povežu, zemljište pod građevinom poveća za do 20%, omogući gradnja podzemne garaže odgovarajućeg kapaciteta te gradnja nadgrađa visine jedne etaže u središnjem dijelu sklopa, najveće površine 40% ukupne tlocrtne površine sklopa.

TTTS – Propisuje se izrada urbanističkog plana uređenja za cjelinu zone. Do donošenja UPU-a omogućava se, temeljem ovog Plana, uređenje i nova gradnja unutar prostornih cjelina određenih uličnom mrežom uz uvjet da se idejnim rješenjem obuhvati ukupna prostorna cjelina s okolnim prometnicama. Pokazatelji izgradnje:

· minimalna veličina građevne čestice 1500 m2,
· maksimalni kig građevne čestice 0,4,
· maksimalna visina građevina 12 m,
· minimalna udaljenost građevina od ruba građevne čestice u skladu s uspostavljenom matricom,
· potreban broj parkirališnih mjesta obvezno je riješiti unutar prostorne cjeline.
Svaka čestica mora imati pristup na javno prometnu površinu. Omogućava se kroz postupak ishođenja lokacijske dozvole dogradnja ulične mreže u zoni, u skladu s uspostavljenom matricom.
Proširenje groblja Lovrinac – Planirano proširenje groblja uređuje se novim grobnim mjestima i pratećim sadržajima uz hortikulturnu obradu područja. Obvezna provedba urbanističko arhitektonskog natječaja temeljem programskih smjernica prihvaćenih od strane Gradskog poglavarstva. Uređenje zaštitnog zelenog pojasa prema rubnim ulicama planirati sa drvoredima unutar obuhvata zone groblja.

Kampus i Srednja škola, križanje B. Bušića i M. Hrvatske – Dovršavanje zone temeljem važećeg UPU-a i njegovih izmjena i dopuna.U obuhvatu zone izvan Kampusa omogućava se rekonstrukcija građevina uz maksimalno povećanje BRP-a pojedine građevine ili sklopa do 5% i uz poštivanje vrijednih tipoloških obilježja.

Sjeveroistočni dio zone kampusa (P18)

Unutar obuhvata od cca 42000 m2 omogućava se gradnja sadržaja sveučilišnog kampusa (maksimalno 16 nadzemnih etaža) maksimalni BRPN 31000 m2 i javne garaže 200 GM.

Obvezna provedba urbanističko arhitektonskog natječaja na temelju programa i programskih smjernica prihvaćenih od Senata Sveučilišta u Splitu i Gradskog poglavarstva. Obvezna izmjena i dopuna važećeg UPU-a.

Zona HT Mejaši – Omogućava se uređivanje zone o dogradnja potrebnih sadržaja. Pokazatelji za dio obuhvata zone u kojem je moguća zamjena ili nova gradnja:

· maksimalni BRPN nove izgradnje 12.000 m2/ha,
· maksimalna visina građevina 12 m.
Vrboran - Temeljem ovog Plana omogućava se uređenje zone i dogradnja novih sadržaja u funkciji osnovne namjene. Do donošenja UPU-a omogućava se nova izgradnja pojedinačnih građevina u prostorno i infrastrukturno definiranom zapadnom dijelu zone, južno od postojeće skladišne građevine. Ukupni maksimalni BRPN ovih građevina je 10.000 m2. Maksimalna visina P+4.

HEP Visoka – Omogućava se dogradnja kompleksa poslovnim sadržajima uz slijedeće uvjete:

· maksimalni kig=0,5 za građevnu česticu,

· maksimalna visina građevina usklađena s visinom postojećih poslovnih građevina u kompleksu,

minimalna udaljenost od ruba čestice h/2,

· omogućava se gradnja podzemne garaže.

Sjeverna luka - Omogućava se uređenje i nova gradnja u zoni u skladu s uspostavljenom matricom (ortogonalni raster i uspostavljeni odnosi volumena postojeće izgradnje).
Zaštita, formiranje, održavanje i njegovanje parkova

Članak 71.

Opća pravila - parkovi

· uređenje, održavanje, njegovanje i zaštita parkova poštujući njihova oblikovna, ekološka, edukativna i rekreativna obilježja,

· održavanje staza i putova te uređivanje novih, ako nije u koliziji s postojećom vegetacijom ili ne mijenja bitno postojeću matricu parternog uređenja parka,

· zamjena i nadopuna postojeće parkovne opreme te postava skulptura i rasvjete,

· gradnja građevina koje nadopunjuju higijensko-sanitarni standard parka i nadstrešnica za sklanjanje od nevremena (javni zahodi, paviljoni, manje komunalne građevine i TS, manje pomoćne građevine u funkciji korištenja određenih površina), s tim da površina tih građevina ne može biti veća od 100 m2 BRPN/ha parka. Te građevine imaju status građevine na javnoj površini i ne smiju se graditi na zelenoj površini prije njenog dovođenja u funkciju,

·  onemogućavanje gradnje ispod parkovnih površina (osim javnih garažnih kapaciteta planiranih ovim Planom),

· kroz izradu urbanističkog plana može se preispitati mogućnost smještaja skautskog doma u sklopu sadržaja javnog parka na Turskoj kuli.

8.4.2.7. Umjetna kupališta – nasuta, uređivanje i pošumljavanje

Članak 72.

· na nasutom dijelu omogućava se održavanje šljunčanog nasipa na obalnoj liniji, uređenje platoa sadnjom visoke vegetacije, uređenjem pješačkih, sunčališnih i rekreacijskih površina, te postavljanjem tuševa i kabina za presvlačenje; garderoba i sanitarnih čvorova,
· omogućava se izgradnja pratećih ugostiteljskih (bez smještajnih) i rekreacijskih sadržaja i montažnih (lakih) konstrukcija (sjenila, strehe za odlaganje opreme, plažni rekviziti, konstrukcije u funkciji sigurnosti) za potrebe vodenih sportova (osim jet-ski) na lokacijama gdje se ne ometa osnovna namjena (kupanje), maksimalna izgrađenost prema uvjetima za namjenu površina (R2 i R3), maksimalna visina građevina P+N (maksimalna površina nadgrađa 50% površine prizemlja),

· omogućava se izgradnja klupskih prostorija vodenih sportova na plaži Žnjan, vezanih za obalni rub (npr. jedrenje na dasci - svlačionice, spremište opreme, klupske prostorije, montažni ponton) u okviru zadanih pokazatelja izgrađenosti,

· uređenje i nova izgradnja se omogućavaju na temelju UPU-a čije su granice propisane ovim Planom, kao podloga za izradu UPU-a propisuje se obveza provedbe urbanističko arhitektonskog natječaja.
8.5.
Nisko konsolidirana područja

8.5.3.1. Sanacija, uređivanje i urbana obnova djelomično izgrađenih prostora mješovite izgradnje

Članak 73.

Opća pravila

· revalorizacija područja gradske periferije s obilježjima substandardne stambene, pretežito bespravne gradnje,

· podizanje standarda područja urbanom obnovom, sanacijom, dogradnjom i transformacijom postojećih naselja kroz rekonstrukciju postojeće i gradnju nove prometne mreže, osiguranje komunalne infrastrukture, te osiguranje prostora za realizaciju nužno potrebnih javnih prostora i pratećih sadržaja koji će povećati urbanitet naselja;

· formiranje uličnih poteza srednjom i visokom izgradnjom, posebno uz značajne gradske ulice u cilju unošenja elemenata urbanističkog reda,

· planiranje hortikulturnih rješenja kojim se umanjuje negativni utjecaj neplanskih građevina i sanira slika grada s glavnih prometnica te umanjuju negativni utjecaji prometa na naselja, posebno sadnjom drvoreda uz prometnice te poticanje transformacije ukupne slika naselja kroz kvalitetniju gradnju i uređenje, posebno javnih prostora,

· rekonstrukcijom, sanacijom i dogradnjom omogućiti adekvatno funkcioniranje poslovnih djelatnosti u zonama poslovne namjene, uz minimiziranje negativnih utjecaja na stambene sadržaje, posebno na prostorima dijelom zauzetim bespravno izgrađenim stambenim građevinama,

Posebna pravila – mješovita namjena M1
Omogućava se nova izgradnja, zamjena postojećih građevina i rekonstrukcija postojećih građevina te uređenje javnih prostora uz izradu UPU-a (u granicama obuhvata utvrđenim ovim Planom):uz slijedeće uvjete:

za novu izgradnju slobodnostojećih građevina Ppmin=500 m2; kig=0,3, kigP=0,6, E=Po+P+2, kis=1,5, kisN=0,9, minimalna širina fronte građevne čestice slobodnostojeće građevine (ulične strane parcele) šmin=14 m, minimalna udaljenost građevine od granica čestice V/2 (V je visina građevine do vijenca), ukoliko se nova (jedna) građevna parcela formira između dvije izgrađene parcele Ppmin=300 m2 uz kig=0,30, kigP=0,6, E=Po+P+2, kis=1,20, kisN=0,9, maksimalna tlocrtna površina pod nadzemnim dijelom građevine za slobodnostojeće građevine 250 m2,

dozvoljava se izgradnja slobodnostojeće građevine na Ppmin=700 m2, kig=0,30, kigP=0,60, E=Po+P+3, kis =2,40, kisN=1,2, maksimalna tlocrtna površina pod nadzemnim dijelom građevine za slobodnostojeće građevine 250 m2, minimalna udaljenost građevine od granica čestice V/2 (V je visina građevine do vijenca),

· udaljenost građevine (građevni pravac) od ulice odnosno regulacijskog pravca mora biti usklađena s prevladavajućom istom udaljenošću postojećih građevina u uličnom potezu ali ne manja od 4 m, u neizgrađenom dijelu minimalno 5 m,

· za novu izgradnju dvojnih građevina Ppmin=400 m2; maksimalna tlocrtna površina dvojne građevine ukupno 300 m2, kig=0,3, kigP=0,60, E=Po+P+2, kis=1,50, kisN=0,9, minimalna širina fronte građevne čestice slobodnostojeće građevine (ulične strane parcele) šmin=10 m, minimalna udaljenost građevine od granica parcele V/2 (V je visina građevine do vijenca),

· u zoni M1 istočno od TTTS-a, a smještenoj uz rijeku Žrnovnicu, najveća dopuštena visina građevine je Po+P+2,

· minimalno 30% površine građevne čestice obraditi kao zelenu površinu, uključujući visoko i nisko zelenilo,

U cilju formiranja poteza kvalitetnije izgradnje uz važnije ulice (npr. Vukovarska, Kamen sjever) omogućava se kroz izradu UPU-a (u granicama obuhvata utvrđenim ovim Planom):

· izgradnja neizgrađenih dijelova kao i zamjena postojeće neuvjetne izgradnje srednjom i visokom izgradnjom mješovite namjene visine do 5 nadzemnih etaža od čega maksimalno 4 etaže stambene namjene te uz obvezu javnog prizemlja (poslovni, ugostiteljsko turistički ili javni i društveni sadržaji), maksimalne visine do vijenca 19 m mjereno od mjerodavne kote, obvezna izvedba ravnog krova (maksimalnog nagiba 8% ili bačvastog krova).

· za novu izgradnju slobodnostojećih građevina Ppmin=1500 m2; minimalna širina građevne čestice na regulacijskom pravcu 40 m, maksimalna 80 m, bočne granice građevnih čestica moraju biti približno okomite na regulacijski pravac ulice (osim ukoliko je susjedna čestica formirana kao građevna čestica ili je trasa ulice u krivini), maksimalni kig=0,30, kigP=0,60, kis=3,50, kisN=1,7, minimalna udaljenost građevine od granica susjedne čestice V/2 (V je visina građevine do vijenca), omogućava se formiranje manjih građevnih čestica ukoliko je to nužno zbog lokalnih uvjeta (postojeća izgrađenost), omogućava se izgradnja prislonjenih građevina uz iste pokazatelje kao i za slobodnostojeće građevine, maksimalna dužina pojedinačne građevine ili dvije prislonjene građevine prema ulici 60 m (projekcija horizontalnog gabarita karakteristične etaže građevine na regulacijski pravac),

· kolni pristup građevnoj čestici je potrebno ostvariti sa sekundarne prometnice, obvezno je planiranje drvoreda i zelenog pojasa uz kolnik glavne ulice, udaljenost građevinskog pravca od regulacijskog pravca ulice 10-20 m.

Posebna pravila – poslovna namjena K

Omogućava se nova izgradnja, zamjena postojećih građevina te uređenje javnih prostora uz izradu UPU-a u granicama obuhvata utvrđenim ovim Planom:

minimalna građevna čestica poslovne namjene Ppmin=600 m2, maksimalna visina V=10 m (osim tehnološki uvjetovanih dijelova građevine), E=Po+P+2,  Kig=0,3, KigP=0,6, kisN=0,9, udaljenost od granice građevne čestice minimalno pola visine do vijenca ali ne manje od 4 m, minimalna udaljenost od javno prometne površine 5 m, minimalno 20% površine čestice uređeno kao zelena površina,

za građevnu česticu poslovne namjene od Ppmin=1000 m2, maksimalna visina V=12 m (osim tehnološki uvjetovanih dijelova građevine), E=Po+P+3, Kig=0,4, KigP=0,6, kisN=1,6, udaljenost od granice građevne čestice minimalno pola visine do vijenca ali ne manje od 4 m, minimalna udaljenost od javno prometne površine 5 m, minimalno 20% površine čestice uređeno kao zelena površina,

· za rubnu izgradnju uz ulice Kralja Držislava, Puta Supavla, Vukovarsku, Domovinskog rata i Hercegovačku Ppmin=1500 m2, minimalna širina fronte čestice prema ulici 30 m, građevne čestice formirati što je moguće bliže ortogonalnoj matrici, za potez uz Domovinskog rata i Hercegovačke E=Po+P+4, ostali uvjeti kao iz prethodne alineje,

· ukoliko se postojeća građevina većih pokazatelja izgrađenosti od gornjih zamjenjuje novom kisN se može zadržati uz zadovoljenje standarda smještaja vozila u mirovanju prema normativu.

Posebna pravila – poslovna namjena i stanovanje K5

Odgovarajuće se primjenjuju urbana pravila za mješovitu namjenu M1 i poslovnu namjenu K.

Posebna pravila – proizvodna namjena

Omogućava se nova izgradnja, zamjena postojećih građevina te uređenje javnih prostora, posebno ulične mreže, uz izradu UPU-a u granicama obuhvata utvrđenim ovim Planom:

· urbanom transformacijom je potrebno osigurati primjerene uvjete rada u zonama koje su namijenjene gospodarstvu, a neuređene su i dijelom infrastrukturno neopremljene; ne dopušta se gradnja stambenih građevina, postojeće građevine mogu se zadržati do prenamjene,

· za građevnu česticu poslovne namjene Ppmin=1000 m2, Kig=0,4, KigP=0,6, kisN=1,60, V=15 m (osim tehnološki uvjetovanih dijelova građevine ukoliko to dopuštaju lokalni uvjeti te sigurnosni i ekološki kriteriji), građevine se mogu graditi kao slobodnostojeće ili prislonjene zabatnim zidovima u kom slučaju se ovi cijelom visinom moraju izvesti kao protupožarni, E=Po+P+3, udaljenost od granice građevne čestice minimalno pola visine do vijenca ali ne manje od 4 m, minimalna udaljenost od javno prometne površine 5 m, minimalno 20% površine čestice uređeno kao zelena površina,

građevna čestica mora imati pristup na javno-prometnu površinu minimalne širine kolnika za dvosmjerne novoplanirane prometnice 6,0 m,

· na rubovima radne zone (na rubnim građevnim česticama) potrebno je formirati pojas pejzažnog i zaštitnog zelenila kao tampon prema susjednoj izgradnji, posebno zonama namijenjenim pretežito ili djelomično stanovanju.

Omogućava se, kroz propisane urbanističke planove uređenja, unutar zone gospodarske namjene I (Mejaši, zapadni dio, sjeverno od Težačkog puta a istočno od Zbora narodne garde) formiranje zona ili građevnih čestica mješovite namjene M1 i M2 do maksimalno 20% obuhvata cijele zone.

Posebna pravila – ugostiteljska i turistička namjena T1

Pokazatelji za građevne čestice:

· maksimalni kig=0,4,

· maksimalni kis=3,0,

maksimalni kisN=1,5,

· 20% od površine zelena površina.

Posebna pravila – javna i društvena namjena

· prema programu i normativima osnovne namjene,

· omogućava se izgradnja novih građevina temeljem ovog Plana: visinu građevine uskladiti s prevladavajućom visinom građevina iste tipologije i lokalnim uvjetima, najveća izgrađenost kig=0,40 (nadzemni) i kigP=0,80, maksimalni kisN=1,6, minimalna udaljenost građevine od ruba parcele pola visine do vijenca građevine,

· omogućava se zamjena postojećih građevina temeljem ovog Plana uz mogućnost povećanja kisN do 20%, do maksimalno kisN=1,6, maksimalni kigP=0,80 te uz poštivanje odmaka građevine od ruba parcele pola visine do vijenca građevine,

· omogućava se rekonstrukcija (nadogradnja, dogradnja) temeljem ovog Plana maksimalne nadograđene/dograđene površine jednake površini karakteristične etaže postojeće građevine, uz poštivanje tipoloških obilježja građevine, te uz poštivanje minimalnog odmaka građevine od ruba parcele pola visine do vijenca građevine,

· unutar zone ove namjene omogućava se uređenje športskih i rekreacijskih te javnih zelenih površina.

Središnji dio Pazdigrada uz Lovrinačku ulicu (P19)

Unutar obuhvata od cca 1850 m2 omogućava se gradnja stambeno – poslovnih sadržaja (maksimalno 6 nadzemnih etaža), maksimalni BRPN 4400 m2.

Put Supavla i Zrinsko Frankopanska (P20)

Unutar obuhvata od cca 9000 m2 omogućava se gradnja poslovno-stambenih sadržaja maksimalni BRPN 18000 m2.

Obvezna provedba urbanističko arhitektonskog natječaja šireg područja (uključujući potez uz Put Supavla, Turska kula sa crkvicom sv. Trojice) na temelju programa i programskih smjernica prihvaćenih od Gradskog poglavarstva. Programom natječaja i kroz izradu propisanog UPU-a osigurati sanaciju poteza uz Put Supavla.

Nova regulacija na pretežito neizgrađenom prostoru

Članak 74.

Opća pravila

· definiranje ulične mreže i urbane strukture te potrebne komunalne opreme i mreže javnih sadržaja i otvorenih javnih prostora,

· novom parcelacijom formirati racionalnu urbanu matricu,

· formiranje uličnih poteza srednjom i gdje je moguće visokom izgradnjom, posebno uz značajne gradske ulice u cilju unošenja elemenata urbanističkog reda,

urbana obnova kroz uklanjanje i zamjenu neuvjetnih građevina čije stanje i namjena nisu adekvatni planiranim namjenama i položaju u gradu.

Posebna pravila – mješovita namjena M1 i M2

Omogućava se izgradnja ulične mreže, komunalno opremanje i nova izgradnja uz izradu UPU-a u granicama obuhvata utvrđenim ovim Planom:

· građevne čestice uz glavne gradske ulice (Kralja Držislava, Zagorski put i dr.) formirati što je moguće bliže ortogonalnoj matrici,

· za novu izgradnju slobodnostojećih građevina minimalna površina parcele Ppmin=600 m2; maksimalni kig=0,25, kigP=0,5, E=Po+P+2, kis=1,50, kisN=0,75, minimalna širina fronte građevne čestice slobodnostojeće građevine (ulične strane parcele) šmin=16 m, minimalna udaljenost građevine od granica čestice V/2 (V je visina građevine do vijenca), maksimalna tlocrtna površina pod nadzemnim dijelom građevine za slobodnostojeće građevine 250 m2,

· dozvoljava se izgradnja slobodnostojećih građevina na Ppmin=800 m2; maksimalni kig=0,3, kigP=0,5, E=Po+P+3, kis=2,00, kisN=1,2, minimalna udaljenost građevine od granica čestice V/2 (V je visina građevine do vijenca) ili pola visine do vijenca građevine,

· za novu izgradnju dvojnih građevina Ppmin=400 m2; maksimalna tlocrtna površina dvojne građevine ukupno 300 m2, kig=0,25, kigP=0,5, E=Po+P+2, kis=1,50, kisN=0,75, minimalna širina fronte građevne čestice slobodnostojeće građevine (ulične strane parcele) šmin=14 m, minimalna udaljenost građevine od granica parcele V/2 (V je visina građevine do vijenca),

· udaljenost građevine (građevni pravac) od ulice odnosno regulacijskog pravca 5 m, od susjedne građevne čestice pola visine do vijenca,

· minimalno 30% površine građevne čestice obraditi kao zelenu površinu, uključujući visoko i nisko zelenilo,

ukoliko se postojeća građevina većih pokazatelja izgrađenosti od gornjih zamjenjuje novom kisN se može zadržati uz zadovoljenje standarda smještaja vozila u mirovanju prema normativu.

U cilju formiranja uličnih poteza većeg urbaniteta, posebno uz glavne gradske ulice, omogućava se kroz izradu UPU-a (u granicama obuhvata utvrđenim ovim Planom) na do 30% za zone M1 (60% za zone M2) od površine svih građevnih čestica u pojedinoj zoni ove namjene:

· izgradnja novih građevina i zamjena postojeće neuvjetne izgradnje srednjom i visokom izgradnjom mješovite namjene visine do 5 nadzemnih etaža te uz obvezu javnog prizemlja (poslovni, ugostiteljsko turistički ili javni i društveni sadržaji), maksimalne visine do vijenca 16m mjereno od mjerodavne kote, obvezna izvedba ravnog krova (maksimalnog nagiba 8% ili bačvastog krova),

· za novu izgradnju visokih slobodnostojećih građevina Ppmin=1500 m2; kig=0,30, kigP=0,60, minimalna udaljenost građevine od granica susjedne čestice V/2 (V je visina građevine do vijenca),

· kolni pristup građevnoj čestici je potrebno ostvariti sa sekundarne prometnice, obvezno je planiranje drvoreda i zelenog pojasa uz kolnik glavne ulice, udaljenost građevnog pravca od regulacijskog pravca ulice 5-20 m, ovisno o značaju i profilu ulice.

Ukoliko se izrađuje urbanistički ili urbanističko arhitektonski natječaj prostorne cjeline utvrđuju se slijedeći uvjeti uređenja:

· minimalno 25% obuhvata za javno prometne površine,

minimalno 20% obuhvata za javne zelene, parkovne i rekreacijske površine,

· maksimalni BRPN (nadzemni) mješovite, pretežito stambene namjene 10.000 m2/ha zone ove namjene (bez izgrađenih građevnih čestica koje se zadržavaju),

Gornji pokazatelji obračunavaju se na ukupnu površinu mješovite, pretežito stambene namjene u obuhvatu natječaja, uključujući i građevne čestice postojećih građevina u obuhvatu koje se uklanjaju.

Potez uz Poljičku sjeverno od kompleksa bolnice Firule (P21)

Unutar obuhvata od cca 23000 m2 omogućava se gradnja poslovno-stambenih sadržaja (obvezni udio nestambenih sadržaja unutar obuhvata 60%) maksimalni BRPN 32000 m2.

Obvezna provedba urbanističko arhitektonskog natječaja na temelju programa i programskih smjernica prihvaćenih od Gradskog poglavarstva. Obvezna izrada detaljnog plana uređenja.

Posebna pravila – proizvodna namjena

Omogućava se nova izgradnja te uređenje javnih prostora, posebno ulične mreže, uz izradu UPU-a u granicama obuhvata utvrđenim ovim Planom:

· novom regulacijom je potrebno osigurati primjerene uvjete rada u zonama koje su namijenjene gospodarstvu, ne dopušta se gradnja stambenih građevina, postojeće građevine mogu se zadržati do prenamjene,

· za građevnu česticu proizvodne ili poslovne namjene Ppmin=1000 m2, minimalno 30% ukupne površine svih građevnih čestica moraju biti čestice veće od 2000 m2, maksimalni kig=0,35, kigP=0,6, h=15 m (osim tehnološki uvjetovanih dijelova građevine ukoliko to dopuštaju lokalni uvjeti te sigurnosni i ekološki kriteriji), građevine se mogu graditi kao slobodnostojeće ili prislonjene zabatnim zidovima u kom slučaju se ovi cijelom visinom moraju izvesti kao protupožarni, E=Po+P+3, udaljenost od granice građevne čestice minimalno pola visine do vijenca ali ne manje od 5 m, minimalna udaljenost od javno prometne površine 5 m, minimalno 20% površine čestice uređeno kao zelena površina,
· građevna čestica mora imati pristup na javno-prometnu površinu, minimalna širina kolnika dvosmjerne prometnice s koje se neposredno pristupa na građevnu česticu je 6,0 m,

· smještaj vozila u mirovanju u pravilu se osigurava na građevnoj čestici u skladu s normativima,

· na rubovima radne zone (na rubnim građevnim česticama) potrebno je formirati pojas pejzažnog i zaštitnog zelenila kao tampon prema susjednoj izgradnji, posebno zonama namijenjenim pretežito ili djelomično stanovanju,

· kod rekonstrukcije i zamjene građevina se mogu zadržati postojeći pokazatelji izgrađenosti ako su veći od gore propisanih ukoliko to dopuštaju lokalni uvjeti te sigurnosni i ekološki standardi.

Posebna pravila – poslovna namjena 

Omogućava se nova izgradnja te uređenje javnih prostora, posebno ulične mreže, uz izradu UPU-a u granicama obuhvata utvrđenim ovim Planom:

· minimalno 30% obuhvata za prometne, pješačke i zelene površine,

· minimalna površina građevne čestice poslovne namjene je 1500 m2
· maksimalna nadzemno izgrađena površina 3000 m2/ha,

maksimalni BRPN (nadzemni) nove izgradnje 12000 m2/ha (bez izgrađenih građevnih čestica koje se zadržavaju), odnosno maksimalno 36000 m3/ha (primjenjuje se stroži kriterij,

· u detaljnijem planiranju posebno je potrebno voditi računa o stvaranju slike naselja kroz oblikovanje koridora glavnih prometnica, posebno Ulica kralja Stjepana Držislava i Vukovarske ulice planiranjem izgradnje kvalitetnih uličnih poteza i poteza urbanog zelenila, udaljenost građevnog pravca od regulacijskog pravca ulice kralja Stjepana Držislava i Vukovarske 10 – 20 m.

Gornji pokazatelji obračunavaju se na ukupnu površinu poslovne namjene u obuhvatu UPU-a, uključujući i građevne čestice postojećih građevina u obuhvatu koje se uklanjaju.

Do donošenja UPU-a omogućava se, temeljem ovog Plana, uređenje i nova gradnja unutar prostornih cjelina određenih uličnom mrežom. Pokazatelji izgradnje:

· minimalna veličina građevne čestice 1500 m2,
· maksimalni kig građevne čestice 0,4,
· maksimalna visina građevina 15 m,
· minimalna udaljenost građevina od ruba građevne čestice u skladu s uspostavljenom matricom, ne manje od h/2,
· potreban broj parkirališnih mjesta obvezno je riješiti unutar prostorne cjeline,
· minimalno 20% površine čestice riješiti kao zelenu površinu,
· svaka čestica mora imati pristup na javno prometnu površinu čija je minimalna širina kolnika 6,5 m.

Posebno je potrebno voditi računa o stvaranju slike naselja kroz oblikovanje kvalitetnih uličnih poteza i poteza urbanog zelenila (obvezni drvored), udaljenost građevnog pravca od regulacijskog pravca ulice Kralja Stjepana Držislava i Vukovarske 10 – 20 m.

Omogućava se kroz postupak ishođenja lokacijske dozvole dogradnja ulične mreže u zoni, u skladu s uspostavljenom matricom.
Posebna pravila – ugostiteljsko turistička T1

Omogućava se nova izgradnja te uređenje javnih prostora, posebno ulične mreže, uz izradu UPU-a u granicama obuhvata utvrđenim ovim Planom:

- zona Trstenik

minimalno 20% obuhvata za zelene i parkovne i dodatnih 20% za rekreacijske površine, 

· maksimalni BRPN (nadzemni) nove izgradnje 9.000 m2/ha (bez izgrađenih građevnih čestica koje se zadržavaju),

Omogućava se oblikovanje prostornog akcenta – visoke građevine - na južnom završetku snažne urbane osi Sveučilišne ulice (zona Trstenik), u okviru gornjih pokazatelja izgrađenosti. Za obuhvat propisanog UPU-a zone Trstenik obvezna je provedba urbanističko arhitektonskog natječaja za koji će programske smjernice utvrditi Gradsko poglavarstvo temeljem ovog Plana.

- zona Orišac

· minimalno 20% obuhvata za zelene i parkovne i dodatnih 20% za rekreacijske površine,

· maksimalna nadzemno izgrađena površina pod građevinama 2.000 m2/ha,

· maksimalni BRPN (nadzemni) nove izgradnje 5.000 m2/ha (bez izgrađenih građevnih čestica koje se zadržavaju),

Gornji pokazatelji obračunavaju se na ukupnu površinu ugostiteljsko turističke namjene u obuhvatu UPU-a, uključujući i građevne čestice postojećih građevina u obuhvatu koje se uklanjaju.

Zona ugostiteljsko turističke namjene T1 sjeverno od gradskog projekta Duilovo se koristi za rješavanje parkirališnih ili garažnih kapaciteta u funkciji hotela.

Zona ugostiteljsko turističke namjene T1 zapadno od auto kampa u Stobreču - pokazatelji za građevne čestice:

· maksimalni kig=0,4,

maksimalni kis=3,0,

· maksimalni kisN=1,5,

· 20% čestice zelena površina.

Posebna pravila – javna i društvena namjena

· prema programu i normativima osnovne namjene,

· omogućava se izgradnja novih građevina temeljem ovog Plana: visinu građevine uskladiti s prevladavajućom visinom građevina iste tipologije i lokalnim uvjetima, najveća izgrađenost kig=0,40 i kigP=0,80, maksimalni kisN=1,6, minimalna udaljenost građevine od ruba parcele pola visine do vijenca građevine,

· omogućava se zamjena postojećih građevina temeljem ovog Plana uz mogućnost povećanja kisN do 20%, do maksimalno kisN=1,6, maksimalni kigP=0,80 te uz poštivanje odmaka građevine od ruba parcele pola visine do vijenca građevine,

· omogućava se rekonstrukcija (nadogradnja, dogradnja) temeljem ovog Plana maksimalne nadograđene/dograđene površine jednake površini karakteristične etaže postojeće građevine, uz poštivanje tipoloških obilježja građevine, te uz poštivanje minimalnog odmaka građevine od ruba parcele pola visine do vijenca građevine,

· unutar zone ove namjene omogućava se uređenje športskih i rekreacijskih te javnih zelenih površina.

8.5.3.2. Djelomično izgrađeni prostori - postojeća regulacija na temelju usvojenih planova

Članak 75.

Opća pravila

· izgradnja ulične mreže i urbane strukture te potrebne komunalne opreme i mreže javnih sadržaja i otvorenih javnih prostora,

· urbana obnova kroz uklanjanje i zamjenu neuvjetnih građevina čije stanje i namjena nisu adekvatni planiranim namjenama i položaju u gradu.

Posebna pravila – mješovita namjena M1

Zona Žnjan – djelomično realizirana izgradnjom gradskih blokova. Koncept izgradnje naselja ugrožen je bespravnom izgradnjom. Budućim planiranjem i izgradnjom maksimalno respektirati izvorno rješenje kroz okrupnjavanje parcela i formiranje uličnih poteza. Maksimalna izgrađenost zone 12000 m2 BRPN/ha.

Zona Lazarica – djelomično realizirana stambeno-poslovnom izgradnjom. Omogućava se izmjena važećeg detaljnijeg plana na način da se omogući manje arhitektonsko preoblikovanje građevina uz zadržavanje brutto razvijene površine građevina.

Posebna pravila – mješovita namjena M3

· minimalno 25% površine za čestice javno prometnih i zelenih površina,

· maksimalni BRPN nove izgradnje 7.500 m2/ha (bez izgrađenih građevnih čestica koje se zadržavaju)
· obvezni udio sadržaja ugostiteljske i turističke namjene je 10% ukupnog BRPN (nadzemnog) zone za ove sadržaje.

Posebna pravila – ugostiteljsko turistička T1

primarno osigurati izgradnju sadržaja i uređenje površina za javno prometne, zelene, rekreacijske i parkirališne površine,

· maksimalni kig građevne čestice ugostiteljsko turističke namjene 0,3,

· maksimalni kig građevne čestice ugostiteljsko turističke namjene kis= 1,5,

u oblikovanju građevina voditi računa o vizualnoj eksponiranosti i potrebi sanacije narušenog urbanog prostora.

Za građevinsku česticu hotelskog kompleksa hotela Split utvrđuju se slijedeći maksimalni pokazatelji:

· kig=0,4

· kis=3,0

· kisN=1,5.

Posebna pravila - poslovna namjena – rasadnici – K4

Maksimalna površina pod građevinama do 15% zone. Maksimalna visina građevina Po+P+3.

Posebna pravila – javna i društvena namjena

· prema programu i normativima osnovne namjene,

· omogućava se izgradnja novih građevina temeljem ovog Plana: visinu građevine uskladiti s prevladavajućom visinom građevina iste tipologije i lokalnim uvjetima, najveća izgrađenost kig=0,40 i kigP=0,80, maksimalni kisN=1,6, minimalna udaljenost građevine od ruba parcele pola visine do vijenca građevine,

omogućava se zamjena postojećih građevina temeljem ovog Plana uz mogućnost povećanja kisN do 20%, do maksimalno kisN=1,60, maksimalni kigP=0,80 te uz poštivanje odmaka građevine od ruba parcele pola visine do vijenca građevine,

· omogućava se rekonstrukcija (nadogradnja, dogradnja) temeljem ovog Plana maksimalne nadograđene/dograđene površine jednake površini karakteristične etaže postojeće građevine, uz poštivanje tipoloških obilježja građevine, te uz poštivanje minimalnog odmaka građevine od ruba parcele pola visine do vijenca građevine.

8.5.3.3. Zaštitne i vrijedne pejzažne površine

Članak 76.

Opća pravila

· čuvanje vrijedne prirodne ili kulturne baštine i prirodnog krajobraza uz sudjelovanje nadležnih službi, zabrana izgradnje (osim uz posebne uvjete i suglasnost nadležne službe zaštite) i postupno uklanjanje postojećih bespravnih građevina (posebno onih vizualno eksponiranih), koje bitno narušavaju integritet zaštićenog objekta i značajne vizure čiji je zaštićeni objekt dio (pogledi s glavnih gradskih prometnica),;

· planiranje hortikulturnog rješenja kojim se umanjuje negativni utjecaj neplanskih građevina i sanira slika grada s glavnih prometnica, posebno sadnjom drvoreda uz prometnice;

Posebna pravila

Prostori: Kamen, Kila

omogućava se privremeno poljoprivredno korištenje kroz postavljanje plastenika i staklenika na minimalnoj udaljenosti od 20 m od regulacijskog pravca gradskih ulica; maksimalna visina plastenika ili staklenika 3 m do vijenca, minimalne udaljenosti od ruba parcele jednaka visini do vijenca,
ne dopušta se poljoprivredna proizvodnja na otvorenom za potrebe ljudske prehrane na udaljenosti od 40 m od ruba kolničkog traka glavnih gradski i gradskih ulica odnosno 20 m za ostale prometnice.
Prostor: Žrnovnica

· održavanje i zaštita kultiviranog krajobraza (tradicionalno obrađivani povrtnjaci, voćnjaci i oranice) uz zadržavanje postojeće parcelacije, bez nove izgradnje i proširivanja i asfaltiranja postojećih putova.

Prostor: Orišac

· omogućava se, na temelju obveznog UPU-a u granicama obuhvata utvrđenim ovim Planom, pored čuvanja, unapređenja i održavanja prirodnog krajobraza, uređenje staza i vidikovaca te izgradnja do 3 ugostiteljske građevine bez smještaja (restoran, konoba i sl.) maksimalne površine 100 m2 BRP svaki.

8.5.3.4. Vrijedne pejzažne površine s rekreacijskim ili turističkim sadržajima

Članak 77.

Posebna pravila – rekreacijska namjena R2

Omogućava se uređenje ovih prostora uz izradu UPU-a u granicama obuhvata utvrđenim ovim Planom:

omogućava se na prostoru Žrnovničkog blata realizacija rekreacijskih i sportskih sadržaja na otvorenom uz zadržavanje minimalno 50% prirodnog terena,

· omogućava se izgradnja manjih pratećih građevina koje služe osnovnoj rekreacijskoj djelatnosti (sanitarije, garderobe i manji ugostiteljski sadržaji) do 50 m2 BRP/ha uređene sportsko rekreacijske površine; ove prateće građevine se mogu graditi istovremeno ili nakon uređenja otvorenih rekreacijskih sadržaja; ne dozvoljava se izgradnja građevina u pojasu 100 m od zapadnog ruba rijeke Žrnovnice,

· uz zapadnu obalu rijeke Žrnovnice planirati šetnicu (lungo fiume) i biciklističku stazu uz izgradnju pješačkog nadvožnjaka preko postojeće ceste D 8,

· potrebe smještaja vozila u mirovanju riješiti u pojasu 50 m istočno od ceste za TTTS.

Posebna pravila – uređeno zelenilo Z3

Omogućava se rekonstrukcija postojećih i izgradnja manjih pratećih građevina (ugostiteljski sadržaji bez smještaja i rekreacijski sadržaji) do ukupno 300 m2 po hektaru uređene zelene površine, maksimalne visine P, uz očuvanje visoke vegetacije i krajobraznih odlika terena.

Posebna pravila – ugostiteljsko turistička namjena T3

Omogućava se uređenje ovih prostora uz izradu UPU-a u granicama obuhvata utvrđenim ovim Planom:

· uređenje prostora kampa Stobreč u funkciji auto kampa (smještaj šatora ili autonomnih vozila za boravak) uz prateće i rekreacijske sadržaje;

· obvezno je maksimalno poštivanje postojećeg zelenila;

· omogućava se rekonstrukcija, zamjena ili izgradnja građevina u funkciji auto kampa (sanitarije, recepcija, ugostiteljski sadržaji, trgovina) do 400 m2 BRP/ha uređene površine auto kampa; ove prateće građevine se mogu graditi istovremeno ili nakon uređenja prostora za kampiranje,

8.6.
Gradski projekti

Članak 78.

Gradski projekti su zahvati većeg mjerila koji zadovoljavaju jedan ili više slijedećih kriterija:

· urbani zahvati na posebno vrijednim područjima grada,

· urbani zahvati koji su namjenom od posebnog interesa za grad,

· urbani zahvati koji značajno doprinose slici i doživljaju grada,

· urbani zahvati kompleksne sanacije, obnove i reurbanizacije.

Gradski projekti se temelje na četiri osnovna principa:

· integralnost, jer pretpostavlja cjelovito sagledavanje potreba i mogućnosti grada i posebno dijela grada u kojem se realizira i na taj  način nadilazi fragmentarnost detaljnih planova,

· provedivost i prezentabilnost, jer planira i koordinira intervencije koje se provode u definiranom vremenskom razdoblju i na način koji kroz razradu i vizualnu prezentaciju dodatno motivira urbane aktere i privlači investitore – partnere,

· fleksibilnost i održivost, jer putem procjene utjecaja intervencije ocjenjuje njezinu održivost u odnosu na ukupni urbani kontekst, i već u fazi programiranja utvrđuje čvrste i nepromjenjive elemente, te one elemente koji se mogu mijenjati u fazama razrade i pregovaranja ili nakon dodatnih analiza,

participacija svih urbanih aktera, transparentna procedura i usuglašavanje javnog i privatnog interesa (javno-privatno partnerstvo).

Kao temeljni kriteriji realizacije gradskih projekata utvrđuju se:

zaštita javnog interesa i poštivanje općih ciljeva razvoja Grada, koji se iskazuju kroz GUP i Osnove gospodarskog razvitka Grada Splita,

· fleksibilnost programa kao pretpostavka za pregovaranje javnog i privatnog sektora,

visok stupanj javnosti i demokratske kontrole procedure u svim fazama realizacije (sudjelovanje stručnih udruga, neprofitnog sektora i ukupne urbane javnosti).

Obzirom da nije moguće unaprijed egzaktno ocijeniti investicijsku privlačnost pojedinog gradskog projekta, potrebno je osigurati određeni stupanj fleksibilnosti u definiranju sadržaja projekta. Istovremeno treba definirati stabilne elemente projekta od kojih se ne može odstupiti i koji su rezultat sagledavanja širih javnih interesa i usklađivanja sa ukupnim ciljevima razvoja grada. Fleksibilni elementi programa gradskih projekata se razrađuju kroz procedure pregovaranja između gradske uprave i zainteresiranih partnera (investitora). Za razliku od elemenata programa gradskog projekta koji zahtijevaju određenu fleksibilnost, nužno je detaljno definirati sve elemente procedure pregovaranja, usuglašavanja programa izgradnje i drugih uvjeta javno-privatnog partnerstva. Ova procedura mora osigurati ravnopravnost potencijalnih partnera te jamčiti dostupnost informacija, javnost rada i puno sudjelovanje svih urbanih aktera (nevladine udruge, strukovne organizacije, mjesna samouprava i zainteresirani građani).

GUP utvrđuje programe i osnovne smjernice za svaki pojedini gradski projekt kao podlogu za daljnji postupak koji uključuje:

· promoviranje strateških gradskih projekata (city marketing),

· pregovori između predstavnika Grada, potencijalnih investitora i stručnih službi i institucija te postizanje javno-privatnih partnerstava oko usuglašenog programa izgradnje,

javni urbanistički ili urbanističko-arhitektonski natječaj (osim gradskih projekata Dračevac i Karepovac) prema usuglašenom programu izgradnje,

· izrada UPU temeljem natječajnog rješenja.

Članak 79.

8.6.1.
Gradska luka – zapadna obala

· uređenje zapadne obale gradske luke u funkciji turizma (hotelski smještajni, trgovački, poslovni, ugostiteljski i kulturni sadržaji) kroz izgradnju novih i prenamjenu postojećih građevina,

rekonstrukcija hotela Marjan u postojećim gabaritima uz mogućnost 15% povećanja BRPN-a bez povećanja postojeće maksimalne katnosti i to na temelju GUP-a, a prije provođenja propisane procedure Gradskog projekta,
· rekonstrukcija ili zamjena ostalih građevina u obuhvatu u postojećim gabaritima ili prema donjim pokazateljima,

· rekonstrukcija obalne linije za potrebe prometa (dva kolnička traka i parkiranje),

· zaštićuje se namjena i funkcija uzobalne šetnice (lungomare) te se štiti njen kontinuitet, garantira se pravo šetača na izravni vizualni kontakt s morskom obalnom linijom kao i nesmetani pogled na akvatorij luke te povijesnu jezgru,

· ne dopuštaju se intervencije u akvatorij radi formiranja novih javnih obalnih površina za potrebe pomorskog prometa (charter, izletničke linije, ...) i pristana za megajahte, niti jaružanje plićaka od povijesnog mandraća Matejuške do Sustipana bez posebnih uvjeta nadležne službe zaštite,

· unutar obuhvata od cca 5,0 ha omogućava se nova izgradnja do maksimalno 60.000 m2 BRPN (uključujući postojeće građevine koje je moguće rekonstruirati ili zamijeniti), ukupno cca 600 soba visoke i više kategorije, javni garažni kapaciteti 200 mjesta,

moguće ograničenje gornjih kapaciteta je smještaj vozila u mirovanju,

· Gradska luka se rješava u prvoj fazi na razini anketnog urbanističkog natječaja kao cjelina pri čemu će se sagledati i mogućnost povezivanja istočne i zapadne obale. U drugoj fazi na razini urbanističko arhitektonskog natječaja za gradski projekt  Gradska luka – zapadna obala će se ispitati i mogućnost faksimilske obnove zgrade bivšeg Gusarevog doma i njene nove namjene.

Članak 80.

8.6.2.
Gradska luka – istočna obala

· uređenje istočne obale primarno u funkciji pomorsko putničkog prometa i veze na ostale vidove prometa (autobusni i željeznički terminal, parkirališni i garažni prostori), i realizacija novog cestovnog pristupa

· izgradnja gradskog programa sadržaja namijenjenog kulturnim, kongresnim, trgovačkim, turističko-ugostiteljskim i zabavnim funkcijama,

· intervencije u prostoru Dalmacijavina i glavnog lukobrana - program novih lučkih sadržaja i ljetnih vezova,

· održavanje Katalinića briga kao prostora krajobrazne vrijednosti uključujući spomen svjetionik „Pomorac“. Postojeće legalne građevine mogu se rekonstruirati bez izmjene gabarita i mijenjati namjenu primjerenu karakteru zone,

· omogućava se rekonstrukcija i prenamjena građevine MUP-a  (bivši istražni zatvor) u hotel uz zadržavanje postojećeg nadzemnog volumena bez povećanja visine, na temelju ovog Plana a prije provođenja propisane procedure za ovaj gradski projekt,
·  unutar obuhvata od cca 17,5 ha omogućava se nova izgradnja do maksimalno 130.000 m2 BRPN (sklop polifunkcionalnih gradskih dvorana - kongresni centar, trgovina i usluge, javni garažni kapaciteti 1000 mjesta),

· Gradska luka se rješava u prvoj fazi na razini anketnog urbanističkog natječaja kao cjelina pri čemu će se sagledati i mogućnost povezivanja istočne i zapadne obale, a u drugoj fazi na razini urbanističko arhitektonskog natječaja za gradski projekt  Gradska luka – istočna obala.

Članak 81.

8.6.3.
Gradski projekt Poljud

· sanacija devastiranog obalnog prostora, uređenje (korekcija) obalne crte uz sudjelovanje nadležne službe zaštite kulturne baštine i izrade studije utjecaja na okoliš te analizu mogućnosti korištenja ljekovitog blata,

· unutar obuhvata od cca 17,0 ha omogućava se nova izgradnja primarno sportskih i rekreacijskih sadržaja (uređivanje tri postojeća travnata terena, izgradnja garaže na mjestu parkirališta te dva terena s umjetnom travom na krovu, teniski centar s otvorenim i zatvorenim igralištima, prostori veslačkog kluba, bejzbol i ragbi igrališta, otvoreni bazen),

· zona sportskih klubova, ugostiteljskih i zabavnih sadržaja na proširenom lukobranu,

· sportske luke (postojećih cca 400 i novih do 600 vezova) s pratećim uslugama i

· moguće korištenja dijela kapaciteta za potrebe sajmova,kulturnu, javnu i društvenu namjenu.

Članak 82.

8.6.4.
Gradski projekt Stari Hajdukov plac

parterno uređenje terena u funkciji javne parkovne površine minimalno 25% obuhvata. Novi park rješava se na način da se osigura nesmetana vizura i potez zelenila Vidovića park – Stari Hajdukov plac – Park šuma Marjan i uz obveznu sadnju drvoreda uz Matoševu ulicu,

mogućnost izgradnje prvenstveno u rubnim dijelovima zone uz očuvanje vizure na Marjan i cjeline šireg prostora koji uključuje i Park Emanuela Vidovića. Rekonstrukcija prostora uz Plinarsku ulicu – baletni studio, mala scena, koncertni prostor, poteza uz Zrinsko-Frankopansku u sklopu ukupnog parkovnog rješenja zone, poteza uz Nazorovu za smještaj športske dvorane OŠ Marjan,

prometnim rješenjem zone organizirati pristupe garažnim kapacitetima i nove postaje javnog gradskog prijevoza,

· podzemna garaža (ispod igrališta i Kragićeve poljane), u sklopu ponude javnih gradskih garaža, te za potrebe nove izgradnje, javni garažni kapaciteti 400 mjesta, moguća gradnja ispod rekreacijskih površina,

· izgradnja novih javnih i društvenih, posebno kulturnih sadržaja (muzej sporta), tržnice te smještajnih kapaciteta u sklopu turističke ponude,

· unutar obuhvata gradskog od cca 6,0 ha omogućava se nova izgradnja do maksimalno 10.000 m2 BRPN.

Članak 83.

8.6.5.
Gradski projekt Brodarica

· zona primarno športske i rekreacijske te poslovne namjene

· športski kompleks u funkciji amaterskog i profesionalnog športa – stadion s maksimalno 15000 gledatelja s pratećim sadržajima (sportske dvorane i pomoćni prostori),

· podzemna parking garaža u funkciji kompleksa, te u funkciji sustava javnih gradskih garaža

· mogući trgovački, uredski i smještajni kapaciteti u sklopu športske i turističke ponude

unutar obuhvata od cca 34,0 ha omogućava se nova izgradnja do maksimalno 55.000 m2 BRPN.

Članak 84.

8.6.6.
Gradski projekt Kopilica

zona a

Obuhvat zone cca 68,7 ha uz moguće uređenje (korekcije) obalne linije u funkciji nove gradske rive, lučkog područja i gospodarske zone.

· zona lučkih, gospodarskih (proizvodnih, poslovnih, uslužnih sadržaja), javnih i društvenih, kulturnih, ugostiteljsko turističkih, sportskih i rekreacijskih sadržaja,

· minimalno 40% obuhvata za javne prometne, pješačke i zelene površine,

· maksimalna nadzemno izgrađena površina pod građevinama 3.000 m2/ha obuhvata,

· maksimalni BRPN (nadzemni) nove izgradnje 12.000 m2/ha obuhvata (bez izgrađenih građevnih čestica koje se zadržavaju), odnosno maksimalno nadzemno 42.000 m3/ha (potrebno je zadovoljiti obadva kriterija).

zona b
Obuhvat zone cca 21,3 ha.

· zona prometnih funkcija i pratećih poslovnih, uslužnih i ugostiteljsko turističkih sadržaja,

· glavni željeznički kolodvor i stajališta javne gradske željeznice, poštanski centar,

sekundarni željeznički kolosijeci u funkciji opskrbe i povezivanja radnih zona i teretnog prometa,

· glavni autobusni kolodvor (međugradski i međumjesni promet),

· podzemne parking garaže u funkciji prometnih, javnih i poslovnih namjena,

· kapaciteti nove izgradnje maksimalno 160.000 m2 nadzemni BRPN.

zona c

Obuhvat zone cca 12,0 ha.

· zona gospodarskih (poslovnih, uslužnih, trgovačkih sadržaja), javnih i društvenih, ugostiteljsko turističkih i sportskih i rekreacijskih sadržaja i stambenih sadržaja (maksimalni udio stambenih sadržaja do 10% nadzemnog BRP-a),

· minimalno 30% obuhvata za javne prometne, pješačke i zelene površine,

· minimalna površina građevne čestice je 1500 m2,

· maksimalna nadzemno izgrađena površina pod građevinama 3.000 m2/ha obuhvata,

· maksimalni BRPN (nadzemni) nove izgradnje 14.000 m2/ha obuhvata (bez izgrađenih građevnih čestica koje se zadržavaju).

Programom za javni urbanističko-arhitektonski natječaj treba predvidjeti anketno ispitivanje mogućnosti  rješavanja nove prometne mreže cjelovite zone s povezivanjem sjeverne strane poluotoka s Kaštelima mostom.

Članak 85.

8.6.7.
Gradski projekt Duilovo

· zona primarno turističkih, sportskih i rekreacijskih sadržaja,

uređenje nasutog platoa i izgradnja turističkih,javnih, poslovnih i uslužnih sadržaja s oblikovanjem nove gradske rive,

· izgradnja marine s 400 vezova i sportski centar (jedrenje),

· uređenje gornjeg platoa - teniski centar, smještajni kapaciteti,

unutar obuhvata od cca 24,0 ha (bez današnjeg kompleksa hotela Zagreb) omogućava se nova izgradnja do maksimalno 160.000 m2 BRPN (uključujući zamjenu neuvjetnih postojećih građevina),
omogućava se rekonstrukcija i prenamjena današnjeg kompleksa hotela Zagreb uz povećanje BRPN do maksimalno 10%, na temelju ovog Plana a prije provođenja propisane procedure za ovaj gradski projekt,
· uzduž obale (na nasutom platou) je obvezno planirati javnu obalnu šetnicu i javni prostor nove Rive kao dio kontinuirane dužobalne šetnice južnom obalom poluotoka,

 u obuhvatu se vrši rekonstrukcija i dogradnja uređaja za pročišćavanje otpadnih voda Duilovo.

Članak 86.

8.6.8.
Gradski projekt Karepovac

· sanacija gradskog deponija, selekcija, obrada i odnošenje materijala deponija,

programiranje prostora kao dugoročnog gradskog resursa vlasnički definiranog (današnje odlagalište) i prometno opremljenog,

· uređenje i izgradnja – mješovita namjena (nakon planskog razdoblja, uključujući buduću moguću prenamjenu južnog dijela (zaštitno i pejzažno zelenilo).

Članak 87.

8.6.9.
Gradski projekt Meje

· kulturni i znanstveni sadržaji od značaja za Grad, Županiju i Državu, te izuzetno javne i društvene sadržaje koji služe susjednom stanovanju,

unutar obuhvata od cca 2,5 ha omogućava se nova izgradnja do maksimalno 30.000 m2 BRPN (uključujući zamjenu postojećih građevina).
Članak 88.

8.6.10.
Gradski projekt Dračevac

· prenamjena prostora u kompleks pretežito poslovnih, javnih i društvenih sadržaja,

· zadržavanje, uz mogućnost rekonstrukcije, postojećeg vjerskog objekta,

isključuje se mogućnost stambene izgradnje,

· unutar obuhvata od cca 14,0 ha omogućava se nova izgradnja do maksimalno ukupno 135.000 m2 BRPN (uključujući postojeće građevine).
Članak 89.

8.6.11.
Gradski projekt Sportski centar istok

· športski i rekreacijski sadržaji u funkciji amaterskog i profesionalnog športa, prateći ugostiteljsko turistički, poslovni (uključivo sajamski programi), javni i društveni sadržaji,

· unutar obuhvata od cca 11,0 ha omogućava se nova izgradnja do maksimalno  80.000 m2 BRPN.

MJERE OČUVANJA I ZAŠTITE KRAJOBRAZNIH I PRIRODNIH VRIJEDNOSTI I KULTURNO – POVIJESNIH CJELINA

Članak 90.

Mjere očuvanja i zaštite krajobraznih i prirodnih vrijednosti i kulturno - povijesnih cjelina propisani su zakonom i drugim propisima te ovim odredbama. Mjere očuvanja i zaštite kulturno – povijesnih cjelina sadržane su i u Konzervatorskoj podlozi Prostornog i Generalnog urbanističkog plana Grada Splita, Ministarstvo kulture, Uprava za zaštitu kulturne baštine, Konzervatorski odjel u Splitu što je prilog Generalnog urbanističkog plana Splita.

Sukladno najnovijim dostignućima zaštite spomenika, a posebno onih registriranih na UNESCO-voj listi Svjetske baštine u kojoj je povijesna jezgra Grada Splita izraditi će se Strateški plan i Plan upravljanja kojim će se urediti upravljanje resursima zaštićenog kulturnog dobra s Liste svjetske baštine.

Članak 91.

9.1.
Mjere očuvanja i zaštite krajobraznih i prirodnih vrijednosti

U Generalnom planu određen je način zaštite, uređivanja i korištenja Park šume Marjan i spomenika parkovne arhitekture (Strossmayerov park) na temelju Zakona o zaštiti prirode i drugih podzakonskih akata i dokumenata zaštite prirode.

A
Dijelovi prirode zaštićeni na temelju Zakona o zaštiti prirode

B
Dijelovi prirode koji se predlažu za zaštitu na temelju Zakona o zaštiti prirode

C
Dijelovi prirode koji se štite mjerama Generalnog plana

Krajobrazne cjeline i prirodne vrijednosti čuvat će se i štititi osobito:

· njegovanjem specifičnosti prostornih cjelina – krajobraznih mikroprostora i karakterističnih slika prostora uvjetovanih prirodnim obilježjima i kulturno – povijesnim nasljeđem;

· očuvanjem i obnovom kulturnih i estetskih vrijednosti krajobraza;

· zaštitom područja prirodnih biotopa;

· osiguranjem ravnoteže i sklada između urbaniziranih dijelova grada i njihova prirodnog okruženja (obala, more, šume, kultivirani krajobraz).

Prirodna krajobrazna makrocjelina na području grada osigurava se čuvanjem prostornih cjelina:

Park šuma Marjan:

određivanjem namjene i korištenja prostora sukladno vrijednosti i karakteru zaštite;

· očuvanjem karakteristične konfiguracije poluotoka i istaknutih reljefnih točaka s kvalitetnim vizurama;

· očuvanjem neizgrađenih površina, te strukture i primjerenog mjerila izgrađenog okoliša;

· zaštitom osobito vrijednih prirodnih prostora i kulturno- povijesnih građevina.

More i morska obala:

· očuvanjem vrijednosti morske obale i neizgrađenih dijelova obale sukladno namjeni i korištenju prostora;

očuvanjem specifičnih krajobraznih vrijednosti obale (prirodna obala, pokosi i sl.);

· uređenjem dijelova obale za različite sadržaje uz očuvanje mora i podmorja.

Dolina Žrnovnice:

· određivanjem namjene i korištenja prostora sukladno vrijednosti i karakteru zaštite;

očuvanjem temeljnih krajobraznih obilježja kao prostora biološke raznolikosti;

· očuvanjem kvalitete podzemnih voda racionalnim planiranjem površina.

Veći parkovi, zaštitne zelene površine:

· očuvanjem temeljnih krajobraznih obilježja prostora.

Mjere očuvanja, zaštite i uređivanja javnih zelenih površina, zaštitnih zelenih površina i drugih neizgrađenih površina određene su i urbanim pravilima ovih odredbi.

A
Dijelovi prirode zaštićeni na temelju Zakona o zaštiti prirode:

1. Park šuma Marjan, 1964. godine Rješenjem o utvrđivanju poluotoka Marjan sa Sustipanom utvrđena zaštita u kategoriji rezervata prirodnog predjela (park-šuma) a 1988. godine izmjenom Rješenja o utvrđivanju poluotoka Marjan sa Sustipanom u kategoriji rezervata prirodnog predjela (park-šuma) izmijenjene su granice i utvrđena zaštita u kategoriji park – šume u veličini od oko 307 ha. Svi zahvati na Marjanu moraju biti u skladu s Gospodarskom osnovom Park šume Marjan.

Posebne uvjete zaštite prirode u postupku izdavanja lokacijske dozvole za građenje i izvođenje radova i zahvata na području Park šume Marjan utvrđuje upravno tijelo nadležno za poslove zaštite prirode na temelju Prostornog plana područja posebnih obilježja Park šume Marjan koji donosi Županijska skupština, te planova gospodarenja i upravljanja, kao i pravilnika o unutarnjem redu koje donosi nadležna javna ustanova za upravljanje Park šumom Marjan.

Temeljem ovog Plana utvrđuje se mogućnost izvođenja zahvata u prostoru koji se odnose na izgradnju infrastrukturnih objekata uz obvezu izbjegavanja ili svođenja na najmanju mjeru oštećenja prirode. Tijekom izvođenja zahvata nositelj zahvata je dužan djelovati tako da u najmanjoj mjeri oštećuje prirodu te da po završetku zahvata uspostavi ili približi stanje u prirodi onom stanju koje je bilo prije zahvata.

B
Dijelovi prirode koji se predlažu za zaštitu na temelju Zakona o zaštiti prirode:

1. Značajni krajobraz – dio područja toka rijeke Žrnovnice

2. Spomenik parkovne arhitekture, Strossmayerov park

3. U kategoriji spomenika prirode predlažu se (botanički) rijetki i lokacijom značajni primjerci biljnog svijeta: Hajdukova murva, košćela na Ujevićevoj poljani, česmina uz Dvornikove dvore i tri hrasta na Kamenu.

C
Dijelovi prirode koji se štite mjerama Generalnog plana:

Krajolici

Obala mora duž cijelog priobalja od Katalinića brijega do Stobreča (sa stijenama, flišnim padinama, klifovima i pojasom šumica i vegetacije iznad morskih padina), područje uz Dioklecijanov akvedukt, Vrboran, prirodne udoline na istočnom dijelu Splitskog poluotoka (južno od Kile i Kamena, južno od Karepovca). Dio područja Kamena, Kile, Kitožera, Vidovac, greben krug između Duilova i Stobreča te područje uz rijeku Žrnovnicu treba trajno zaštititi od bilo kakve gradnje radi očuvanja prirodne i krajobrazne posebnosti i privlačnosti. To su ujedno točke i potezi značajnije vrijednosti za panoramsku sliku i ambijent grada.

Zelene površine u Gajevoj ulici i Šetalištu Bačvice (bulevar) čuva se radi osobitih vrijednosti u gradskom ambijentu.

Javni parkovi

Generalnim planom su određene javne zelene površine te zaštitno zelenilo i pejzažne površine. Značajnije površine gradskih parkova obuhvaćaju: Tursku kulu, Sustipan (spomen park), Zvončac, Katalinića brig, Špinut, park E. Vidovića, staro Hajdukovo igralište, Bol, Gripe (istočno i južno od tvrđave), Lazarica, Hetzeov perivoj, Bačvice, Split 3 (Trstenik), Mertojak, Pujanke, Šine (osnovna škola), Stobreč.

Perivoji i vrtovi– parkovna arhitektura (štite se prema ICOMOS – IFLA povelji):

1.
Perivoj Oceanografskog instituta na Marjanu

2.
Perivoj Ville Dalmacije na Marjanu

3.
Perivoj Galerije „Meštrović“ i perivoj Meštovićevog kašteleta na Marjanu

4.
Perivoj vile obitelji Ferić na Mejama

  5.
Perivoj vile obitelji Tresić – Pavičić na Mejama

  6.
Botanički vrt na Marjanu

  7.
Arboretum Šumarske škole

  8.
Perivoj Arheološkog muzeja

  9.
Perivoj kuće u Zrinsko – Frankopanskoj ulici broj 20

10.
Perivoj zgrade obitelji Polić (iza samostana i crkve Gospe od Zdravlja)

11. 
Perivoj u Bihaćkoj ulici

12. 
Perivoj vile obitelji Tončić

13. 
Perivoji (zgrada) u Riječkoj ulici

14. 
Perivoji (zgrada) u Istarskoj ulici

15. 
Perivoji (zgrada) u Zagrebačkoj ulici

16. 
Vrt samostana Klarisa u Zvonimirovoj ulici

17. 
Perivoji u Bukovčevoj, Hektorovićevoj ulici, ulici Put Firula i Meštrovićevom šetalištu (predstavljau sretan spoj građevine i perivoja u skladu sa točkom 3.1.3. Povelje ICOMOS – IFLA)

18.
Perivoj bolnice Firule

19.
Stabla u kampu Stobreč

Drvoredi u ulicama štite se kao povijesno zelenilo u gradu:

Pored povijesne i kulturne vrijednosti ovi drvoredi imaju i značajnu pejsažnu vrijednost i dominantne su odrednice urbanog krajobraza:

  1.
Palme – drvored na Obali

  2.
Koštele u Poljičkoj ulici

  3.
Koštele u Spinčićevoj ulici

  4.
Koštele u Osječkoj ulici

  5.
Koštele na Obali kneza Domagoja

  6.
Koštele u ul. Vl. Nazora

  7.
Platane u Zagrebačkoj ulici

  8.
Platane na Preradovićevom šetalištu

  9.
Platane u Gupčevoj ulici

10.
Česmine u Vukovarskoj ulici

11.
Česmine na Meštrovićevom šetalištu

12.
Pinjole u Matoševoj ulici

13.
Pinjole u ulici Matice Hrvatske

14.
Čempresi u okviru vile Dalmacija na Meštrovićevom šetalištu

15.
Čempresi na groblju Lovrinac

16.
Čempresi u okviru perivoja uz bolnicu Firule

17.
Kesteni i borovi u Gundulićevoj ulici

18.
Borovi u Kaštelanskoj ulici

19.
Sofore u Kaštelanskoj ulici

20.
Sofore u Matoševoj ulici

Svi ostali drvoredi u gradu se štite bez obzira na starost i vrstu zbog svog značaja.

Pojedinačna stabla – spomenici prirode (posebna po starosti, veličini ili rijetkosti):

Generalni planom se ukazuje na potrebu daljnje obrade važnijih stabala u cilju izrade Registar stabala, kao i zelenih površina a radi provođenja planiranih mjera zaštite. Uz pojedinačna stabla koja se navode, Generalnim planom se štite i ostala stabla koja se u Registru stabala pokažu kao vrijedna. Tako se štite stabla čiji promjer debla na prsnoj visini iznosi 60 cm i više bez obzira na vrstu i lokaciju (javna ili privatna površina). Pojedinačna stabla obuhvaćaju:

  1.
Čempresi na Marjanu (Tudora i Giromette)

  2.
Jela – Abies pinsapo u vrtu kuće Ban, sada Ivanišević, Meštrović. šetalište

  3.
Brijestovi – Ulmus campestris na Meštrovićevom šetalištu

  4.
Bajam u ul. A. Cesarca, na raskrižju s Njegoševom

  5.
Šuplja pelegrinka u Milićevoj ulici, Veli Varoš

  6.
Sofora kod crkvice u Spinutu

  7.
Koštela na Kragića poljani

  8.
Koštele u Milićevoj i Senjskoj ulici

  9.
Cedar na križanju Matoševe i Kaštelanske

10.
Cedar u Teslinoj kod „Mornara“

11.
Novoposađena murva kod stadiona u Poljudu

12.
Platane kod starog Hajdukovog placa

13.
Koštela u Varošu – Radmilovićeva ul.

14.
Akacija (Acacia dealbata) kod crkvice Sv. Nikole u Varošu

15.
Koštela na Cankarjevoj poljani

16.
Brijest na parkiralištu u Ujevićevoj ulici

17.
Magnolija u dvorištu kuće u Kavanjinovoj ulici

18.
Platana, rogač i tisa kod Zlatnih vrata Dioklecijanove palače

19.
Pitospori na Matejuški

20.
Platane nasuprot glavne pošte u ulici Kralja Tomislava

21.
Ginko u Strossmayerovom perivoju

22.
Platane na glavnoj gradskoj tržnici

23.
Rogač na rivi, nasuprot gradske tržnice

24.
Pojedinačne stablašice u Radunici

25.
Magina (Arbutus) u Ulici kralja Zvonimira

26.
Judić u Zvonimirovoj ulici ispred Koteksovog nebodera

27.
Pojedinačni primjerci platana i čempresa na Šetalištu Bačvice i Preradovićevom šetalištu (sadnja oko 1960. godine)

28.
Paulonije u ulici Sv. Petra starog 46

29.
Česmine ispred Dvornikovih dvora

30.
Bor u ulici Braće Kaliterna na Bačvicama

31.
Lipe u Viškoj ulici

32.
Jela – Abies pinsapo u krugu bolnice Firule

33.
Koštela u Ćiril – Metodovoj ulici

34.
Maslina u Gundulićevoj ul. na križanju s ul. Domovinskog rata

35.
Čempres na križanju Ulice Domovinskog rata i Mažuranićevog šetališta – nasuprot Pravnog fakulteta

(ispred bivše vjenčaone)

36.
Magnolija u Ulici Domovinskog rata (dvorište - trg zgrade bivše općine, odnosno Županije),

37.
Cedar u Tolstojevoj ulici

38.
Bajam u Vukovarskoj ulici

39.
Hrastovi lužnjaci – četiri stabla na križanju Vukovarske i Vinkovačke

40.
Hrast medunac – tri stabla – Vinkovačka ulica kod benzinske postaje

41.
Cedrovi u Partaćevoj i Kukuljevićevoj ulici

42.
Judić – dva stabla u Hercegovačkoj ulici broj 30

43.
Katalpa u Hercegovačkoj ulici broj 34

44.
Česmine u Hercegovačkoj ulici broj 32 - 40

45.
Arizonski čempresi u Ulici Gradišćanskih hrvata broj 24 – 26

46.
Horizontalni čempres kod dječjeg vrtića na Blatinama

47.
Koštela na križanju Poljičke ulice i Ulice Bruna Bušića

48.
Jela-Abijes pinsapo na Meštrovićevom šetalištu (dvor kuće Ivanišević, ex. Ban)

49.
Čempresi i borovi oko župne crkve u Stobreču

Predlaže se i zaštita kapara na Branimirovoj obali.

Generalnim planom se osigurava zaštita vrijednih stabala od bilo kojeg oblika devastacije. Nove građevine ili parkirališta treba planirati tako da se ne moraju narušavati prostori zelenila ili ruše stabla, nego ih treba smjestiti na način da se osigura opstanak parka ili stabala.

U propisanim detaljnijim planovima za zone mješovite i ugostiteljsko turističke namjene, obvezno za neizgrađena područja te za djelomično izgrađena područja gdje je to moguće, treba planirati nove javne zelene površine i parkove i oblikovati ih u skladu s osobitostima prostora, opremati prema potrebama stanovnika naselja, te osigurati 5,0 m2 ovih površina po stanovniku. Broj stanovnika se određuje po normativu 40 m2 BRP-a (nadzemne planirane stambene i turističke namjene) po stanovniku ili postelji unutar obuhvata detaljnijeg plana.

U javnim zelenim površinama i parkovima iz prethodnog stavka moguće je uređivati dječja igrališta, staze i odmorišta. Pored toga moguće je graditi manje prizemne javne građevine, paviljone, sanitarne čvorove, fontane, postavljati spomen obilježja tako da njihova ukupna površina ne prelazi 5% ukupne javne zelene površine i parka. Parkovi s pripadajućim građevinama i opremom dimenzioniraju se i oblikuju u okviru cjelovitog uređenja javne zelene i parkovne površine.
Za sve nove zahvate na području grada obvezno je za nadzemno neizgrađeni dio građevne čestice, kao dio hortikulturnog rješenja, planirati minimalno 1 stablo/200 m2 neizgrađenog dijela čestice. Na svim otvorenim parkirališnim površinama obvezno je planirati minimalno 1 stablo na 4 parkirališnih mjesta. U svim novo planiranim ulicama u neizgrađenim dijelovima građevinskog područjima i u izgrađenim gdje god to lokalni uvjeti omogućuju, obvezno je planirati barem jednostrani drvored. Pod stablom se podrazumijeva tradicionalno prihvaćena i lokalno dobro adaptirana vrsta očekivane visine cca 10 m. Kod realizacije hortikulturnog rješenja minimalna visina stabala kod sadnje je 3 m. Hortikulturna rješenja su dio uređenja građevne čestice i obvezno ih je prikazati u idejnom rješenju za lokacijsku dozvolu odnosno glavnom projektu a njihova realizacija je uvjet za izdavanje uporabne dozvole.

Potrebno je unaprijediti kvalitetu blokovskog zelenila u stambenim i drugim dijelovima grada. Uz odluku o održavanju kućnih perivoja potrebno je osigurati provedbu zakona kojima se štiti zelenilo i priroda.

9.2.
Mjere očuvanja i zaštite kulturno – povijesnih cjelina i građevina

Članak 92.

Mjere očuvanja i zaštite kulturno – povijesnih cjelina i građevina propisane su zakonom, drugim propisima i ovim odredbama što se temelje na detaljnoj evidenciji sadržanoj u Konzervatorskoj podlozi koja čini sastavni dio Generalnog plana.

U Generalnom planu određen je način zaštite i očuvanja kulturno – povijesnih cjelina provedbom mjera zaštite za određeno kulturno dobro:

1.
Povijesne graditeljske cjeline: Urbana cjelina grada Splita (zona A, zona B i zona E/K), poluurbana cjelina Stobreča i ruralna cjelina Kamen

2.
Područja arheološke baštine

3.
Pojedinačna kulturna dobra

Članak 93.

9.2.1.
Povijesne graditeljske cjeline

Povijesne graditeljske cjeline uključuju urbanu cjelinu grada Splita, poluurbanu cjelinu Stobreča i ruralnu cjelinu Kamen.

Na područje povijesne graditeljske cjeline odnose se odredbe Zakona o zaštiti i očuvanju kulturnih dobara.

Graditeljski sklopovi i pojedinačna kulturna dobra koja se nalaze na području povijesne graditeljske cjeline štite se mjerama određenim za tu cjelinu i mjerama zaštite propisanim za pojedinačno kulturno dobro.

Za područja povijesne graditeljske cjeline propisana je obveza izrada detaljnijih planova kojim će se, uz ostale mjere zaštite i uređenja prostora, odrediti - inventarizirati posebno vrijedni prostori i građevine i štititi kao pojedinačna kulturna dobra na tim područjima.

Urbana cjelina grada Splita

Urbana cjelina grada Splita zonirana je prema stupnju vrijednosti i očuvanosti povijesne strukture, te je određen sustav zaštite:

Zona A

Zona A obuhvaća prostor grada koji je definiran gradnjom baroknih bedema u 17. stoljeću. Današnje granice navedenog područja, iskazane anagrafskim oznakama, pružaju se sljedećim pravcima: početak Trumbićeve obale do križanje iste s Tomićevom ulicom, ulicom Ban Mladenova do spoja sa ulicom Bana J. Jelačića i dalje do Matošića ulice do njenog spoja s Teutinom ulicom. Potom istom prema istoku do njenog spoja sa Sinjskom ulicom i dalje do spoja sa Zagrebačkom ulicom. Potom istom do spoja s ulicom Kralja Zvonimira, jugoistočnim rubom Poljane kneza Trpimira do Obale Lazareta.

Zoni A odgovara režim potpune konzervatorske zaštite povijesne urbane strukture, pejsažnih obilježja te pojedinačnih građevina, unutar koje je potrebno očuvati sva bitna obilježja prostorne i građevne strukture, određene topografijom, povijesnom građevnom supstancom, te raznolikošću namjena i sadržaja.

Mjere zaštite i odredbe za provedbu:

· sanacija i održavanje u povijesnom kontinuitetu očuvane urbane matrice, mjerila i slike naselja, povijesne graditeljske strukture, posebno vrijednih objekata i poteza, te postojeće i očuvane povijesne parcelacije,

· sanacija i održavanje svake zgrade koja je sačuvala izvorna graditeljska obilježja,

· restauracija svake zgrade koja je neprimjerenim zahvatima većim dijelom ili potpuno izgubila obilježja posebno vrijednog kulturnog dobra,

· održavanje i uređenje neizgrađenih površina i pripadajuće urbane opreme, vodeći računa o njezinim autentičnim elementima, kao što su javna rasvjeta, hortikulturna rješenja, uređivanje parcela, te predvrtova,

sprječavanje nadogradnje ili dogradnje pojedinih zgrada ili pak neprimjerenih adaptacija kojima se bitno mijenja izvorna arhitektonska zamisao,

očuvanje karakterističnih rješenja krovova i sprječavanje bitnih promjena gabarita i oblikovanja, budući da su dio autentičnog arhitektonskog rješenja i mjerodavni kao peta fasada u karakterističnoj slici naselja,

· principom postupnosti treba omogućiti odgovarajuću rekonstrukciju i ukidanje degradirajućih elemenata i sadržaja,

· nije dopuštena ugradnja graditeljskih elemenata i opreme koja nije u skladu s autentičnim elementima gradnje,

· za sve zahvate potrebno je ishoditi posebne uvjete i prethodno odobrenje nadležnog tijela za zaštitu kulturnih dobara, bez obzira na postojanje ili ne postojanje rješenja o registraciji ili preventivnoj zaštiti pojedinačnog kulturnog dobra.

S obzirom na iznimnu spomeničku vrijednost zone A grada Splita u nacionalnim i međunarodnim okvirima, a sukladno obveznom naputku Ministarstva kulture o sadržaju konzervatorskih podloga za planove prostornog uređenja određuju se manja područja unutar zone A za koje je obvezna izrada konzervatorske studije. Izrada konzervatorskih studija moguća je na dijelovima predloženih zona ili na prostoru više povezanih zona. Nadležni Konzervatorski odjel može odrediti izradu konzervatorske studije kao metode zaštite nepokretnog kulturnog dobra i na prostorima koji u ovoj podlozi nisu izričito navedeni kao područja obvezne izrade konzervatorskih studija.

Područja unutar zone A za koje je obvezna izrada konzervatorske studije:

1.
RIVA - prostor od istočnih pročelja palače Bajamonti (Dešković) i franjevačkog samostana Sv. Frane na zapade do istočnog ruba Poljane kneza Trpimira uključujući prostor nekadašnjih Lazareta, Lučke kapetanije i Mletačkog mula. Prostor koji je u recentnoj prošlosti doživio veće promjene: nasipanja obale, izgradnje pročelja najuže jezgre grada prema moru, te posebice velika bombardiranja 1943. i 1944. godine kada je bitno promijenjena urbanistička situacija istočnog ruba predmetnog prostora. Studija treba analizirati povijesni razvoj prostora, postojeće stanje i dati smjernice njegovog uređenja.

  2.
KRIPTOPORTIK - prostor koji je u recentnoj prošlosti doživio veće promjene prvenstveno sa sjeverne, unutrašnje ali i s južne, vanjske strane. Studija treba analizirati povijesni razvoj prostora, postojeće stanje i dati smjernice njegovog uređenja.

  3.
TRIKLINIJ - prostor koji je u recentnoj prošlosti doživio velike promjene nestankom urbanog tkiva prostora, a zadržavanjem oskudnih elemenata polazišnog tkiva palače. Studija treba analizirati povijesni razvoj prostora, postojeće stanje i dati smjernice njegovog uređenja.

  4.
ARHIĐAKONOVA - prostor južno od katedrale složenog i iznimno bogatog prostornog sadržaja. Studija treba analizirati povijesni razvoj prostora, postojeće stanje i dati smjernice njegovog uređenja.

  5.
STARI PAZAR - prostor koji se sastoji od tri osnovna elementa: otvorenog pazara na jugu, dominikanskog samostana u središtu i nedovršenog bloka na sjeveru. Posebnu težinu cjelini prostora daje Hrvojeva ulica koja teče uz same istočne zidine Dioklecijanove palače. Također je na istočnom dijelu prostor presječen nadsvođenim usjekom pruge, elementom urbane mreže koji nije povezan urbanim tkivom. Studija treba analizirati povijesni razvoj prostora, postojeće stanje i dati smjernice njegovog uređenja.

  6.
SREBRNA VRATA I POLJANA KRALJICE JELENE - istočna polovica decumanusa palače s nizom neriješenih prostornih problema posebice na južnoj polovini. Slično mnogim točkama prostora nekadašnje Dioklecijanove palače, osnovni problem ovog prostora je reducirano urbano tkivo. Studija treba analizirati povijesni razvoj prostora, postojeće stanje i dati smjernice njegovog uređenja.

  7.
CARRARINA POLJANA - poljana koja je nastala tijekom 19. i 20. stoljeća rušenjem zgrada. Osnovni problem prostora su nedefinirana pročelja poljane. Studija treba analizirati povijesni razvoj prostora, postojeće stanje i dati smjernice njegovog uređenja.

  8.
PROSTOR IZMEĐU NEKADAŠNJEG SAMOSTANA SV. EUFEMIJE, KORTINE BASTIONA I SJEVERNOG ZIDA PALAČE - prostor koji je tijekom 19. i ranog 20. stoljeća doživio zavidnu urbanizaciju. Preostali su problemi hortikulturnog uređenja, prezentacije arheoloških nalaza, problem uređenja sjevernog zida palače i uređenja zapadnog pročelja kuće na istočnom rubu predmetnog prostora što treba biti određeno konzervatorskom studijom.

  9.
ZGRADA GALERIJE UMJETNINA I BASTION CORNARO - prostor jedinog očuvanog baroknog bastiona. Uređenje bastiona i njegov odnos prema vrijednoj neostilskoj zgradi Galerije umjetnina treba biti riješen konzervatorskom studijom.

10.
DOMINISOVA - poljana na istočnom početku ulice nastala reduciranjem urbanog tkiva. Studija treba analizirati povijesni razvoj prostora, postojeće stanje i dati smjernice njegovog uređenja.

11.
ILIRSKE AKADEMIJE - ruševni prostor zapadno od Vestibula. Studija treba analizirati povijesni razvoj prostora, postojeće stanje i dati smjernice njegovog uređenja.

12.
RODRIGINA-MAJSTORA JURJA - ruševni prostor na sjeverozapadnom dijelu bloka. Studija treba analizirati povijesni razvoj prostora, postojeće stanje i dati smjernice njegovog uređenja.

13.
RODRIGINA-BOSANSKA - ruševan ili posve zapušten prostor. Studija treba analizirati povijesni razvoj prostora, postojeće stanje i dati smjernice njegovog uređenja.

14.
PISTURA - povijesno složen prostor, osobit po dodiru srednjevjekovnih i renesansnih struktura sa neostilskom i modernom arhitekturom. Studija treba analizirati povijesni razvoj prostora, postojeće stanje i dati smjernice njegovog uređenja.

15.
PROSTOR SAMOSTANA SV. MARIJE DE TAURELLO - prostor iznimno složenog nasljeđa. Studija treba analizirati povijesni razvoj prostora, postojeće stanje i dati smjernice njegovog uređenja.

16.
RIBARNICA I MARMONTOVE KONJUŠNICE - prostor čija je povijesna struktura izmijenjena bombardiranjem 1944. godine. Studija treba analizirati povijesni razvoj prostora, postojeće stanje i dati smjernice njegovog uređenja.

Zona B

Zona B obuhvaća prostor grada Splita koji je grad dostigao u razdoblju od pred kraj 17. stoljeća do sredine 20. stoljeća. Proteže se zapadnim rubom splitskog poluotoka do granice na istoku koja s juga teče od uvale Zenta, potom Spinčićevom do ulice Lazarica, prema zapadu do njenog spoja s Kaštelanovom ulicom. Od navedenog spoja pruža se kraćom zračnom crtom do južnog početka Pupačićeve ulice. Nastavlja se Pupačićevom prema sjeveru do spoja s Palmotićevom, a potom istom do njenog križanja s Barakovićevom ulicom. Od navedenog križanja pruža se dalje prema spoju Barakovićeve i ulice Matice hrvatske, a potom prema zapadu do spoja ulice Matice hrvatske i Ulice slobode. Nastavlja se Ulicom slobode do križanja s Vukovarskom, potom Vukovarskom prema istoku, a potom uz zgradu Vodoprivrede zračnom crtom do Savske ulice. Nastavlja se prema sjeveru Savskom ulicom do njenog spoja sa Ulicom Slobode do spoja s Mažuranićevim šetalištem te dalje prema zapadu do početka ulice Hrvatskih iseljenika. Potom se nastavlja spomenutom ulicom do zapadnog pročelja zgrade Put Plokita 21, potom uz istočno pročelje zgrade Put Plokita 23A, zatim uz zgradu Hrvatskih iseljenika 26, ponovno na ulicu Hrvatskih iseljenika. Nastavlja se dalje prema jugozapadu do zgrade Hrvatskih iseljenika 15 i Tršćanske 36 uz čija se istočna pročelja crta spaja s Tršćanskom ulicom i nastavlja se do njenog spoja s Ulicom slobode, potom istom prema istoku do njenog spoja sa Smiljanićevom ulicom. Nastavlja se do spoja Smiljanićeve i Tršćanske, te se Tršćanskom nastavlja prema jugu do spoja s Ulicom Slobode. Potom se istom nastavlja do križanja s Ulicom domovinskog rata, do zgrade Lička 2, te kraćom zračnom crtom do Ličke ulice, odakle se nastavlja do njenog spoja sa Sukoišanskom do spoja sa sa Starčevićevom kojom ide do zapadnog pročelja zgrade Trg hrvatske bratske zajednice 5, kada se crta zaštite spušta prema jugu do Lovretske ulice. Istom se nastavlja do njenog križanja sa Starčevićevom, a potom Starčevićevom do ulice Table i dalje prema istoku do spoja sa Zrinsko-Frankopanskom kojom se nastavlja do sjevernih pročelja zgrada Ulica hrvatske mornarice 32, 30 i 28. Dalje ide do sjevernog pročelja zgrade Sutroičin put 1, te potom nastavlja prema jugu do spoja s Ulicom hrvatske mornarice, te istom prema istoku do križanja s ulicom Put Glavičina kojom prema sjeveru do kraja ulice. Potom prema zapadu do južnih pročelja zgrada Sutrojičin put 7b, 5 i 3 do jugoistočnog ugla zgrade Zrinsko-Frankopanska 56. Potom se granica zone B nastavlja pružati prema jugozapadu uz zapadno pročelje zgrade Zrinsko-Frankopanska 40, te se od zapadnog pročelja središnjeg krila navedene zgrade nastavlja prema zapadu do Zrinsko-Frankopanske ulice. Istom se nastavlja prema sjeveru uz sjeverno pročelje sklopova Bazena na Poljudu i franjevačkog samostana i dolazi do ulice Poljudsko šetalište do Sportske lučice Poljud.

Zoni B odgovara režim zaštite osnovnih elemenata povijesne urbane strukture i pejsažnih vrijednosti, te pojedinih skupina i pojedinačnih povijesnih građevina, unutar koje je potrebno očuvati sva bitna obilježja i strukture.

Mjere zaštite i odredbe za provedbu:

-
zahvati na pojedinačnim kulturnim dobrima unutar zone B definirani su mjerama zaštite i odredbama za provedbu pojedinačnih kulturnih dobara

-
građevine ili građevni sklopovi unutar zone B koji nisu zaštićeni kao pojedinačno kulturno dobro zaštićuju se kroz mjere korištenja i uređenja prostora određenim i urbanim pravilima ovih odredbi. Korištenje i uređenje prostora temelji se na slijedećim mjerama zaštite:

· svi zahvati na tim objektima moraju biti u cilju očuvanja i obnove osobitosti cjeline – zone kao kulturnog dobra,

· mogući su zahvati rekonstrukcije i prenamjene uz obnovu očuvane izvorne građevne supstance, u cilju uspostave i obnove karakterističnih ambijentalnih vrijednosti prostora, mjerila i tipologije, a koje doprinose povećanju kvalitete same građevine, uličnog poteza,

uklanjanje građevine, odnosno zamjenska gradnja moguća je isključivo na temelju prethodne detaljne analize i valorizacije,

· u slučaju zamjenske gradnje, kao i kod rekonstrukcije postojećih zgrada, svi elementi relevantni za određivanje zahvata u prostoru – oblik i veličina građevinske parcele, namjera, veličina i oblikovanje građevine te njezin smještaj na parceli, uređenje parcele, način priključenja parcele i objekta na javno-prometnu površinu i komunalnu infrastrukturu – moraju se podrediti ograničenjima i obvezama koje proizlaze iz urbanističkih i arhitektonskih specifičnosti pojedine lokacije,

· potpuna zaštita unutar zone B odnosi se na očuvanje fizionomije, gabarita izgradnje, urbanih interijera i sl., uz mogućnost nužnog prilagođavanja postojeće supstance suvremenim potrebama,

· za gradnju uličnih objekata, te za uređivanje gradskih trgova preporuča se provedba urbanističko-arhitektonskog natječaja kojem trebaju prethoditi konzervatorska studija.

Zona E/K

Zona ekspozicije i kontakta prema zonama B i A obuhvaća prostor širenja grada Splita do sredine šezdesetih godina dvadesetog stoljeća. Zona E/K nastavlja se sa zapada na graničnu crtu zone B, a s istoka zahvaća cijelu širinu poluotoka po slijedećoj graničnoj crti: od uvale Trstenik prema sjeveru po Spinčićevoj ulici do križanja s Ulicom Ivana pl. Zajca, te istom ulicom o križanja s Ulicom Brune Bušića, tom ulicom do križanja s Velebitskom ulicom, potom istom ulicom do križanja sa Solinskom ulicom do broja 25 i odatle zračnom linijom do mora u uvali Duje.

Zona E/K se zaštićuje kroz mjere korištenja i uređenja prostora određene Generalnim planom i drugim detaljnijim planovima. Zaštita elemenata osnovne strukture naselja provodi se očuvanjem karaktera gradnje i pojedinačnih očuvanih primjera građevne supstance, zaštite prirodnih i kulturno – povijesnih vrijednosti, očuvanje kompozicijskih vrijednosti naselja, zaštita vizura, panorama, urbanih slika i obrisa te drugih vrijednosti krajolika.

Poluurbana i ruralna cjelina

Poluurbana cjelina Stobreča jest uži prostor naselja na poluotoku Stobreča a ruralnu cjelina Kamen čini manji dio naselja. Poluurbana i ruralna cjelina se definira kao zona djelomične zaštite (B). To su prostori znatnih devastacija graditeljskog nasljeđa pa se u cilju zaštite cjelina propisuju slijedeće mjere zaštite i očuvanja kulturnih dobara:

· uvjetima uređenja i korištenja prostora potrebno je u najvećoj mogućoj mjeri zadržati i revitalizirati matricu povijesne jezgre naselja, a izgradnju u neizgrađenim dijelovima jezgre realizirati interpolacijama na načelima tipološke rekonstrukcije. Pod tipološkom rekonstrukcijom podrazumijeva se izgradnja koje je unutarnjom organizacijom prostora, komunikacijom s javnim površinama, gabaritima i namjenom usklađena s postojećim okolnim povijesnim objektima, ne narušavajući siluetu i osnovne vizure te komunikacijske tijekove unutar povijesne jezgre,

· posebno je potrebno očuvati odnos izgrađenog dijela povijesnih poluurbanih i ruralnih jezgri s neposrednim agrarnim okolišem i poljoprivrednim površinama unutar povijesnih jezgri,

· ne preporučuje se izmjena strukture i tipologije postojećih objekata radi funkcionalnog povezivanja u veće prostorne sklopove koje bi mogle dovesti do gubitka prostornog identiteta pojedinih građevina. Zaštita slike naselja, njegove matrice i karakterističnog mjerila,

· zaštita reljefa i specifičnih osobina pripadajućeg krajobraza,

· uređivanje svih vanjskih ploha objekata unutar povijesnih poluurbanih i ruralnih cjelina mora se temeljiti na korištenju isključivo lokalnih arhitektonskih izraza i građevinskih materijala,

održavanje karakteristične topografske forme i prostorne organizacije naselja,

· očuvanje prostornih detalja unutar naselja,

· sprječavanje unošenja stranih oblikovnih i građevinskih elemenata i njegovanje tradicijskog načina oblikovanja i građenja.

Za upravljanje graditeljskim nasljeđem u povijesnim jezgrama poluurbanih i ruralnih naselja preporuča se osnivanje specijaliziranih ustanova, zaklada i fondacija koje se financiraju temeljem propisa o zaštiti kulturnih doba.

9.2.2.
Područje arheološke baštine

Članak 94.

Područje arheološke baštine su zone i područja arheoloških nalaza koji upućuju na veći broj lokaliteta, odnosno područja koja su pretpovijesti, antici ili srednjem vijeku bila intenzivno naseljena.

Takva područja su: priobalna zona od od Žnjana do Stobreča, uključujući poluurbanu cjelinu Stobreča sa središtem na uzvisini Orišac. Šira zona Ravnih njiva i Mostina, odnosno prostor uz nadzemne dijelove akvedukta koji je bio intenzivno naseljen već u antici. Širi prostor ruralne cjeline Kamen s prostorom Blato uz rijeku Žrnovnicu te područje Rokalovo sa središtem na lokalitetu Libovac (Grad Solin).

Prigodom građevinskih radova koji zadiru u kulturne slojeve pod zemljom i na arheološkim lokalitetima koji su označeni kao arheološka područja na kartografskim prikazima Generalnog plana (broj prikaza), obvezan je arheološki nadzor iskopa, a izvođač radova je dužan prekinuti radove i o nalazu izvijestiti tijelo nadležno za zaštitu kulturnih dobara.

Na područjima na kojima se Generalnim planom predviđa izgradnja građevina unutar arheoloških zona, obvezuje se nositelj zahvata da osigura arheološko rekognosticiranje i sondiranje prostora prije početka bilo kakvih radova, te sukladno rezultatima rekognosticiranja osigura i zaštitna arheološka istraživanja. U slučaju prezentacije arheoloških nalaza in situ potrebno je izraditi detaljniji plan koji će definirati odnose između prezentiranih nalaza i predviđene izgradnje.

Arheološka nalazišta koja su zaštićena kao pojedinačna kulturna dobra, što je tabelarno i kartografski iskazano u Konzervatorskoj podlozi, štite se kao pojedinačna kulturna dobra. Radovi na samom lokalitetu ili u njegovoj neposrednoj blizini trebaju imati posebne uvjete i prethodno odobrenje nadležne službe za zaštitu kulturnih dobara.

Mjerama zaštite arheološke baštine posebna se pažnja posvećuje trasi antičkog akvedukta i ostacima centurijacije salonitanskog agera. Trasa antičkog akvedukta i pravci pružanja antičke centurijacije prikazani su na kartografskim prikazima plana.

Za planom predviđenu gradnju uz podzemnu trasu antičkog akvedukta propisuje se obveza ishođenja posebnih uvjeta i prethodne suglasnosti na idejno rješenje za ishođenje lokacijske dozvole, odnosno sustav mjera zaštite za detaljnije planove. Ista obveza vrijedi za bilo koju gradnju koja se vrši na udaljenosti od najmanje 20 metara od podzemne trase akvedukta. Za prostore uz dijelove nadzemne trase antičkog akvedukta (Mostine-Bilice i Ravne njive) obvezna je izrada detaljnijih planova.

Trase ulica, gdje je to moguće, treba postavljati tako da koriste trasu antičke centurijacije prostora. Planiranju pojedinih dijelova ulica ili sustava ulica u detaljnijim planovima, treba prethoditi arheološko rekognosticiranje i sondiranje utvrđenog ili pretpostavljenog pravca pružanja antičke centurijacije, te sukladno rezultatima određivanje mjera zaštite antičke centurijacije.

Linije ostataka antičke centurijacije na splitskim gradskim predjelima su: istok-zapad 1) Bačvice-Pojišan-Firule-Blatine-Škrape-Smrdečac-Visoka/Mertojak-Dragovode-Lovrinac; Uvala Žnjan-Pazdigrad; Veli Varoš-Manuš-Plokite/Lokve-Sućidar-Kocunar-Pujanke-Mejaši; Lora-Supaval-Kopilica-Duje-Dujmovača sjever-jug 2) Špinut; Lora-Sutrojica-Skalice-Dobri-Grad; Glavičine-Sukoišan-Manuš-Lučac-Bačvice; Kman-Plokite-Lokve-Blatine; Duje-Kopilica-Kocunar-Sućidar-Lokve-Škrape-Trstenik; Duje-Brda-Ravne njive-Pujanke-Smrdečac-Križine; Neslanovac- Visoka/Dragovode-Mertojak-Žnjan; Bilice-Smokovik-Mejaši.

Linija antičke centurijacije sačuvana je na današnjim gradskim predjelima Bačvice-Pojišan-Firule-Blatine-Smrdečac-Trstenik (ulice Gupčeva-Lazarica-Poljička) u dužini od  cca 700 m, zatim na predjelima Lokve-Plokite (današnja Vukovarska ulica) u dužini od cca 200 m i  na predjelima Špinut-Lovret (današnje ulice Teslina i Lovretska) u dužini od cca 550 m. Vertikalna linija antičke centurijacije sačuvana je na današnjim gradskim predjelima Firule-Blatine-Gripe-Plokite (ulice Dubrovačka i Spinčićeva), u dužini od cca 800 m, zatim na predjelima Lora-Sutrojica-Skalice-Dobri (Zrinsko-Frankopanska ulica) u dužini od cca 700 m. Pretpostavljena linija antičke centurijacije prolazi slijedećim gradskim predjelima: 1) Bačvice-Pojišan-Blatine-Škrape-Smrdečac-Visoka/Mertojak-Dragovode-Lovrinac, 2) Žnjan-Pazdigrad, 3) Veli Varoš-Manuš-Plokite/Lokve-Sućidar-Kocunar-Pujanke-Mejaši, 4) Bol-Kman-Kocunar/Ravne njive-Neslanovac-Smokovik-Bilice i 5) Lora-Supaval-Kopilica-Duje-Dujmovača.

Pretpostavljena linija antičke centurijacije prolazi slijedećim gradskim predjelima: 1) Špinut, 2) Lora-Sutrojica-Skalice-Dobri-Grad, 3) Glavičine-Sukoišan-Manuš-Lučac-Bačvice, 4) Kman-Plokite-Lokve-Blatine, 5) Duje-Kopilica-Kocunar-Sućidar-Lokve-Škrape-Trstenik, 6) Duje-Brda-Ravne njive-Pujanke-Smrdečac-Križine, 7) Neslanovac-Visoka/Dragovode-Mertojak-Žnjan, 7) Neslanovac-Visoka/Dragovode-Mertojak-Žnjan, 8) Bilice-Smokovik, Mejaši-Pazdigrad.

9.2.3.
Pojedinačna kulturna dobra

Članak 95.

Zaštitom pojedinačnih kulturnih dobara obuhvaćeni su registrirani ili preventivno zaštićenim, građevinski sklopovi, utvrde, fortifikacije, stambene građevine, vile, građevine javne namjene, škole, hoteli, terme i sl., crkve, kapele, groblja i grobne građevine gospodarske i industrijske građevine i arheološki lokaliteti. Popis registriranih i preventivno zaštićenih kulturnih dobara tabelarno je i kartografski prikazan u Konzervatorskoj podlozi.

Rad na izradi popisa registriranih i preventivno zaštićenih kulturnih dobara trajan je proces. Kulturna dobra koja tijekom vremena budu upisana u popis registriranih i preventivno zaštićenih kulturnih dobara, a sada se ne nalaze u istom popisu, također se obuhvaćaju propisanim mjerama za pojedinačna kulturna dobra. Sve promjene u popisu registriranih i preventivno zaštićenih kulturnih dobara nadležna služba zaštite kulturnih dobara dostavit će  nadležnim gradskim i županijskim tijelima.

Radnje koje bi mogle prouzročiti promjene na nepokretnom kulturnom dobru, promjene namjene zaštićenog kulturnog dobra, kao i promjene u zaštićenom okolišu kulturnog dobra, mogu se poduzimati samo uz posebne uvjete i prethodno odobrenje nadležnog tijela za zaštitu kulturnih dobara.

Nisu dopuštene radnje koje bi mogle narušiti integritet nepokretnog kulturnog dobra.

Zaštitu treba provoditi cjelovito što podrazumijeva istodobnu zaštitu same građevine i svih elemenata pripadajućeg prostora, odnosno parcele, u pravilu uz očuvanje izvorne namjene i sadržaja u zaštićenim građevinama i pripadajućim parcelama.

Za sanaciju i provođenje zaštitnih radova na ugroženim odnosno oštećenim kulturnim dobrima potrebno je izraditi odgovarajuću arhitektonsko-građevinsku dokumentaciju postojećeg stanja sa prijedlogom sanacije i obnove, a prema konzervatorskim uvjetima nadležne službe zaštite.

Mjere zaštite i odredbe za provedbu

Za zaštićena pojedinačna kulturna dobra (registrirana i preventivno zaštićena), bez obzira na stupanj zaštite područja ili naselja u kojem se nalaze propisuju se slijedeće mjere zaštite:

· svi zahvati trebaju omogućiti očuvanje, sanaciju i obnovu izvornih arhitektonskih i tipoloških karakteristika, te parcele, u pravilu uz očuvanje izvorne namjene;

· eventualna nova namjena mora se prilagoditi očuvanoj građevnoj strukturi;

· sanacija i obnova svake zgrade mora se provoditi sukladno izvornom arhitektonsko-oblikovnom konceptu, uz očuvanje pripadajućih parcela, odnosno posjeda s kojima čine kvalitetnu cjelinu;

· nisu dopuštene intervencije koje mogu ugroziti spomenički karakter, bilo da se radi o rekonstrukciji, nadogradnji, preoblikovanju ili prenamjeni u sadržaje koji nisu primjereni karakteru objekta odnosno karakteru šireg okoliša, kao niti preparcelacija;

· nije dopuštena ugradnja i zamjena građevnih elemenata i materijala koji nisu primjereni povijesnom i spomeničkom karakteru objekta (PVC ili metalna stolarija, pokrov neprimjerenim crijepom i sl.);

· nije dopušteno uklanjanje objekata u svrhu gradnje zamjenskih, osim iznimno pod uvjetima propisanim Zakona o zaštiti i očuvanju kulturnih dobara;

· za sve zahvate na kulturnom dobru potrebno je ishoditi posebne uvjete i prethodno odobrenje nadležnog tijela za zaštitu kulturnih dobara.

Građevni sklopovi koji su zaštićeni kao pojedinačno kulturno dobro uređuju se isključivo temeljem detaljnijih planova, kojima prethode posebni uvjeti i prethodno odobrenje. Sakralni i civilni građevni sklopovi mogu mijenjati namjenu (metoda revitalizacije) samo na temeljem izvršene konzervacije koja može uključivati restauracije i tipološke rekonstrukcije ukoliko se takve metode potvrde kao poželjne u postizanju integriteta kulturnog dobra.

Prije izrade projekata uređenja građevnih sklopova preporuča se raspisivanje arhitektonskih natječaja Arhitektonski natječaji, u svojim propozicijama, trebaju imati ugrađene propisane mjere zaštite pojedinačnih kulturnih dobara.

9th POSTUPANJE S OTPADOM

Članak 96.

Za područje obuhvaćeno Generalnim planom predviđa se odlaganje komunalnog i drugog neopasnog otpada u županijskom centru za gospodarenje otpadom koji je smješten izvan granica Grada Splita. U centru za gospodarenje otpadom vrši se obrada i tehnološko zbrinjavanje otpada.

Za postupanje s komunalnim otpadom odgovoran  je Grad Split. Uvjete za postupanje s neopasnim industrijskim otpadom mora osigurati Županija a za opasni otpad RH.

Postojeće odlagalište komunalnog otpada Karepovac će se sanirati i konačno zatvoriti nakon puštanja u rad županijskog centra za gospodarenje otpadom.

Radi provođenja sanacije odlagališta otpada Karepovac potrebno je osigurati slijedeće mjere:

· ograditi odlagalište i osigurati odgovarajući tampon zelenila prema susjednim namjenama u kojima je dopuštena gradnja stambenih i drugih građevina;

· osigurati odgovarajuće komunalne priključke, posebno priključak na vodoopskrbni sustav;

· osigurati prikupljanje i odgovarajuće zbrinjavanje oborinskih i procijednih voda odlagališta;

· osigurati otplinjavanje odlagališta;

· osigurati prostor za sanaciju, odlaganje novog otpada za vrijeme sanacije i premještanje otpada radi izmjene geometrije postojećeg odlagališta;

· osigurati evidenciju i pregled dovezenog otpada.

Generalnim planom se omogućava uređenje više reciklažnih dvorišta – oporabilišta (nadzirano mjesto za izdvojeno odlaganje glomaznog otpada i iskoristivih dijelova otpada). Reciklažno dvorište je moguće formirati unutar površine mješovite namjene – pretežito stambene (M1), pretežito poslovne (M2), stanovanje i turizam (M3), javne i društvene namjene (D), gospodarske namjene (I, K i T) te površine infrastrukturnih sustava (IS).

Za izvedbu reciklažnog dvorišta nužno je osigurati minimalno 2.000 m2 tlocrtne površine što ne uključuje odgovarajuću površinu za parkiranje i manipulaciju vozila. Lokacije i veličina pojedinih reciklažnih dvorišta će se utvrditi na temelju detaljne analize i istraživanja. Reciklažna dvorišta se mogu graditi na temelju Generalnog plana, čak i na područjima za koje je obvezno donošenje detaljnijeg plana.

Na svim područjima grada (bez obzira na namjenu) moguće je postavljanje „ekoloških otoka“ (grupa posuda za odvojeno prikupljanje otpada po vrstama) prema odgovarajućem planu.

Do izgradnje županijskog centra za gospodarenje otpadom potrebno je:

izraditi katastar svih odlagališta otpada (uključujući divlja odlagališta) s prijedlogom mjera za njihovu trajnu sanaciju prema listi ekoloških prioriteta;

· Usvojiti plan rasporeda reciklažnih dvorišta i ekoloških otoka.

10th MJERE SPRJEČAVANJA NEPOVOLJNA UTJECAJA NA OKOLIŠ

Članak 97.

Na području obuhvata Generalnog plana ne predviđa se razvoj djelatnosti koje ugrožavaju zdravlje ljudi i štetno djeluju na okoliš.

Mjere sprječavanja nepovoljnog utjecaja na okoliš su:
Čuvanje i poboljšanje kvalitete tla

· u okviru praćenja stanja okoliša (monitoring) sustavno mjeriti onečišćenja tala na temelju zakonske regulative;

· u okviru Katastra emisija u okoliš voditi očevidnike za emisije onečišćujućih tvari u tlo;

· smanjiti emisije onečišćujućih tvari (kontaminaciju teškim plinovima, otpadnim plinovima, komunalnim i industrijskim vodama i dr.) u tlo na način da izvori emisija djeluju po standardima zaštite okoliša;

· smanjiti unos pesticida u tlo te smanjiti globalni proces humizacije tla;

· izgradnju urbanih cjelina, poslovnih objekata, prometnica i sl., kroz prostorne planove detaljnijeg stupnja razrade, planirati na način da se nepovratno izgubi što manje tla;

uz ceste s velikom količinom prometa uređivati tampone zelenila i drvorede primjerene širine te ograničiti proizvodnju poljoprivrednih proizvoda na zemljištu najmanje 20,0 m od ruba ceste;

· planirati povećanje udjela zelenih uređenih površina (parkova i drugih zelenih površina) u detaljnijim planovima;

· radi zaštite od oborinskih voda potrebno je osigurati vodopropusnost tla na građevnoj čestici i ograničavanjem udjela nepropusnih površina prilikom uređenja javnih otvorenih prostora.

Čuvanje i poboljšanje kvalitete voda:

· zaštita svih vodotoka s ciljem očuvanja, odnosno dovođenja u planiranu vrstu vode utvrđene kategorije;

· planiranje i gradnja građevina za odvodnju otpadnih voda i uređaja za pročišćavanje otpadnih voda;

· povećanje kapaciteta prijemnika gradnjom potrebnih vodnih građevina;

· zabrana, odnosno ograničenje ispuštanja opasnih tvari propisanih uredbom o opasnim tvarima u vodama;

· sanacija zatečenog stanja u industriji i odvodnji te sanacija ili uklanjanja izvora onečišćenja;

· sanacija divljih deponija, te kontrolirano odlaganje otpada.

Članak 98.

Odvodnja

Samom izgradnjom i oblikovanjem prostora moguće je negativno utjecati na okoliš. Negativan utjecaj moguće je primjenom odgovarajućih tehnologija i tehničkih rješenja svesti na minimum, što je primijenjeno u rješenju sustava odvodnje Grada Splita.

U tom kontekstu previđene su sljedeće mjere:

usvojen je razdjelni sustav kanalizacije, kao optimalan i sigurniji za zaštitu okoliša;

· izgradnja uređaja za čišćenje otpadnih voda potrebnog stupnja pročišćavanja, te izgradnja dugih podmorskih ispusta za pročišćene vode;

· ugradnja separatora ulja i masti na kanalima oborinske kanalizacije, a po potrebi i taložnika;

· ugradnja finih rešetki ili nekih drugih rješenja na ispustima preljevnih voda radi sprječavanja ispuštanja krupnih suspenzija i drugih štetnih tvari u more;

izgradnja dugih ispusta mješovitih otpadnih voda radi njihovog ispuštanja izvan obalnog mora namijenjenog kupanju i rekreaciji;

· usvojen zatvoreni sustav odvodnje kanalizacije i vodotoka;

· usvojen je odgovarajući kapacitet sustava odvodnje koji osigurava potrebnu zaštitu okoliša, ljudi i njihove imovine;

· izgradnja individualnih kao i manjih sustava sakupljanja i čišćenja otpadnih voda tamo gdje ne postoji javni kanalizacijski sustav, a sve u skladu sa vodoprivrednim uvjetima i drugim aktima (izolirani objekti i manja naselja),

· povećati udio zelenih, vodopropusnih površina u cilju poboljšanja režima oborinske odvodnje područja.

Zaštita od voda

Mjere zaštite od poplava izazvane bujičnim potocima provode se izgradnjom brana i osiguravanjem slobodnih površina retencijskih bazena. Odgovarajućim dimenzioniranjem sustava odvodnje spriječiti nekontrolirane poplave, štete i širenje onečišćenja u okoliš.

Prilikom izrade planova užeg područja, za dijelove gradskih područja smještenih na apsolutnoj visini od 2,0 m ili niže, potrebno je uzeti u obzir očekivano dizanje razine mora s pratećim učincima. Na ovim područjima potrebno je planirati podizanje nivelacijske kote za najmanje 0,5 m na apsolutnu visinu od 2,5 m te druge urbanističke i tehničke uvjete određivati prema tako određenoj koti.

Kod zaštite od voda potrebno je čuvati ukupnost funkcija vodotoka, posebno onih ekoloških, a izbjegavati rješenja temeljena samo na isključivoj inženjerskoj geomehaničko-hidrotehničkoj logici. Temelj zaštite okoliša nalazi se u rubnim područjima uz riječne obale i načinu njihova održavanja i umjetnim zahvatima na njima. Nužno je na svim područjima gdje je to moguće odbaciti klasične regulacijske principe značajnog ispravljanja trase glavnog korita prirodnog vodotoka, pretvaranje prirodnih poprečnih presjeka u geometrijske, prirodi strane oblike te okivanje korita i dna betonom i ostalim materijalima koji ne pripadaju prirodnom okolišu. Također treba izbjegavati izgradnju nasipa neposredno uz glavno korito.

Obzirom na ekološki potencijal rijeke Žrnovnice regulaciju vodotoka treba provoditi na način da se što više očuvaju prirodna svojstva i raznolikost oblika uzdužnih i poprečnih presjeka vodotoka, uz odabir prirodnih materijala kao što su drvo, kamen, šiblje, određene biljke. Od umjetnih materijala, gdje je to moguće, treba koristiti one koji se prilagođavaju prirodnom toku, npr. geotekstil i prefabricirani betonski elementi s travnim otvorima. Također se preporučuje projektiranje i izvođenje brzaka, slapišta i drugih gradnji koje omogućavaju intenzivnije samopročišćavanje i ozračivanje vode, kao i mrtve ili spore tokove značajne za razvoj pojedinih organizama.

Članak 99.

Zaštita od elektroenergetskih građevina

Svojom brojnošću i fizičkom prisutnošću elektroprivredni objekti negativno doprinose općem korištenju i oblikovanju prostora. Primjenom odgovarajućih tehnologija i tehničkih rješenja moguće je ove i druge utjecaje svesti na prihvatljivu razinu, a u skladu s evropskim i svjetskim normama i standardima.

Najvažnije mjere sprječavanja nepovoljna utjecaja na okoliš koje su ugrađene u planska rješenja ili o njima treba voditi računa u provedbi ovog Plana su:

· niti jedan od postojećih i planiranih elektroprivrednih objekata na području grada Splita nije iz skupine tzv. aktivnih zagađivača prostora;

· primjenom kabelskih (podzemnih) vodova 110 kV višestruko se povećava sigurnost napajanja potrošača, uklanja se opasnost od dodira vodova pod naponom i uklanja se vizualni utjecaj nadzemnih vodova na okoliš, te eliminira utjecaj elektromagnetskog zračenja na okoliš;

· sve trafostanice 110/20(10) kV će se graditi, odnosno rekonstruirati na postojećim lokacijama osim trafostanice 110/20(10) kV „Gripe“ i trafostanice 110/20(10) kV TTTS (Terminal), čija izgradnja se predviđa na lokaciji gdje nema u neposrednoj blizini stambenih objekata;

· trafostanice 110/20(10) kV arhitektonski oblikovati i uklopiti u okoliš, te primjenom novih tehnologija adekvatno zaštititi od širenja negativnih utjecaja na okoliš (elektromagnetsko zračenje, buka, zagrijavanje, vibracije, požar i sl.);

· sve pasivne metalne dijelove vodova i postrojenja bez obzira na vrstu lokacije treba propisno uzemljiti i izvršiti oblikovanje potencijala u neposrednoj blizini istih kako bi se eliminirale potencijalne opasnosti za ljude i životinje koji povremeno ili trajno borave u njihovoj blizini.

Članak 100.

Zaštita i poboljšanje kakvoće mora

Zaštita mora od onečišćenja s kopna planira se određivanjem namjene kopnenog i morskog prostora, gradnjom sustava odvodnje s pročišćavanjem i ispuštanjem putem podmorskih ispusta odgovarajuće dužine i drugim mjerama:

· zaštita mora usmjerava se na očuvanje područja s visokom kakvoćom mora i rehabilitaciju ugroženih područja;

ograničenje izgradnje u obalnom području i obvezna provedba postupka procjene utjecaja na okoliš za sve zahvate uređenja i oblikovanja obalnog ruba (npr. gradski projekti Poljud i Duilovo);

u vrlo osjetljivim područjima, gdje je more visoke kakvoće, zabranjuje se izgradnja ili se ograničava izgradnja objekata u obalnom pojasu i na moru (obalni pojas Duilovo – Stobreč) a za eventualne zahvate obvezna je provedba postupka procjene utjecaja na okoliš;

· dijelovi zatvorenog mora i uvale sa slabom izmjenom vodene mase, predstavljaju osjetljiva područja, koja se, ograničavanjem gradnje štite od prekomjernog zagađivanja;

· provedba monitoringa praćenja stanja kakvoće mora na temelju zakonske regulative;

· izrada planova sanacije ugroženog obalnog mora od zagađenja s kopna.

Sanitarna kakvoća mora za kupanje nije zadovoljavajuća na dijelovima gdje nisu dovršeni sustavi odvodnje otpadnih voda. Stoga je potrebno prioritetno rješavanje odgovarajućih sustava odvodnje otpadnih voda za dijelove naselja s većom koncentracijom stanovnika i turističkih sadržaja.

Pomorski promet i lučke djelatnosti, uz izvore onečišćenja mora s kopna, predstavljaju stalnu opasnost za morski okoliš. Sustav mjera zaštite mora od onečišćavanja obuhvaća: izviđanje radi utvrđivanja pojave onečišćenja, sustav obavješćivanja, organizacijsku shemu s definiranim nadležnostima i zadacima sa svrhom sprječavanja i uklanjanja onečišćenja te provođenje mjera.

Planom intervencije kod iznenadnog onečišćenja mora u RH utvrđuju se mjere smanjenja šteta u okolišu putem županijskog plana intervencija od iznenadnog onečišćenja mora.

Članak 101.

Zaštita i poboljšanje kakvoće zraka

· u središnjem prostoru grada unapređivanjem javnog gradskog prijevoza putnika (uvođenjem za okoliš prihvatljivih vrsta pogona i načina prijevoza odnosno mobilnosti kao autobusi na plin, elektromobili, bicikli, pješačenje itd.);

štednjom i racionalizacijom energije te razvojem dopunskih alternativnih energija;

· povećanjem udjela zelenih površina koje su bitne za ljudsko zdravlje (proizvodnja kisika i smanjenje onečišćenja zraka);

prostornim razmještajem, kvalitetnim tehnologijama i kontinuiranom kontrolom gospodarskih djelatnosti.

Smanjenje prekomjerne buke

promišljenim uzajamnim lociranjem izvora buke ili građevina u kojima su izvori buke (emitenata) i područja ili građevina sa sadržajima koje treba štititi od buke (imitenata), u cilju sprječavanja nastajanja buke;

· izradom karte imisija buke Grada Splita koja je prikaz postojećih i/ili predviđenih razina buke na svim mjestima unutar promatranog područja;

detaljnijim planovima obvezno je planiranje zelenila uz prometne ulice i bučne površine kao jednu od mjera zaštite od buke,

· utvrđivanjem uvjeta pod kojima se sa stajališta zaštite od buke može locirati neka građevina;

· planiranjem namjena tako da se dopuštene razine buke susjednih površina ne razlikuju međusobno za više od 5 dB, kako bi se mjere zaštite na granici među njima mogle provoditi uz gospodarski prihvatljivu cijenu;

· izradom konfliktnih karata buke;

· izradom akcijskih planova za površine u kojima razina imisije buke prelazi dopuštene granice;

primjenom akustičkih zaštitnih mjera na mjestima emisije i imisije te na putovima njenog širenja;

· upotrebom transportnih sredstava, postrojenja, uređaja i strojeva koji nisu bučni;

· stalnim nadzorom;

do izrade karte buke uvjeti se utvrđuju na temelju mjerenja imisija buke unutar izgrađenih područja ili proračuna predviđenih imisija buke na temelju podataka o zvučnoj snazi izvora, akustičkim karakteristikama građevine u kojoj se izvor nalazi, utjecajima na putu širenja od mjesta emisije do mjesta imisije i akustičkim karakteristikama građevine u kojoj je namjena koju treba štititi od buke.

Sprječavanje daljnjeg širenja proizvodnih gospodarstvenih djelatnosti koje predstavljaju rizik, odnosno opasnost po okoliš (onečišćavanjem zraka, vode, tla te bukom, opasnošću od akcidenata, eksplozija, požara i sl.) obvezom saniranja njihovog štetnog utjecaja na okoliš ili dislociranjem.

Provođenje posebnih mjera sanitarne zaštite i drugih mjera radi sprječavanja negativnog utjecaja građevina i opreme za gospodarenje otpadom na okolni prostor kao što su:

· praćenje stanja okoliša, posebno onečišćavanja mora, podzemnih i površinskih voda te drugih pojava koje su posljedica onečišćavanja okoliša;

· stalna kontrola vrste i sastava otpada;

· kontrola stanja uređaja i opreme te sustava zaštite;

· postavljanje ograde i zaštitnog zelenila oko građevina i uređaja;

· kontrola deponijskog plina;

· kontrola flore i faune u okolici i na deponiju.

Primarnim pročišćavanjem komunalnih otpadnih voda izdvajat će se velike količine sirovog mulja. Potrebno je razraditi sustavnu obradu u okviru središnjeg uređaja.

Zbrinjavanje komunalnog mulja i posebnog otpada provoditi će se temeljem zakonske regulative. Opasni industrijski otpad mora se sakupljati u tvorničkom krugu i spriječiti njegovo ispiranje ili procjeđivanje, odnosno ispuštanje u kanalizaciju i dalje u more. Sustavno rješenje preuzimanja obrade i konačnog zbrinjavanja ovog otpada dio je sustava gospodarenja otpadom na razini županije i države.

Primjena mjera zaštite stabilnosti tla – uređenje erozijskih područja i sprječavanje ispiranja tla (gradnja regulacijskih građevina, pošumljavanje i sl.).

Sanacija okoliša i privođenje planskoj namjeni za prostore na kojima su eksploatirane mineralne sirovine.

Programom mjera za unapređenje stanja u gradskom prostoru i programom zaštite okoliša utvrdit će se posebne mjere zaštite i sanacije i razvitka pojedinih gradskih predjela.

Članak 102.

Mjere zaštite od elementarnih nepogoda i ratnih opasnosti

Mjere zaštite određene su Generalnim urbanističkim planom, a temelje se na polazištima i ciljevima plana, pri čemu je organizacija i namjena prostora planirana integralno s planiranjem zaštite, a što se posebno ističe u sljedećim elementima:

· načinom gradnje, gustoćom izgrađenosti i gustoćom stanovanja prema stupnju konsolidiranosti prostora;

· policentričnim razvojem pojedinih dijelova grada i omogućavanjem disperzivnog razmještaja gospodarskih zona vodeći brigu o njenom karakteru i onoj vrsti industrije koja može predstavljati rizik za okoliš;

· razmještajem građevina javne i društvene namjene na širem području grada;

· mjerama sprečavanja nepovoljnog utjecaja na okoliš;

· očuvanjem postojeći zelenih i šumskih kompleksa unutar grada;

· osiguravanjem ravnoteže između urbaniziranih dijelova grada i njihovog prirodnog okruženja kroz očuvanje kultiviranog krajolika i drugih neizgrađenih površina;

· korištenje alternativnih izvora energije;

· boljim prometnim povezivanjem dijelova grada gradnjom;

· gradnjom gušće ulične mreže;

· planiranom visinom građevina;

· mjerama za zaštitu kulturnih dobara.

Zaštita od požara. Temeljne organizacijske postrojbe za zaštitu od požara su profesionalne postrojbe MUP-a i Javna vatrogasna postrojba Grada Splita. Javna vatrogasna postrojba Grada Splita obavlja vatrogasnu djelatnost koja podrazumijeva gašenje požara i spašavanje osoba i imovine čija djelatnost je regulirana Zakonom o vatrogastvu. Prostorni i prometni parametri grada ne omogućavaju intervencije vatrogasaca na dojavu požara u roku od 15 minuta u svim dijelovima grada te je planiran drugi vatrogasni dom u istočnom dijelu grada.

U svrhu motrenja područja potrebno je održavati, urediti i opremiti motrilačke postaje na pogodnim prostorima.

Provedba mjera za zaštitu od požara, uz obvezno osiguranje i gradnju svih elemenata koji su nužni za učinkovitu zaštitu od požara prema posebnim propisima i normativima koji uređuju ovo područje.

U skladu s propisima obvezna je izrada Procjene ugroženosti od požara i Plan zaštite od požara.

Zaštita od potresa. Do izrade odgovarajuće karte seizmičkog rizika projektiranje i građenje novih građevina mora se provoditi sukladno postojećim kartama. Kada se gradnja planira uz područja već izgrađenih objekata za koje postoji izrađena lokalna mikrorajonizacija, tada se ti podaci mogu rabiti za potrebe buduće gradnje. U nedostatku mikrorajonizacije cijelog područja, kod izdavanja lokacijskih i građevinskih dozvola za građevina od posebne važnosti, potrebno je zahtijevati izradu mikrorajonizacije uže lokacije same građevine. Lociranje novih naselja i velikih infrastrukturnih građevina u prostornoj dokumentaciji užeg područja mora se provoditi sukladno zoniranju Županije, Grada i mikrozoniranju urbanih cjelina.

Kod rekonstruiranja postojećih građevina izdavanje lokacijskih i građevnih dozvola treba uvjetovati ojačavanjem konstrukcije građevine sukladno važećim zakonima, propisima i normama. U prostornoj dokumentaciji užeg područja potrebno je izvršiti analizu utjecaja potresa na vitalne građevine visokogradnje i niskogradnje koji nisu građeni po suvremenim propisima i normama protupotresne gradnje.

Sklanjanje stanovništva. Grad Split je dužan na svome teritoriju osigurati uvjete za sklanjanje ljudi, materijalnih i drugih dobara. Radi osiguranja građenja skloništa unutar gradskog područja Splita a do donošenja preciznijih zakonskih odredbi, određene su zone ugroženosti, na temelju kriterija propisanih podzakonskim aktom, i razrađeni kriteriji radi definiranja područja i način gradnje zaštitnih građevina, zaklona, dopunskih skloništa otpornosti 50 kPa, skloništa osnovne zaštite otpornosti 100 kPa i dr. Svi elementi za gradnju skloništa i provođenje drugih mjera zaštite određeni su u Prostornom planu uređenja Grada Splita.

11st MJERE PROVEDBE

12.1.
Obveza izrade detaljnijih planova

Članak 103.

Zaštićene povijesne cjeline

Zahvati unutar zaštićenih povijesnih cjelina uključuju:

· rekonstrukciju građevina i sklopova,

· zamjenu građevina,

· novu gradnju (interpolacije).

Pod manjim zahvatima (rekonstrukcija) se podrazumijevaju:

· radovi i adaptacije isključivo u unutrašnjosti građevine,

· radovi u unutrašnjosti građevine koji uključuju izmjenu strukturalnih elemenata i infrastrukture,

· radovi na građevini bez promjene gabarita i povećanja BRPN, s promjenama na pročeljima i krovištu,

· radovi na građevini s promjenama gabarita i s povećanjem BRPN do 5%, s promjenama na pročeljima i krovištu.

Ostali, veći zahvati (do zamjene građevina) uključuju:

· radovi na građevini s promjenama gabarita i s povećanjem BRPN više od 5%, s promjenama na pročeljima i krovištu,

· zamjena građevine bez promjene gabarita,

· zamjena građevine uz promjene gabarita i tlocrta, s povećanjem BRPN.

Za sve zahvate unutar zaštićenih povijesnih cjelina koji se vrše temeljem ovog Plana, propisanih detaljnijih planova i urbanističko arhitektonskih natječaja, obvezno je sudjelovanje nadležne službe zaštite kulturne baštine, kroz utvrđivanje posebnih uvjeta, uključujući i moguću obvezu izrade konzervatorske studije, te izdavanje suglasnosti.

Za zahvate unutar zaštićenih povijesnih cjelina uvjetima uređenja prostora iz urbanih pravila nadređeni su uvjeti nadležne službe zaštite kulturne baštine. Ovo se odnosi na ishođenje dokumentacije temeljem ovog Plana kao i na izradu detaljnijih planova.

Na području obuhvata GUP-a Splita utvrđene su zaštićene povijesne cjeline A, B, ruralna cjelina Kamen i poluurbana cjelina Stobreč za koje se primjenjuje Zakon o očuvanju i zaštiti kulturnih dobara te je utvrđena zona E/K kao kontaktna zona zaštićene povijesne cjeline.

Zona A

Omogućavaju se temeljem ovog Plana, posebnih uvjeta i suglasnosti nadležne službe zaštite manji zahvati na pojedinačnim građevinama unutar Zone A.

Za ostale zahvate u Zoni A propisuje se izrada UPU-a za cjelinu zone odnosno do donošenja UPU-a omogućavaju se zahvati u prostoru temeljem važećeg detaljnijeg plana ili njegovih izmjena i dopuna, uz posebne uvjete, uključujući i obvezu izrade sustava mjera zaštite ili konzervatorske studije, te suglasnosti nadležne službe zaštite.

Do donošenja propisanog urbanističkog plana uređenja omogućava se interpolacija, zamjena ili rekonstrukcija postojećih građevina i uređivanje prostora na temelju važećeg detaljnog plana uređenja ili njegovih izmjena i dopuna. Za složenije zahvate u Zoni A (prioritetno za područje jugoistočnog kvadranta Dioklecijanove palače) propisuje se provedba javnih urbanističko-arhitektonskih natječaja kao podloga za izradu izmjena i dopuna važećeg detaljnog plana.

Zona B

Propisuje se za prostore Zone B izrada urbanističkih planova uređenja čije su granice obuhvata utvrđene ovim Planom.

Do donošenja propisanih urbanističkih planova uređenja omogućava se interpolacija, zamjena ili rekonstrukcija postojećih građevina i uređivanje prostora na temelju:

· važećih detaljnijih planova i njihovih izmjena i dopuna,

· ovog Plana uz posebne uvjete i suglasnosti nadležne službe zaštite kulturne baštine.

Do donošenja propisanih urbanističkih planova uređenja za zahvate na osjetljivim lokacijama u Zoni B, na temelju posebnih uvjeta nadležne službe zaštite kulturne baštine, propisuje se provedba urbanističko arhitektonskih natječaja temeljem ovog Plana i konzervatorske studije (kao podloga za izradu idejnih rješenja za lokacijsku dozvolu).

Zona E/K

Zona E/K predstavlja zonu kontakta i ekspozicije zaštićene zone B te se za istu primjenjuju odredbe ovog Plana kroz izdavanje lokacijskih dozvola ili izradu detaljnijih planova uređenja ako je to ovim Planom propisano.

Zaštićene cjeline

Za ruralnu cjelinu Kamen i poluurbanu cjelinu Stobreč primjenjuju se procedure za zonu B.

Članak 104.

Ostala područja

Za dijelove konsolidiranih područja koji nisu obuhvaćeni režimom zaštite mogući su slijedeći zahvati u prostoru:

· izgradnja i uređivanje prostora na temelju važećih DPU-a i UPU-a i njihovih izmjena i dopuna,

· izgradnja i uređivanje prostora temeljem ovog Plana,

· izgradnja i uređivanje prostora na temelju propisanih UPU-a u obuhvatu i uz uvjete utvrđene ovim Planom.

Za dijelove niskokonsolidiranih područja koji nisu obuhvaćeni režimom zaštite mogući su slijedeći zahvati u prostoru:

· izgradnja i uređivanje prostora na temelju važećih DPU-a i UPU-a,

· izgradnja i uređivanje prostora na temelju propisanih UPU-a za ostale dijelove niskokonsolidiranih područja čije su granice obuhvata i uvjeti uređenja utvrđeni ovim Planom,

izgradnja i uređivanje prostora temeljem ovog Plana, za područja za koja nije propisana izrada detaljnijeg plana.

Članak 105.

Park šuma Marjan

Za područje Park-šume Marjan propisuje se izrada Prostornog plana područja posebnih obilježja Park-šume Marjan.

Propisani detaljniji planovi

Utvrđuje se obveza izrade urbanističkih i detaljnih planova uređenja za obuhvate prema kartografskom prikazu br. „4. Uvjeti za korištenje, uređenje i zaštitu prostora, 4.c Područja i dijelovi primjene planskih mjera zaštite, Obuhvat detaljnijih planova“, u mjerilu 1:10.000. Smjernice za izradu propisanih urbanističkih planova uređenja temeljit će se na odredbama ovog Plana i elementima Programa mjera za unaprjeđenje stanja u prostoru Grada Splita.

Ukoliko je granica obuhvata između dva urbanistička plana uređenja os prometnice (planiranog koridora ili postojeće prometnice za koju se planira rekonstrukcija), prvi od dva urbanistička plana uređenja koji se izrađuje mora obuhvatiti tu prometnicu uključujući i križanja. Neće se smatrati izmjenom ovog Plana korekcija granice obuhvata UPU-a temeljem ovog kriterija. Omogućavaju se manja odstupanja od prometnih i infrastrukturnih trasa i koridora kao posljedica detaljnije izmjere i razrade predmetnog sustava i neće se smatrati izmjenom ovog Plana.

Granice između pojedinih namjena površina i režima uređenja (urbana pravila) kroz izradu propisanih urbanističkih planova uređenja mogu se prilagoditi detaljnijem mjerilu i podlogama na način da se ne umanjuje površina nestambenih namjena unutar obuhvata detaljnijeg plana.

Dijelove obuhvata urbanističkog plana uređenja za koje se planiraju novi zahvati u prostoru, te obvezno za neizgrađene dijelove građevinskog područja, potrebno je obraditi u mjerilu 1:1.000.

Na temelju ovog Plana, do donošenja svih propisanih detaljnijih planova, omogućava se ishođenje lokacijskih dozvola za:

· dijelove ulične mreže,

· objekte i uređaje prometne i komunalne infrastrukture,

· javne i društvene građevine (nakon provedbe urbanističko arhitektonskog natječaja),

uređenje rekreacijskih površina i sadržaja (R2) za zone površine do 5000 m2 i za rekreacijske sadržaje unutar zona drugih namjena.

Na temelju ovog Plana, do donošenja svih propisanih detaljnijih planova, omogućava se ishođenje lokacijskih dozvola za poslovne građevine i sadržaje uz slijedeće uvjete:

lokacija se nalazi unutar zone poslovne namjene,

· lokacija je urbanistički definirana odgovarajućim javno prometnim površinama (ili izdanom lokacijskom dozvolom za iste) i infrastrukturom,

· minimalna površina građevne čestice je 3000 m2,

· obvezna je provedba urbanističko arhitektonskog natječaja.

Članak 106.

Važeći detaljniji planovi

Urbanistički i detaljni planovi uređenja doneseni do stupanja na snagu ove Odluke prikazani su na kartografskom prikazu br. 4. „Uvjeti za korištenje, uređenje i zaštitu prostora, 4.d Područja i dijelovi primjene planskih mjera zaštite, Važeći planovi“, u mjerilu 1:10.000 i primjenjuju se, osim za planove ili dijelove planova naznačene u kartografskom prikazu, za koje je potrebno u roku od 2 godine izvršiti usklađenje s ovim Planom.

Propisuje se usklađivanje i omogućavaju izmjene i dopune odnosno stavljanje izvan snage navedenih detaljnijih planova.

12.2. Mjere uređenja i zaštite zemljišta

Članak 107.

12.2.1.
Izrada studija i daljnja istraživanja

U cilju daljnjeg planiranja i uređenja prostora grada izradit će se studije i obrađivati slijedeće teme:

istraživanje mogućnosti Splita kao značajne mediteranske turističke destinacije (kulturni turizam, sportski turizam, kongresni turizam) sa ostvarenjem potrebnih kapaciteta visoke kategorije i dizajnom urbanih prostora;

· urbanističko prometne studije za neizgrađene dionice planiranih gradskih i sabirnih ulica: Lovrinačka, Put Mostina, Bračka, Put Duilova, Put Kamena, Put Smokovika. Studijom se određuju elementi prometnice (točan položaj trase i svih elemenata trase ulice, nivelete ulice, poprečni profili, moguća križanja, način vođenja ostale infrastrukture u cesti, hortikulturno uređenje pojasa zelenila, drvoreda i dr.) i zaštite prostora;

Split kao Europski grad kulture;

· socijalno pravedno korištenje zemljišta i urbana obnova – novi urbanistički instrumenti;

· urbanističko prometna studija mogućnosti povezivanja istočne i zapadne obale Gradske luke;

urbanističko prometna studija mogućnosti odvijanja javnog pomorskog lokalnog prometa;

· urbanističko prometna studija gradske željeznice na području Grada Splita;

· uređenje javnog obalnog prostora (kupališta, šetnice, zelene površine i dr.);

· prostori komunikacija i pješačkih pravaca u odnosu na antičku centurijaciju i obalno područje;

· zaštita značajnih vizura i mogućnosti gradnje visokih građevina viših od P+8;

· istraživanje mogućnosti uređenja urbanog zelenila  i drvoreda na značajnim lokacijama i uz važnije prometnice (oblikovanje urbanih poteza);

studija dugoročnog razvoja vodoopskrbnog sustava Grada Splita;

· studije utjecaja na okoliš u skladu sa posebnim propisima za pojedine zahvate (npr. nova sportska luka u Poljudu i druge).

12.2.2.
Uređenje građevinskog zemljišta

Nadležne službe Grada Splita obvezne su planirati i organizirati uređenje građevinskog zemljišta na temelju prostornih planova te posebno kroz izradu programa mjera za unapređenje stanja u prostoru i programa gradnje objekata i uređaja komunalne infrastrukture.

U svrhu efikasnijeg praćenja stanja uređenosti prostora i planiranja daljnjeg uređenja potrebno je ustanoviti informacijski sustav o prostoru grada. U ovaj sustav je potrebno unositi i ažurirati podatke do razine građevne čestice, uključujući namjenu prostora i uvjete građenja, evidenciju svih važećih dokumenata prostornog uređenja, katastar instalacija, vlasništvo i evidenciju gradskih nekretnina, ubiranja naknada i doprinosa, evidenciju izdanih upravnih akata, koncesija i sl.

Provođenjem gornjih mjera Grad utvrđuje zone uređenog građevinskog zemljišta u smislu Uredbe o uređenju i zaštiti zaštićenog obalnog područja mora (kojih su dio i urbanistički definirane lokacije), zone zemljišta koje se planira urediti u neposrednom razdoblju te zone rezervirane za budući razvoj grada.

Smjernice za uređenje građevinskog zemljišta od posebnog značaja za racionalno upravljanje razvojem grada:

· programom mjera za unapređenje stanja u prostoru potrebno je utvrditi mjere za uređivanje dijelova naselja temeljeno na mogućnostima racionalnog i ekonomičnog komunalnog i infrastrukturnog opremanja zemljišta (kompaktni grad), funkcionalne opremljenosti prostora (posebno sadržajima društvenog standarda) te na obveznom sudjelovanju lokalnih zajednica (gradski kotari) i drugih razvojnih aktera,

· program gradnje objekata i uređaja komunalne infrastrukture potrebno je donositi, između ostaloga, na temelju propisanih detaljnijih planova i uz obveznu suradnju s nadležnom urbanističkom službom grada,

· na nacionalnoj razini je potrebno poticati dopune i izmjene zakonodavstva posebno u smislu uvođenja mjera provedbe prostornih planova (zakonska podloga za urbanu komasaciju, komunalni doprinos koji omogućava realizaciju programa za koji je predviđen, prijenos građevnih prava, porez na nekretnine kao temeljni prihod lokalne zajednice i dr.).

12.2.3.
Dogovorni urbanistički bonus

Dogovorni urbanistički bonus je instrument provedbe ovog Plana kojim se pridonosi:

· načelu distribucijske pravednosti,

· osiguranju bolje zaštite javnog interesa u procesu uređivanja Grada.

Pod distribucijskom pravednošću se podrazumijeva ujednačenija raspodjela prava koja Plan utvrđuje (pravo građenja, namjena, intenzitet izgradnje). Ovo se prije svega odnosi na prava građenja viših gustoća od prosječnih te na posebno atraktivnim lokacijama. Zaštita javnog interesa podrazumijeva posebno osiguranje javnih prostora i sadržaja od interesa za sve građane (ulice s nogostupima i drvoredima, trgovi, gradsko zelenilo, javne parkirališne površine i garaže, sadržaji društvenog standarda itd.).

Grad Split putem nadležnih službi može u programu detaljnijeg plana ili urbanističko arhitektonskog natječaja utvrditi dijelove obuhvata ili programa uređenja koji će se planirati i realizirati korištenjem instrumenta dogovornog urbanističkog bonusa. Dogovornim urbanističkim bonusom se omogućava budućem investitoru izgradnja većeg intenziteta i profitabilnosti (u granicama utvrđenim ovim Planom) uz uvjet da zauzvrat realizira ili sudjeluje u realizaciji dogovorenog programa od javnog interesa. Dogovorni urbanistički bonus se realizira kroz javno-privatno partnerstvo Grada i investitora. Postupak dogovaranja i utvrđivanja programa izgradnje i uređenja prostora se realizira kroz izradu detaljnijeg plana ili provedbu urbanističko arhitektonskog natječaja propisanih ovim Planom. U postupak izrade detaljnijeg plana ili provedbu urbanističko arhitektonskog natječaja potrebno je uključiti i širu urbanu javnost (stručne i nevladine udruge) te posebno građane i predstavnike mjesne samouprave, naročito iz Gradskog kotara u kojem se nalazi obuhvat planiranog zahvata.

U svrhu osiguranja ispunjenja dogovorenih obveza Grad Split može zahtijevati korištenje garancijskih instrumenata.

12.2.4.
Urbana obnova

Programi urbane obnove (regeneracije) su temeljni instrument uređenja gradova u fazi stabiliziranog demografskog razvoja u kojoj prevladaju zahvati dovršavanja i održavanja grada te uređivanja s ciljem povećanja kvalitete urbanog, posebno javnih prostora. Programima urbane obnove se posebno pridonosi održivom urbanom razvoju kroz regeneraciju urbanog tkiva (zamjenu neuvjetnih i dotrajalih građevina), efikasnije korištenje prostora primjerenije vrijednosti lokacije te formiranje urbanog okoliša privlačnijeg za život i rad svojih stanovnika.

Programi urbane obnove zahtijevaju i donošenje danas nedostajućih nacionalnih programa kojima se utvrđuju poticajne mjere (npr. sufinanciranje) za realizaciju tih programa. Značajno obilježje programa urbane obnove je da se oni u pravilu financiraju i realiziraju na temelju javno privatnih partnerstava.

Posebna varijanta dogovornog urbanističkog bonusa se predviđa za programe urbane obnove (regeneracije). Kako bi se u obuhvat uključilo što više neuvjetnih prostora i građevina utvrđuje se urbanistički bonus kao poticajna mjera za investitore. Za cijeli obuhvat koji se uređuje (dio gdje se postojeće neuvjetno stanje sanira te neizgrađeni dio) ukupna dopuštena izgrađenost se sastoji od:

· maksimalne količine izgradnje utvrđene odgovarajućim urbanim pravilima za površinu cijelog obuhvata,

urbanističkog bonusa odnosno dodatne izgrađenosti kao poticajne mjere urbane obnove u iznosu do maksimalno 25% od ukupnog BRPN dopuštenog urbanim pravilima.

Dodatna izgrađenost se primarno realizira na području ili potezu gdje se postojeća građevina uklanja a iznimno na cijelom obuhvatu detaljnijeg plana. Količina dodatne izgrađenosti utvrđuje se u postupku izrade detaljnijeg plana, razmatranjem slijedećih kriterija:

· značaj lokacije i kvaliteta prostornog rješenja koje se postiže saniranjem neuvjetnog prostora,

· vrijednost građevina koje se zamjenjuju,

· broj korisnika građevina koje je potrebno zbrinuti.

12.2.5.
Prijenos građevnih prava

U cilju osiguranja prostora javnog korištenja, zaštite područja posebnih krajobraznih vrijednosti (koja nisu u obuhvatu zaštićenih dijelova prirode) te pravedne raspodjele prava građenja Grad Split može predložiti primjenu prijenosa građevnih prava s negradivog dijela zone koja se štiti i namjenjuje javnom korištenju u zone predviđene za gradnju. Prijenos građevnih prava vrši se na temelju detaljnijeg plana (jednog ili više njih) koji obuhvaćaju zonu javnog korištenja iz koje se prenose građevna prava i zonu s mogućnošću građenja u kojoj se ta prava ostvaruju.

12.3.
Rekonstrukcija građevina čija je namjena protivna planiranoj namjeni

Članak 108.

Dopuštena je rekonstrukcija građevine (legalno izgrađene) u smislu poboljšanja uvjeta života i rada, čija je namjena protivna namjeni utvrđenoj ovim planom, a odgovarajućim dokumentima u nadležnosti Grada Splita ne predviđa se uređenje odnosno priprema tog zemljišta za izgradnju i uređenje.

1.
Neophodnim opsegom rekonstrukcije za poboljšanje uvjeta života i rada za stambene i građevine mješovite namjene (stambeno-poslovne smatra se:

obnova, sanacija i zamjena oštećenih i dotrajalih dijelova građevine u postojećim gabaritima,

· priključak na uređaje komunalne infrastrukture, ukoliko za to postoje uvjeti, te rekonstrukcija instalacija,

dogradnja sanitarnih prostorija uz postojeće stambene građevine, ukoliko te građevine nemaju izgrađene sanitarne prostorije, najviše do 12 m2 bruto površine,

· adaptacija tavanskog ili drugog prostora unutar postojećeg gabarita u stambeni prostor, postava novog krovišta,

· sanacija postojećih ograda i potpornih zidova, radi sanacije terena.

2.
Neophodnim opsegom rekonstrukcije za poboljšanje uvjeta života i rada za građevine druge namjene (gospodarske građevine, javne, komunalne i prometne građevine te prateće građevine) smatra se:

· obnova i sanacija oštećenih i dotrajalih konstruktivnih dijelova građevina i krovišta,

dogradnja sanitarija, garderoba, manjih spremišta i sl. do najviše 15 m2 brutto površine za građevine do 300 m2 bruto izgrađene površine, odnosno do 5% ukupne brutto izgrađene površine za veće građevine,

prenamjena i funkcionalna preinaka građevine pod uvjetom da nova namjena ne pogoršava stanje okoliša,

· dogradnja i zamjena dotrajalih instalacija, te izmjena uređaja i instalacija ovisno o promjeni tehničkih rješenja,

· priključak na građevine i uređaje komunalne infrastrukture, ukoliko za to postoje uvjeti.

Nije dopuštena rekonstrukcija građevina koje svojim postojanjem ili upotrebom ugrožavaju okoliš iznad zakonom dopuštenih vrijednosti, ukoliko se rekonstrukcijom ne otklanjaju izvori negativnih utjecaja.

3.
Građevine iz točke 1. ovog članka ne obuhvaćaju:

· građevine u Park-šumi Marjan, građevine na područjima predloženim za zaštitu prirodnih vrijednosti (značajni krajobraz) i građevine na područjima prirodnih vrijednosti što se štite mjerama Generalnog plana (obalni pojas Duilovo – Stobreč),

· građevine koje se nalaze na području za koje je donesen urbanistički plan uređenja ili detaljni plan uređenja.

Ove građevine se mogu rekonstruirati bez izmjene gabarita. Rekonstrukcija obuhvaća i promjenu namjene dijela ili čitave građevine i to za ugostiteljske i kulturne sadržaje.

4.
Postojeće legalne građevine čija je namjena protivna planiranoj namjeni, a rekonstrukcijom se privode planiranoj namjeni (prenamjena) mogu se:

· rekonstruirati u postojećim gabaritima ukoliko ti gabariti prelaze dopuštene gabarite određene ovim Planom te ukoliko nije drugačije propisano u urbanim pravilima, ili

· rekonstruirati najviše do dopuštenih gabarita i uz uvjete utvrđene ovim Planom.

oboje uz uvjet da se odgovarajućim dokumentima u nadležnosti Grada Splita ne predviđa uređenje odnosno priprema uređenja zemljišta na kojoj se građevina nalazi.

5.
Postojeće legalne stambene građevine u obuhvatu zone javne i društvene namjene istočno od Kliničke bolnice Firule (urbano pravilo 2.7) mogu se rekonstruirati (nadograditi) do maksimalno E=Po+P+2 uz maksimalnu izgrađenost kig=0,30 (ako je izgrađenost veća od 0,30 bez mogućnosti povećanja iste), uz poštivanje uvjeta iz posebnih propisa.

6.
Mogućnost rekonstrukcije postojećih građevina čija je namjena protivna planiranoj namjeni a nalaze se u obuhvatu važećih detaljnijih planova, određena je tim planovima.

PRIJELAZNE I ZAVRŠNE ODREDBE

Članak 109.

Dinamika izrade detaljnijih planova, obveza donošenja kojih je prozvana ovom Odlukom utvrdit će se Programom mjera za unapređenje stanja u prostoru Grada Splita.

Članak 110.

Stupanjem na snagu ove Odluke prestaje važiti Odluka o donošenju Generalnog urbanističkog plana Splita („Službeni glasnik Općine Split“, broj 13/78, 14/83, 22-I/87, 6-II/90, 9/91, 2/93; „Službeni glasnik Grada Splita“, broj 4/94, 6/95, 6/97, 8/98, 16/98, 17/01, 21/03).

Članak 111.

Elaborat GUP-a izrađen je u 9 izvornika i sadrži uvezan tekstualni i grafički dio ovjeren pečatom Gradskog vijeća Grada Splita i potpisom Predsjednika Gradskog vijeća Grada Splita sastavni je dio ove Odluke.

Jedan izvornik čuva se u Upravnom odjelu za prostorno planiranje i zaštitu okoliša Grada Splita.

Članak 112.

Ova Odluka stupa na snagu osmog dana od dana objave u „Službenome glasniku Grada Splita“.

KLASA: 350-01/00-01/0098

URBROJ: 2181/01-10-05-50

Split, 28. prosinca 2005.

